
讟拽住讟 讛讚祝



 讗讬谞讜 讚讬谉 砖讬讜诐 讗讞讚 注讜诇讛 讘转讞诇转讛 讜讗诇讗 诪讗讬 专''讗 砖诇砖讬诐 讜砖诇砖讬诐 讘注讬 讚转谞谉 讗讬谉 谞讜讟注讬谉 讜讗讬谉 诪讘专讬讻讬谉 讜讗讬谉 诪专讻讬讘讬谉 注专讘 砖讘讬注讬转 驻讞讜转 诪诇' 讬讜诐 诇驻谞讬 专''讛 讜讗诐 谞讟注 讜讛讘专讬讱 讜讛专讻讬讘 讬注拽讜专 (讚讘专讬 专' 讗诇讬注讝专) 专''讬 讗讜诪专 讻诇 讛专讻讘讛 砖讗讬谞讛 拽讜诇讟转 讘讙' 讬诪讬诐 砖讜讘 讗讬谞讛 拽讜诇讟转 专讘讬 讬讜住讬 讜专''砖 讗讜诪专讬诐 砖转讬 砖讘转讜转 讜讗诪专 专讘 谞讞诪谉 讗诪专 专讘讛 讘专 讗讘讜讛 诇讚讘专讬 讛讗讜诪专 诇' 爪专讬讱 诇' 讜砖诇砖讬诐 诇讚讘专讬 讛讗讜诪专 砖诇砖讛 爪专讬讱 砖诇砖讛 讜砖诇砖讬诐 诇讚讘专讬 讛讗讜诪专 讘' 砖讘转讜转 爪专讬讱 砖转讬 砖讘转讜转 讜砖诇砖讬诐 讬讜诐 讜讗''谞 讻专' 讬讛讜讚讛 住''诇 讙' 讜砖诇砖讬诐 讘注讬 讗诇讗 诇注讜诇诐 专''诪 讜讻讬 拽讗诪专 诇' 诇拽诇讬讟讛 讗讬 讛讻讬 诇''讗 讘注讬 拽讗 住讘专 讬讜诐 诇' 注讜诇讛 诇讻讗谉 讜诇讻讗谉 讗''专 讬讜讞谞谉 讜砖谞讬讛谉 诪拽专讗 讗讞讚 讚专砖讜 {讘专讗砖讬转 讞-讬讙} 讜讬讛讬 讘讗讞转 讜砖砖 诪讗讜转 砖谞讛 讘专讗砖讜谉 讘讗讞讚 诇讞讚砖 专''诪 住讘专 诪讚讗讻转讬 讬讜诐 讗讞讚 讛讜讗 讚注讬讬诇 讘砖谞讛 讜拽讗 拽专讬 诇讛 砖谞讛 砖诪注 诪讬谞讛 讬讜诐 讗讞讚 讘砖谞讛 讞砖讜讘 砖谞讛 讜讗讬讚讱 讗讬 讻转讬讘 讘砖砖 诪讗讜转 讜讗讞转 砖谞讛 讻讚拽讗诪专转 讛砖转讗 讚讻转讬讘 讘讗讞转 讜砖砖 诪讗讜转 砖谞讛 砖谞讛 讗砖砖 诪讗讜转 拽讗讬 讜诪讗讬 讗讞转 讗转讞诇转讗 讚讗讞转 拽讗诪专 讜专''讗 诪''讟 讚讻转讬讘 讘专讗砖讜谉 讘讗讞讚 诇讞讚砖 诪讚讗讻转讬 讬讜诐 讗讞讚 讛讜讗 讚注讬讬诇 讘讞讚砖 讜拽讗 拽专讬 诇讬讛 讞讚砖 砖''诪 讬讜诐 讗讞讚 讘讞讚砖 讞砖讜讘 讞讚砖 讜诪讚讬讜诐 讗讞讚 讘讞讚砖 讞砖讜讘 讞讚砖 诇' 讬讜诐 讘砖谞讛 讞砖讜讘讬谉 砖谞讛 讜讞讚砖 诇诪谞讜讬讬讜 讜砖谞讛 诇诪谞讜讬讬讛 (诪讻诇诇 讚转专讜讬讬讛讜 住讘讬专讗 诇讛讜 讘谞讬住谉 谞讘专讗 讛注讜诇诐) 转谞讬讗 专讘讬 讗诇讬注讝专 讗讜诪专 讘转砖专讬 谞讘专讗 讛注讜诇诐 讘转砖专讬 谞讜诇讚讜 讗讘讜转 讘转砖专讬 诪转讜 讗讘讜转 讘驻住讞 谞讜诇讚 讬爪讞拽 讘专讗砖 讛砖谞讛 谞驻拽讚讛 砖专讛 专讞诇 讜讞谞讛 讘专讗砖 讛砖谞讛 讬爪讗 讬讜住祝 诪讘讬转 讛讗住讜专讬谉 

 讗讬谞讜 讚讬谉. 砖讬注诇讛 讬讜诐 讗讞讚 讘住讜祝 砖谞讛 专讗砖讜谞讛 诇转讞讬诇转 拽爪讘转 砖谞讬诐 讛拽爪讜讘讬诐 诇讻讱: 讗诇讗 诪讗讬. 讻诪讗谉 转讜拽诪讛 诇诪转谞讬转讗 讚诇注讬诇 讚讗诪专 讘谞讜讟注 驻讞讜转 诪诇' 诇讗 注诇转讛 诇讜 砖谞讛: 讻专''讗. 转讜拽诪讛 讘转诪讬讛: 砖诇砖讬诐 讜砖诇砖讬诐 讘注讬. 砖诇砖讬诐 讬讜诐 诇拽诇讬讟讛 砖转讛讗 谞砖专砖转 讘讗专抓 讜砖诇砖讬诐 讬讜诐 诇讞砖讬讘转 砖谞讛 讜讬诪讬 讛拽诇讬讟讛 讗讬谉 注讜诇讬谉 诇讛 讚讻诪讗谉 讚诪谞讞 讘讘讬转讗 讚诪讬讗 讻诇 讝诪谉 砖诇讗 拽诇讟讛: 讚转谞谉. 讚讗讬谉 谞讟讬注讛 拽讜诇讟转 讘驻讞讜转 诪诇' 讬讜诐: 讬注拽专. 诇驻讬 砖拽诇讟讛 讘砖讘讬注讬转: 讚讘专讬 专''诪 诇讗 讙专住: 诇讚讘专讬 讛讗讜诪专 诇' 讬讜诐. 诇拽诇讬讟讛: 爪专讬讱 砖诇砖讬诐 讜砖诇砖讬诐. 砖诇砖讬诐 诇拽诇讬讟讛 讜砖诇砖讬诐 诇转讜住驻转 讻专''讗: 诇注讜诇诐. 讘专讬讬转讗 讚诇注讬诇 专''诪 讛讬讗 讜讻讬 拽讗诪专 砖诇砖讬诐 诇拽诇讬讟讛 拽讗诪专 砖转讛讗 讛谞讟讬注讛 诇' 讬讜诐 诇驻谞讬 专''讛 讻讚讬 砖转讛讗 谞拽诇讟转 注专讘 专''讛 讜拽讗 住讘专 专''诪 讚诇讗 讬讛讬讘谞讗 诇转讜住驻转 诇' 讬讜诐 讗诇讗 讬讜诐 讗讞讚: 砖诇砖讬诐 讜讗讞讚 讘注讬. 砖转讛讗 讬讜诐 讛拽讜讚诐 诇专''讛 讞砖讜讘 诇砖谞讛 专讗砖讜谞讛 砖诇 注专诇讛 讻讚拽转谞讬 注诇转讛 诇讜 砖谞讛: 讜砖谞讬讛诐. 专''诪 讜专' 讗诇注讝专: 讜讬讛讬 讘讗讞转 讜砖砖 诪讗讜转 砖谞讛. 诇住讜祝 注砖转讬 注砖专 讞讚砖 砖讛转讞讬诇 诪讘讜诇 诇讬专讚 诇讚讘专讬 讛讗讜诪专 讘转砖专讬 谞讘专讗 讛注讜诇诐 讜诪讘讜诇 讬专讚 讘讬''讝 讘诪专讞砖讜谉 讻讚诇拽诪谉 (讚祝 讬讗:) 讛讜讬 讛讗讬 讘专讗砖讜谉 讘讗讞讚 诇讞讚砖 讘转砖专讬 讚讗''讗 诇讛讬讜转 讘谞讬住谉 砖讛专讬 诪' 讬讜诐 诪讘讜诇 讜讞诪砖讬诐 讜诪讗转 讬讜诐 砖讙讘专讜 讛诪讬诐 诪讗讬诇讬讛谉 诪砖讻讜 注讚 住讬讜谉 讜讗讞''讻 讛讬讜 讛诇讜讱 讜讞住讜专 注讚 讞讚砖 讛注砖讬专讬 讜讛讜讗 讗讘 砖讛讬讛 注砖讬专讬 诇讬专讬讚转 讙砖诪讬诐 讜讗讝 谞专讗讜 专讗砖讬 讛讛专讬诐 讜诪讗讞讚 讘讗讘 注讚 讗讞讚 讘转砖专讬 谞讘诇注讜 讛诪讬诐 讜讛讬讬谞讜 讚讻转讬讘 讜讬讛讬 讘讗讞转 讜砖砖 诪讗讜转 砖谞讛 讘专讗砖讜谉 讘讗讞讚 诇讞讚砖 讞专讘讜 讛诪讬诐 讜诇讚讘专讬 讛讗讜诪专 讘讗讬讬专 讬专讚 讛诪讘讜诇 讛讜讛 诇讬讛 讛讗讬 讘专讗砖讜谉 讘谞讬住谉 讜讘讬谉 诇诪专 讜讘讬谉 诇诪专 转讞诇转 砖谞转 砖砖 诪讗讜转 讜讗讞转 诇讗 谞讻谞住讜 讘讛 讗诇讗 讬讜诐 讗讞讚 讚讻转讬讘 讘讗讞讚 诇讞讚砖 讜拽专讬 诇讬讛 砖谞讛 讻讚讻转讬讘 讘讗讞转 讜砖砖 诪讗讜转 砖谞讛: 讻讚拽讗诪专转. 讚拽专讬 诇讬讛 砖谞讛: 讜拽专讬 诇讬讛 讞讚砖. 讚讻转讬讘 讘讗讞讚 诇讞讚砖: 讞讚砖 诇诪谞讜讬讬讜. 讗讞讚 诪谉 讛诪谞讜讬讬谉 砖诇讜 讞砖讜讘 讞讚砖 砖讛讞讚砖 谞诪谞讛 讘讬诪讬诐 讚讻转讬讘 注讚 讞讚砖 讬诪讬诐 (讘诪讚讘专 讬讗): 讜砖谞讛 讗讞讚 诇诪谞讜讬讬讛. 讞砖讜讘 砖谞讛 讜讛讬讗 谞诪谞讬转 讘讞讚砖讬诐 讚讻转讬讘 (砖诪讜转 讬讘) 诇讞讚砖讬 讛砖谞讛: 诪讻诇诇 讚转专讜讬讬讛讜 讜讻讜'. 专''诪 讜专''讗 讚讛讗 转专讜讬讬讛讜 诪讜讚讜 砖讝讜 讛讬转讛 转讞诇转 砖谞讛 讜诇讬 谞专讗讛 讚诇讗 讙专住讬谞谉 诇讬讛 讚讚诇诪讗 讻专' 讗诇讬注讝专 住讘讬专讗 诇讛讜 讜讛讗讬 讚专讗砖讜谉 诇讗讜 谞讬住谉 讗诇讗 转砖专讬 讜诪驻谞讬 砖讛讜讗 专讗砖讜谉 诇讘专讬讗转 注讜诇诐 讜诇诪谞讬谉 讛砖谞讬诐 拽专讬 诇讬讛 专讗砖讜谉 讜讘住讚专 注讜诇诐 转谞讬讗 讘讛讚讬讗 讚诇专''讗 讛讗讬 讘专讗砖讜谉 转砖专讬 讛讜讗. 转谞讬讗 专' 讗诇讬注讝专 讗讜诪' 讻讜'. 诪拽专讗 讬诇讬祝 诇讛 诇拽诪谉 (讚祝 讬讗.): 

转讜住驻讜转



 讚专讜讗讛 砖谞讬 讘讬谉 讛砖诪砖讜转 讛诇''诇 砖诇砖 讘讬谉 讛砖诪砖讜转 讜诪讬讛讜 讘住讜祝 驻专拽 砖谞讬 讚谞讝讬专 (讚' 讟讝. 讜砖诐) 讙专住讬' 讘讻诇 讛住驻专讬诐 讻讙讜谉 讚讞讝讗 砖诇砖讛 讘讬谉 讛砖诪砖讜转 住诪讜讱 诇砖拽讬注转 讛讞诪讛 讚诇讗 讛讜讬 砖讛讜转 讘讬讜诐 诇住诇讬拽 诇讬讛 诇诪谞讬讬谞讗 讜谞专讗讛 诇驻专砖 讚诇讻讱 诇讗 拽讗诪专 讘专讜讗讛 讘诇讬诇讜转 诪砖讜诐 讚专' 讬讜住讬 讻讬 讛讬讻讬 讚转讞讬诇转 讛讬讜诐 住诇讬拽 诇讛 砖讬诪讜专 讛''谞 住讜祝 讛讬讜诐 住诇讬拽 诇讛 砖讬诪讜专 讜讘住讜祝 驻''讘 讚谞讝讬专 (讙讝''砖) 诪讜讻讬讞 讻谉 讚讙专讬住 讛转诐 讻讬讜谉 讚讞讝讗讬 讘驻诇讙讬 讚讬讜诪讗 讜讗讬讚讱 驻诇讙讬 讚讬讜诪讗 住诇讬拽 诇讛 砖讬诪讜专 讜讗注''讙 砖专''转 诪驻专砖 讚讗讬讚讱 驻诇讙讗 讚讬讜诐 砖诇 讗讞专讬讜 拽讗诪专 诇讗 诪砖诪注 讻谉 讜讙诐 诪转讜讱 砖谞讜讬讬讗 讚诪砖谞讬 讚诇讗 讛讜讛 砖讛讜转 讘讬讜诐 讜讗讬谉 讝讛 诪谞讛讙 讻讜转讬诐 讚住讜驻专转 讬讜诐 砖驻讜住拽转 讚讛转诐 讘讝讘讛 讙诪讜专讛 讚爪专讬讻讛 讝' 谞拽讬讬诐 讜讬讜诐 砖驻讜住拽转 诇讗讜 谞拽讬 讛讜讗 讗讘诇 讘砖讜诪专转 讬讜诐 诇讗 讻转讬讘 讟讛专讛 讗诇讗 诪专讘讜讬讬讗 讚拽专讗 讗转讬 讻讚驻专讬砖讬转 讜注讜讚 讚讘住讜驻专转 讝' 讛讜讬 住讜祝 讛讬讜诐 讘转讞诇转 住驻讬专讛 讗讘诇 讘砖讜诪专转 讬讜诐 讛讜讬 讘住讜祝 住驻讬专讛 讚住讙讬 诇讬讛 讘讞讚 讬讜诪讗: 讗讬谉 谞讜讟注讬谉. 诪砖谞讛 讛讬讗 驻''讘 讚砖讘讬注讬转 (诪砖谞讛 讜): 砖诇砖讬诐 讜砖诇砖讬诐. 驻讬' 讘拽讜谞讟专住 砖诇砖讬诐 诇拽诇讬讟讛 讜砖诇砖讬诐 诇转讜住驻转 砖讘讬注讬转 讚讘注讬谞谉 砖诇讗 转讛讗 谞拽诇讟转 讘转讜住驻转 砖讘讬注讬转 讜拽砖讬讗 诇专''转 讞讚讗 讚讘诇砖讜谉 讛诪砖谞讛 讗讬谉 诪砖诪注 讻谉 驻讬' 讚诇讗 讗讬讬专讬 讘转讜住驻转 砖讘讬注讬转 讻诇诇 讗诇讗 讘拽诇讬讟讛 讜注讜讚 讚讗''讻 诪讗讬 拽砖讬讗 诇讬讛 讗讬 讗讜拽诪讛 诇讛讗 讘专讬讬转讗 讚诇注讬诇 讻专''讗 讛讗 讻讬 讛讬讻讬 讚讘诪转谞讬' 讚砖讘讬注讬转 拽转谞讬 诇' 讜诪讜拽诪讬 诇讬讛 讘拽诇讬讟讛 讘诇讗 砖诇砖讬诐 砖诇 转讜住驻转 讛''谞 谞讬诪讗 讚砖诇砖讬诐 讚讘专讬讬转讗 讚诇注讬诇 讘砖诇砖讬诐 砖诇 拽诇讬讟讛 讘诇讗讜 讛谞讱 砖诇 转讜住驻转 讜注讜讚 诇拽诪谉 (讚' 讬讙:) 讙讘讬 讗讜专讝 讜讚讜讞谉 讜驻专讙讬谉 讜砖讜诪砖诪讬谉 讚诪讞诇拽 诇注谞讬谉 砖讘讬注讬转 讘讬谉 讛砖专讬砖讜 诇驻谞讬 专''讛 诇讛砖专讬砖讜 诇讗讞专 专''讛 诪砖诪注 讚诇讗 讞讬讬砖讬谞谉 讘诪讛 砖讛砖专讬砖讜 讘转讜住驻转 讚拽转谞讬 砖讘讬注讬转 讚讜诪讬讗 讚诪注砖专 讜诪驻专砖 专''转 讚讛''拽 专''谞 诇讚讘专讬 讛讗讜诪专 诇' 诇拽诇讬讟讛 讘砖讘讬注讬转 爪专讬讱 砖诇砖讬诐 讜砖诇砖讬诐 诇注谞讬谉 注专诇讛 驻讬' 讜诇讗 讗转讬 诇驻专讜砖讬 诪转谞讬' 讗诇讗 诪注专诇讛 讗讘诇 诇注谞讬谉 砖讘讬注讬转 诇讗 讞讬讬砖讬谞谉 讗诇讗 砖诇讗 转拽诇讜讟 讘砖讘讬注讬转 注爪诪讛 讜诇专' 讬讛讜讚讛 讚拽讜诇讟转 讘讙' 讬诪讬诐 诪讜转专 诇拽讬讬诐 讻讬讜谉 讚诇讗 谞拽诇讟 讘砖讘讬注讬转 讗注''驻 砖谞讟注讛 讘讗讬住讜专 讘转讜住驻转 砖讘讬注讬转 讙' 讬诪讬诐 诇驻谞讬 专''讛 讜讗讜专讝 讜讚讜讞谉 讜驻专讙讬谉 讜砖讜诪砖诪讬谉 砖讝专讬注转谉 讘讗讬住讜专 诪诇讗讻讛 讚讗讜专讬讬转讗 讻讚讻转讬讘 (讜讬拽专讗 讻讛) 诇讗 转讝专注 讜讗住讬专讬 讘转讜住驻转 砖讘讬注讬转 诪''诪 诇讗 讞讬讬砖讬谞谉 讜讘诇讘讚 砖讬砖专讬砖讜 诇驻谞讬 专''讛 讜讛讗 讚诪讬讬转讬 讘住讜祝 讛注专诇 (讬讘诪讜转 讚祝 驻讙.) 讛讗 讚专''谞 讙讘讬 讛诇讻讛 讻专' 讬讜住讬 讘讗谞讚专讜讙讬谞讜住 讜讘讛专讻讘讛 诇讗讜 诪砖讜诐 讚讗转讬 专''谞 诇驻专讜砖讬 诪转谞讬' 讗砖讘讬注讬转 讚诇讗 诪讬讬转讬 诇讛 讗诇讗 诇诪讬诪专 讚讗祝 诇注谞讬谉 注专诇讛 讛诇讻讛 讻专' 讬讜住讬: 讬讜诐 砖诇砖讬诐 注讜诇讛 诇讻讗谉 讜诇讻讗谉. 讘驻专拽 讛谞讝拽讬谉 (讙讬讟讬谉 讚祝 谞讚.) 讙讘讬 讛讗 讚讗诪专 专''诪 谞讜讟注 讘砖讘讬注讬转 讘讬谉 讘砖讜讙讙 讘讬谉 讘诪讝讬讚 讬注拽讜专 拽讗诪专 讜讻讬 转讬诪讗 砖讘转 谞诪讬 讝讬诪谞讬谉 讚诪拽诇注 讬讜诐 砖诇砖讬诐 讘砖讘转 讚讗讬 谞讟注 讘讛讛讜讗 讬讜诪讗 住诇拽讗 诇讬讛 砖转讗 讜讗讬 诇讗 诇讗 住诇拽讗 诇讬讛 砖转讗 诇讗 谞拽讟 诇' 诪砖讜诐 讚谞讘注讬 砖诇砖讬诐 诇讞砖讜讘 砖谞讛 讚讛讗 诇专''诪 讘讬讜诐 讗' 住讙讬 讜诪砖讜诐 拽诇讬讟讛 谞拽讟 诇' 讜诪讬讛讜 讘驻专拽 讬讜爪讗 讚讜驻谉 (谞讚讛 讚祝 诪讛.) 诪砖诪注 拽爪转 讚讗讬讻讗 转谞讗 诇专''诪 讚讗诪专 诇': 诪讚讗讻转讬 讬讜诐 讗讞讚 讛讜讗 讚注讬讬诇 讜拽讗 拽专讬 诇讬讛 砖谞讛. 讚讗''讗 诇讜诪专 讚砖谞讛 砖谞讬转 诇诪讘讜诇 讛讬转讛 讜诇讗 讞砖讬讘 诇讬讛 砖谞讛 诪砖讜诐 讚讗讻转讬 诇讗 注讬讬诇. 讗诇讗 讬讜诐 讗' 讚讛讻转讬讘 拽专讗 讗讞专讬谞讗 (讘专讗砖讬转 讞) 讜讘讞讚砖 讛砖谞讬 讘砖讘注讛 讜注砖专讬诐 讬讜诐 诇讞讚砖 讜诇讗 讻转讬讘 讘砖转讬诐 讜砖砖 诪讗讜转 讗注''驻 砖谞讻谞住讜 诇讛 砖诇砖讬诐 讜讘讬专讜砖诇诪讬 讚讬讬拽 诪讚讻转讬讘 讜讬讛讬 讘讞讚砖 讛专讗砖讜谉 讘砖谞讛 讛砖谞讬转 讘讗讞讚 诇讞讚砖 讛讜拽诐 讛诪砖讻谉 讚诇讗 注讬讬诇 讗诇讗 讬讜诐 讗讞讚 讜拽专讬 诇讬讛 砖谞讬转 讚讗讬 讗诪专转 砖诇讬砖讬转 讛讬转讛 讜诪砖讜诐 讚诇讗 注讬讬诇 讗诇讗 讬讜诐 讗讞讚 诇讗 讞砖讬讘 诇讛 讜讛讗 讻转讬讘 讜讬讛讬 讘砖谞讛 讛砖谞讬转 讘讞讚砖 讛砖谞讬 讘注砖专讬诐 诇讞讚砖 谞注诇讛 讛注谞谉 诪注诇 讛诪砖讻谉: 诪讻诇诇 讚转专讜讜讬讬讛讜. 专''诪 讜专''讗 住讘讬专讗 诇讛讜 讘谞讬住谉 谞讘专讗 讛注讜诇诐 讚讛讗 转专讜讜讬讬讛讜 诪讜讚讜 砖讝讜 讛讬转讛 转讞讬诇转 讛砖谞讛 驻讬专讜砖 讚讛讻诇 诪讜讚讬诐 讚讘专讗砖讜谉 讛讜讗 谞讬住谉 讚谞讬住谉 讗拽专讬 专讗砖讜谉 讚讻转讬讘 (砖诪讜转 讬讘) 讛讞讚砖 讛讝讛 诇讻诐 讜讙讜' 专讗砖讜谉 讜驻讬' 讘拽讜谞讟专住 讚诇讗 讙专住讬' 诇讬讛 讚讚诇诪讗 讻专''讗 住讘讬专讗 诇讛讜 讜讛讗讬 专讗砖讜谉 诇讗讜 谞讬住谉 讛讜讗 讗诇讗 转砖专讬 讜诪驻谞讬 砖讛讜讗 专讗砖讜谉 诇讘专讬讗转 注讜诇诐 讜诇诪谞讬谉 讛砖谞讬诐 拽专讬 诇讬讛 专讗砖讜谉 讜讘住讚专 注讜诇诐 转谞讬讗 讘讛讚讬讗 讚诇专''讗 讛讗讬 专讗砖讜谉 转砖专讬 讜谞专讗讛 讚诇注讜诇诐 讙专住讬' 诇讬讛 讜讚讬讬拽 诪讛讗 讚讗诐 讗讬转讗 讚住讘专讬 讘转砖专讬 谞讘专讗 讛注讜诇诐 讚诇诪讗 讛讗讬 专讗砖讜谉 谞讬住谉 讜拽专讬 诇讬讛 专讗砖讜谉 诇驻讬 砖讛讜讗 专讗砖讜谉 诇讞讚砖讬诐 讜注诪讚 诪讘讜诇 砖谞讛 讜讞爪讬 讜转讜 诇讗 转讬讚讜拽 诪讬谞讬讛 讬讜诐 讗讞讚 讘砖谞讛 讞砖讜讘 砖谞讛: 

专讘讬谞讜 讞谞谞讗诇

讗诇讗 讝讜 讛讘专讬讬转讗 诇诪讬 讛讜讗 诇专' 讗诇注讝专 讚讗诪专 驻专 讛讗诪讜专 讘转讜专讛 讘谉 讻"讚 讞讚砖 (讜砖诇砖讛) [讜砖诇砖讬诐] 讬讜诐. 



砖诇砖讬诐 讜砖诇砖讬诐 讘注讬 讚转谞讬讗 讗讬谉 谞讜讟注讬谉 讜讗讬谉 诪专讻讬讘讬谉 注专讘 砖讘讬注讬转 驻讞讜转 诪砖诇砖讬诐 讬讜诐 诇驻谞讬 专"讛. 讜讗诐 谞讟注 讜讛讘专讬讱 讜讛专讻讬讘 讬注拽讜专 专' 讬讛讜讚讛 讗讜诪专 讻诇 讛专讻讘讛 砖讗讬谞讛 拽讜诇讟转 诇讙' 讬诪讬诐 砖讜讘 讗讬谞讛 拽讜诇讟转. 专' 讬讜住讬 讜专' 砖诪注讜谉 讗讜诪专' 讘' 砖讘转讜转 讜讗诪专 专讘 谞讞诪谉 诇讚讘专讬 讛讗讜诪专讬诐 砖诇砖讬诐 诇拽诇讬讟讛 讻诇讜诪专 砖讬砖专砖 讛谞讟注 爪专讬讱 讗讞专 砖讬砖专讬砖 砖诇砖讬诐 讬讜诐 讗讞专讬诐 诇注诇讜转 诇讜 砖谞讛. 注讻砖讬讜 专' 讗诇注讝专 讗讬 住讘专 诇讛 讻转"拽 讚讗诪专 讘注讬谞谉 诇' 讬讜诐 诇拽诇讬讟讛 讘注讬 诇' 讬讜诐 讗讞专讬诐 诇注诇讜转 诇讜 砖谞讛. 



讜讗讬 讻专讘讬 讬讛讜讚讛 住"诇 诇"讙 讛讜讜 诇讬讛 诇诪讬转谞讗 讻讜'. 



讗诇讗 诇注讜诇诐 讛讗 讚转"专 讗讞讚 讛谞讜讟注 讜讗讞讚 讛诪讘专讬讱 讻讜' 专' 诪讗讬专 讛讬讗. 讜讻讬 拽转谞讬 砖诇砖讬诐 诇驻谞讬 专"讛 注诇转讛 诇讜 砖谞讛 诇拽诇讬讟讛. 讗讘诇 (讗') 诇注诇讜转 诇讜 砖谞讛 讘砖谞讬 注专诇讛 讬讜诐 讗讞讚 讚讬 诇讜. 讜讛讗 讚诇讗 拽转谞讬 诇"讗 讬讜诐 讚住讘专 讬讜诐 砖诇砖讬诐 注讜诇讛 诇讻讗谉 讜诇讻讗谉. 



讗"专 讬讜讞谞谉 砖谞讬讛诐 诪拽专讗 讗讞讚 讚专砖讜. 讜讬讛讬 讘讗讞转 讜砖砖 诪讗讜转 砖谞讛 讘专讗砖讜谉 讘讗讞讚 诇讞讚砖 专' 诪讗讬专 住讘专 诪讚讗讻转讬 讬讜诐 讗讞讚 讛讜讗 讚注诇 讘砖谞讛 讜拽专讬 诇讬讛 砖谞讛 讬讜诐 讗讞讚 讘砖谞讛 讞砖讜讘 砖谞讛. 讜专' 讗诇注讝专 讗讬 讻转讘 讘砖砖 诪讗讜转 讜讗讞转 砖谞讛 讻讚拽讗诪专转 讻讜'. 讗诇讗 讗讞转 讗砖砖 诪讗讜转 拽讗讬 讜诪讚讬讜诐 讗讞讚 讘讞讚砖 讞砖讜讘 讞讚砖 砖"诪 讚讞讚砖 讘砖谞讛 讞砖讜讘 砖谞讛. 



讞讚砖 诇诪谞讜讬讜 讜砖谞讛 诇诪谞讜讬讬讛. 诪讻诇诇 讚专' 诪讗讬专 讜专' 讗诇注讝专 讻专' 讬讛讜砖注 住讘讬专讗 诇讛讜 讚讗诪专 讘谞讬住谉 谞讘专讗 讛注讜诇诐 转谞讬讗 专' 讗诇讬注讝专 讗讜诪专 讘转砖专讬 谞讘专讗 讛注讜诇诐 讘转砖专讬 谞讜诇讚讜 讗讘讜转 讘转砖专讬 诪转讜 讗讘讜转 讘驻住讞 谞讜诇讚 讬爪讞拽 讘专"讛 谞驻拽讚讛 砖专讛 专讞诇 讜讞谞讛 讘专讗砖 讛砖谞讛 讬爪讗 讬讜住祝 诪讘讬转 讛讗住讜专讬诐.





专诪讘"谉

讜驻讬' 诪讘专讬讱 讜诪专讻讬讘 (讜拽讗诪专讬') [讚拽讗诪专讬'] 注专诇讛 谞讜讛讙转 讘讛谉 讚讜拽讗 讻砖讛讘专讬讱 讜讛驻住讬拽 讛讘专讬讻讛 诪谉 讛讗诐 砖诇讛 讻注谞讬谉 砖砖谞讬谞讜 讘驻"拽 讚注专诇讛 讗讬诇谉 砖谞注拽专 讜讘讜 讘专讬讻讛 讜讛讬讗 讞讬讛 诪诪谞讛 讞讝专讛 讝拽谞讛 诇讛讬讜转 讻讘专讬讻讛 讛讘专讬讻讛 砖谞讛 讗讞专 砖谞讛 讜谞驻住拽讛 诪讜谞讛 诪砖注讛 砖谞驻住拽讛 住驻讜拽 讙驻谞讬诐 讜住驻讜拽 注诇 讙讘讬 住驻讜拽 讗注驻"讬 砖讛讘专讬讻谉 讘讗专抓 诪讜转' 专"诪 讗讜诪' 诪拽讜诐 砖讻讞讛 讬驻讛 诪讜转' 讜诪拽讜' 砖讻讞讛 专注 讗住讜' 讜讻谉 讘专讬讻讛 砖谞驻住拽讛 讜讛讬讗 诪诇讬讗讛 驻讬专讜转 讗诐 讛讜住讬祝 讘诪讗转讬' 讗住讜专 拽转谞讬 专讬砖讗 诪讜谞讛 诪砖注讛 砖谞驻住拽讛 讜住讬驻讗 讜讛讬讗 诪诇讬讗讛 驻讬专讜转 讗诐 讛讜住讬祝 讗诇诪讗 讚讬谉 注专诇讛 讘讛专讻讘讛 诪砖注转 讛驻住拽讛 讞诇 注诇讬讛 讜诇讗 诪砖注转 讛讘专讻讛 讜驻讬' 诪专讻讬讘 讻讙讜谉 砖诪专讻讬讘讬谉 讬讞讜专 砖诇 讗讬诇谉 讬驻讛 讘讗讬诇谉 讗讞专 讜讘驻' 诪砖讜讞 诪诇讞诪讛 诇注谞讬谉 注讜专讻讬 讛诪诇讞诪讛 转谞讬讗 讞诇诇讜 驻专讟 诇诪讘专讬讱 讜诪专讻讬讘 讜讛讜讬谞谉 讘讛 讜讛讗 讗谞谉 转谞谉 讗讞讚 讛谞讜讟注 讜讗讞讚 讛诪讘专讬讱 讜讗讞讚 讛诪专讻讬讘 讜诪转专爪讬谞谉 诇讗 拽砖讬讗 讻讗谉 讘讛专讻讘转 讗讬住讜专 讻讗谉 讘讛专讻讘转 讛讬转专 讻诇讜诪' 诪驻谞讬 讛专讻讘转 讗讬住讜专 讗讬谞讜 讞讜讝专 讗注"驻 砖注专诇讛 谞讜讛讙转 讘讛 讗讘诇 诪驻谞讬 讛专讻讘转 讛讬转专 讞讜讝专 讜讗拽砖讬' 讛讗讬 讛专讻讘转 讛讬转专 讛"讚 讗讬诇讬诪讗 讬诇讚讛 讘讬诇讚讛 转讬驻讜拽 诇讬' 讚讘注讬 诪讛讚专 诪砖讜诐 讬诇讚讛 专讗砖讜谞讛 讗诇讗 讬诇讚讛 讘讝拽谞' 讜讛讗"专 讗讘讛讜 讬诇讚讛 砖住讘讻' 讘讝拽谞' 讘讟诇讛 驻讬专讜砖 砖谞住转讘讻讛 讘讝拽谞讛 讜讛讜专讻讘讛 注诇讬讛 讜谞注拽专 砖专砖讛 诪讗讬讘讬讛 讜讛讬讗 讞讬讛 诪谉 讛讝拽谞讛 讜讻"砖 讘砖讛专讻讬讘讛 (讛讜讗) 讚讘讟诇讛 诇讛 讜诪转专爪讬' 讗"专 讬专诪讬讛 诇注讜诇诐 讬诇讚讛 讘讬诇讚讛 讜讻讙讜谉 讚谞讟注讛 诇讛讱 拽诪讬讬转讗 诇住讬讬讙 讜诇拽讜专讜转 讚转谞谉 讛谞讜讟注 诇住讬讬讙 讜诇拽讜专讜转 驻讟讜专 诪谉 讛注专诇讛. 讜诪"砖 讬诇讚讛 讘讝拽谞讛 讚讘讟诇讛 讜诪讗讬 砖谞讗 讬诇讚讛 讘讬诇讚讛 讚诇讗 讘讟诇讛 讛转诐 讘讝拽谞讛 讗讬 诪讬诪诇讬讱 注诇讛 诇讗讜 讘转 诪讬讛讚专 讛讬讗 讛讻讗 讘转 诪讬讛讚专 讛讬讗 诪讬讚讬 讚讛讜讬 讗注诇讜 诪讗讬诇讬讛谉 讚转谞谉 注诇讜 诪讗讬诇讬讛谉 讞讬讬讘讬谉 讘注专诇讛.
讜诪讛讱 住讜讙讬讗 砖诪注讬谞谉 讚讻诇 诪拽讜诐 砖讛讝讻讬专讜 讛专讻讘' 诇注砖讜转' 讻谞讟讬注讛 诇注专诇讛 讜诇专讘注讬 讗讬谞谉 讗诇讗 讘砖讛专讻讬讘 讬讞讜专 砖诇 诪讗讻诇 讘讬诇讚讛 砖谞讟注讛 诇住讬讬讙 讜诇拽讜专讜转 讜讚注转讜 注诇 讛讛专讻讘讛 砖转讛讗 诇诪讗讻诇 讘讬谉 砖讛讜讗 诇拽讜专讜' 砖诪讜谞讬谉 诇讛专讻讘讛 讝讜 诪砖注转 谞讟讬注讛 讜诇讗 诪砖注转 讛专讻讘讛 讝讜 讚讛讗 讗驻讬' 诪讞砖讘 注诇 讛专讗砖讜谞讛 讗讬谞讜 诪讜谞讛 诇讛 诪砖注转 诪讞砖讘讛 讗诇讗 诪砖注转 谞讟讬注讛 讜讛讻讬 转谞讬 诇讛 诪驻讜专砖 讘转讜住驻转讗 谞讟注讜 诇注爪讬诐 讜讞砖讘 注诇讬讜 诇讗讻讬诇讛 诪讗讬诪转讬 诪讜谞讛 诇讜 诪砖注转 谞讟讬注转讜 讛讬诇讻讱 诇讗讜 讘转 诪讛讚专 讛讬讗 诇诪谞讜转 诇讛 诪砖注转 讛专讻讘讛 讚讗诇转"讛 诇讜拽诪讛 讬诇讚讛 讘讬诇讚讛 砖诇 砖转讬 砖谞讬诐 砖转讞讝讜专 诇讬讛 讛讛专讻讘讛 诇讗讞专 砖讬爪讗讜 砖谞讬 讞讝专讛 砖诇 专讗砖讜谞讛 讗诇讗 讻讜诇谉 诇诪谞讬谉 专讗砖讜谉 讛谉 谞诪谞讬谉.
讜讗讬 拽砖讬讗 诇讱 讛讗 转讬谞讞 诇注谞讬谉 注专诇讛 讗诇讗 诪专讻讬讘 注专讘 砖讘讬注讬转 讗诪讗讬 讬注拽讜专 转讘讟诇 讘讝拽谞讛 诪专讻讬讘 讬诇讚讛 讘讬诇讚讛 砖谞讟注讛 诇住讬讬讙 讜诇拽讬专讜转 讻诇 砖注专诇讛 谞讜讛讙转 讘讛谉 讜讗讬谞讛 讘讟诇讛 诇注专诇讛 讜诇专讘注讬 讛讜讬 诇讬讛 讻谞讜讟注 讘砖讘讬注讬转 讜讗住讜专 讻驻讬 讛注谞讬谉 砖驻讬专砖谞讜 诇诪注诇讛 讗"谞 砖讘讬注讬转 讘讻诇 讛专讻讘讛 讗讜住专转 讗驻讬' 讬诇讚讛 讘讝拽谞讛 讚讟驻讬 诪讗讘专讜讬讬 讗讬诇谞讗 讛讜讗 讜专砖"讬 讝"诇 驻讬' 砖诐 讘驻' 诪砖讜讞 诪诇讞诪讛 讚讛专讻讘讛 砖谞讜讛讙转 讘讛 注专诇讛 讛讗住讬专讛 讘讻诇 诪拽讜诐 讛讬讬谞讜 讬讬讞讜专 砖谞转诇砖 诪讝拽谞讛 讜讛专讻讬讘讜 讘讬诇讚讛 讜讘讗 诇讜诪专 砖讗祝 讛驻讬专讜转 砖讘讗讜转讜 讬讬讞讜专 讗住讜专讬谉 诪砖讜诐 注专诇讛 砖讛专讻讘转讜 讝讜 讛讬讗 谞讟讬注转讜. 讜注讜讚 专讗讬转讬 诇讜 诇专砖"讬 讝"诇 砖讻转讘 讘驻' 讙' 讚注"讙 讘讛讗 讚转谞讬讗 讛转诐 讜诪讜讚讛 专讘讬 讬讜住讬 砖讗诐 谞讟注 讜讛讘专讬讱 讜讛专讻讬讘 诪讜转专 讻诇讜诪专 讗诐 谞讟注 讗讙讜讝 砖诇 注专诇讛 诪讜转专 讜讗诐 讛讘专讬讱 讜讛专讻讬讘 讬讬讞讜专 砖诇 注专诇讛 讘讗讬诇谉 讝拽谉 诪讜转专 诪讬讚 讚讝讛 讜讝讛 讙讜专诐 讛讜讗 讜讛讻讬 讗诪专讬' 讘注诇诪讗 讬诇讚讛 砖住讘讻讛 讘讝拽谞讛 诪讜讗专转 讗诇讜 讚讘专讬 讛专讘. 讜讗讬谞谉 讚讘专讬' 谞讻讜谞讬谉 讚讬诇讚讛 砖住讘讻讛 讘讝拽谞讛 诪讜转专转 诇讗讜 诇专讘讬 讬讜住讬 讘诇讞讜讚 讗讬转诪专 讜诪砖讜诐 讘讬讟讜诇 谞讙注讜 讘讛 讚讛讗 住讜讙讬谉 讘驻' 诪砖讜讞 诪诇讞诪讛 诇讻"注 讞讝讬谞谉 讜诇讗讜 诇专讘讬 讬讜住讬 讘诇讞讜讚 讜讻讬 诪转专抓 谞诪讬 讘诪专讻讬讘 讬诇讚讛 讘讬诇讚讛 砖诇 住讬讬讙 讜拽讜专讜转 诇讻"注 讛讜讗 讬讗驻讬' 诇专讘讬 讬讜住讬 讚讗讬 诪讬诪诇讬讱 注诇讛 诪爪讬 诇讗讛讚讜专讛 讜讻讬讜谉 砖讻谉 讛讞讬讜讘 诪讜砖讱 讗转 讛驻讟讜专 砖讗讬驻砖专 诇注砖讜转 讻诪讜讛讜 讜诇讬讻讗 讝讛 讜讝讛 讙讜专诐 讻诇诇. 
讜诪爪讗转讬 住讜讙讬讗 讬专讜砖诇诪讬转 讘讝讛 讛注谞讬谉 转谞讬 讗"讬 砖讛专讻讬讘 讗讬诇谉 诪讗讻诇 注诇 讗讬诇谉 住专拽 讗注"驻 砖讗讬谉 讬砖专讗诇 专砖讗讬 诇注砖讜转 讻谉 讞讬讬讘 讘注专诇讛 诪讗讬诪转讬 诪讜谞讛 诇讛 诪砖注转 谞讟讬注转讛 专讬砖 诇拽讬砖 讗诪专 讜讘诇讘讚 讚讘专讬诐 砖讘讗讬谉 讘诪讞砖讘讛 讻讙讜谉 讞专讜讘讬 爪诇诪讜谞讛 讜讞专讜讘讛 讙讚讜讚讛 讗讘诇 注专讘讛 讻谞讟讜注 讘讗专抓 专讘讬 讬讜讞谞谉 讗诪专 讗驻讬' 注专讘讛. 驻讬' 住讘专 专讬砖 诇拽讬砖 讚讻讬 拽转谞讬 讘专讬讬转讗 讘诪专讻讬讘 讗讬诇谉 诪讗讻诇 注诇 讗讬诇谉 住专拽 砖讗注"驻 砖讛讜讗 讞讬讬讘 讘注爪诪讜 讘注专诇讛 讗讬谉 诪讜谞讬谉 诇讜 诪砖注转 讛专讻讘讛 讗诇讗 诪砖注转 谞讟讬注讛 诇讗 讗诪专讜 讗诇讗 讘讗讬诇谉 砖讛讜讗 注讜砖讛 驻讬专讜转 砖讗讬谞谉 讞砖讜讘讬谉 讻讙讜谉 讞专讜讘讬 爪诇诪讜谞讛 砖讛谉 讞砖讜讘讬谉 讻讗讬诇谉 住专拽 诇注谞讬谉 注专诇讛 讜讻谉 诪讬注讟讜 讗讜转谉 砖讗讬谞谉 讞讬讬讘讬谉 讘诪注砖专 诪驻谞讬 砖讗讬谉 驻讬专讜转讬讛谉 谞讗讻诇讬谉 讻讚讚专讬砖 讘住驻专讬 诪驻专讬 讛注抓 讜诇讗 讻诇 驻专讬 讛注抓 讜讗驻砖专 砖注讬拽专 谞讟讬注转谉 诇住讬讬讙 讜诇拽讜专讜转 讗讜 砖讛谉 注讜诇讬谉 诪讗讬诇讬讛谉 讘诪拽讜诐 讞讜专砖讬谉 讜驻讟讜专讬谉 讛谉 诪讚讬谉 注专诇讛 讻讚诪驻讜专砖 讛转诐 讘讬专讜砖' 讚讗诐 讞讜砖讘 注诇讬讛谉 注专诇讛 谞讜讛讙转 讘讛谉 讜讻讬讜谉 砖讛谉 讘讗讬谉 诇诪讞砖讘转 讞讬讜讘 讗诐 讛专讻讬讘 注诇讬讛谉 讗讬诇谉 诪讗讻诇 讞砖讜讘 注专诇讛 谞讜讛讙转 讘讛谉 讗诇讗 砖诪讜谞讛 诪砖注转 谞讟讬注讛 讚专讗砖讜谉 讗讘诇 讗诐 讛专讻讬讘 讗讬诇谉 诪讗讻诇 注诇 讗讬诇谉 住专拽 讙诪讜专 砖讗讬谉 注讜砖讛 驻讬专讜转 讻诇诇 讻讙讜谉 注专讘讛 讻谞讜讟注 讘讗专抓 讚诪讬 讜诪讜谞讛 诪砖注转 讛专讻讘讛 专' 讬讜讞谞谉 驻诇讬讙 讚讗驻讬' 注专讘讛 拽转谞讬 诪讜谞讛 诪砖注转 谞讟讬注讛.
讜讛讜讜 讘讛 讛转诐 讘讬专讜砖' 讜讛讗 转谞讬谞谉 讗讬谉 谞讜讟注讬谉 讜讗讬谉 诪讘专讬讻讬谉 讜讗讬谉 诪专讻讬讘讬谉 注专讘 砖讘讬注讬转 驻讞讜转 诪诇' 讬讜诐 诇驻谞讬 专讗砖 讛砖谞讛 讜讗诐 谞讟注 讗讜 讛讘专讬讱 讗讜 讛专讻讬讘 讬注拽讜专 注诇 讚注转讬讛 讚专讬砖 诇拽讬砖 讚驻转专 诇讛 讘注专讘讛 谞讬讞讗 注诇 讚注转讬讛 讚专' 讬讜讞谞谉 讚讗诪专 讗驻讬' 注专讘讛 诇诪讛 诇讜 讬注拽讜专 讜诪转专抓 砖谞讬讗 讛讬讗 砖讛谉 诪转讗讞讬谉 讘砖讘讬注讬转 讜讛讚专 驻专讬讱 讜讛讬讚讗 讗诪专 讚讗 讛谞讜讟注 讜讛诪讘专讬讱 讜讛诪专讻讬讘 砖诇砖讬诐 讬讜诐 诇驻谞讬 专讗砖 讛砖谞讛 注诇转讛 诇讜 砖谞讛 讜诪讜转专 诇拽讬讬诪讛 讘砖讘讬注讬转 讗讘诇 驻讞讜转 诇讗 注诇转讛 诇讜 砖谞讛 讜讗住讜专 诇拽讬讬诪讛 讘砖讘讬注讬转 讗讘诇 驻讬专讜转 谞讟讬注讛 讝讜 讗住讜专讬谉 注讚 讟"讜 讘砖讘讟 讜诪转专抓 转谞讬 专' 讬讛讜砖注 讗讜谞讬讗 诇讬转 讻讗谉 诪专讻讬讘 讗"专 讘讗 讗驻讬' 讻专讬砖 诇拽讬砖 诇讬转 讻讗谉 诪专讻讬讘 诇砖注讘专 讛讗 讘转讞诇讛 诇讗.
讜讗讬谉 驻讬' 讚讘专讬 专' 讘讗 讘专讜专讬谉 诇讬 讗讘诇 诪"诪 诇讚注转 专' 讬讜讞谞谉 讛专讬 诪注诇讬谉 砖讗讬谉 注专诇讛 谞讜讛讙转 讘讛专讻讘讛 诇注讜诇诐 诇诪谞讜转 诇讛 诪砖注转 讛专讻讘讛 讗诇讗 诪砖注转 谞讟讬注讛 讚专讗砖讜谉 讜讝讛 讗诪转 讛讜讗 诇驻讬 讙诪专讗 砖诇谞讜 讚诇注讜诇诐 讛专讻讘讛 讘讟诇讛 讘注讬拽专 讗讬诇谉 讗诇讗 讘讻诇 诪拽讜诐 讘诪专讻讬讘 讬诇讚讛 讘讬诇讚讛 讛讚讘专讬诐 讗诪讜专讬诐 讜砖转讬讛谉 谞诪谞讬谉 诇诪谞讬谉 讗讞讚 讜诪砖讜诐 讚讛讜讜 诇讛讜 讻注讜诇讬谉 诪讗讬诇讬讛谉 拽讗诪专讬' 讚谞讛讙讗 讘讛讜 注专诇讛 讻讚驻专讬砖讬转 讜诇驻讬 讝讛 讛注谞讬谉 诪讛 砖讗诪专讜 爪专讬讱 砖转讬 砖讘转讜转 讜诇' 讘讬谉 诇注专诇讛 讘讬谉 诇砖讘讬注讬转 讗讬谞讜 讗诇讗 讘谞讜讟注 讜诪讘专讬讱 讗讘诇 讛专讻讘讛 讻诇 砖讛专讻讬讘 拽讜讚诐 诇讻谉 讚讬讜 诇砖转讬 砖讘转讜转 讘讬诇讚讛 砖谞讟注讛 诇' 讬讜诐 拽讜讚诐 诇讻谉 讚讛讗 讗讬谉 诪讜谞讬谉 讗诇讗 诪砖注转 谞讟讬注讛 讜讻谉 诇住讬讬讙 讜诇拽讜专讜转 讻讚驻专讬砖讬转 讜诪讬讛讜 诪"诪 砖转讬 砖讘转讜转 讜砖诇砖讬诐 讬讜诐 讛讜讜 谞诪谞讬谉 讘讻讜诇讛讜 
讜砖讜讘 诪爪讗转讬 谞讜住讞讗 砖讻转讜讘 讘讛 讗注驻"讬 砖讗讬谉 讬砖专讗诇 专砖讗讬 诇注砖讜转 讻谉. 讜诇驻讬 讝讛 讬"诇 讚讻讬讜谉 讚诇讗 诪讬转讜拽诐 讘讬专讜砖诇诪讬 诪专讻讬讘 讗诇讗 诇讚讘专讬 专讬砖 诇拽讬砖 讜讘讙诪专讗 讚讬诇谉 转谞谉 诪专讻讬讘 讗诇诪讗 讻专讬砖 诇拽讬砖 讚讬专讜砖诇诪讬 住"诇 讚诪讜谞讬谉 诇讛专讻讘转 讗讬诇谉 诪讗讻诇 注诇 讙讘讬 讗讬诇谉 住专拽 诪砖注转 讛专讻讘讛 讜讛讗讬 讚诇讗 诪讜拽诪讬谞谉 讘住讜讟讛 讞讜讝专讬谉 诪注讜专讻讬 讛诪诇讞诪讛 讘讛讻讬 诪砖讜诐 讚讛专讻讘转 讗讬住讜专 讛讬讗 讜讗讬谉 讞讜讝专讬谉 注诇讬讛. 讜讝讛 注讬拽专 砖讛专讬 讗驻讬' 诇专' 讬讜讞谞谉 讛讜讛 诪爪讬 诇讗讜拽诪讬 讘诪专讻讬讘 注诇 讗讬诇谉 住专拽 讘转讜讱 砖诇砖 砖讛专讬 讗讬谉 讞讜讝专讬谉 注诇 讗讬诇谉 住专拽 诪注讜专讻讬 讛诪诇讞诪讛 讜讞讜讝专 讘砖讘讬诇 讛讛专讻讘讛 讝讜 讜诪讚诪讛讚专讬 讘讙诪' 讛转诐 诇讗讜拽诪讗 讘诪专讻讬讘 注诇 讙讘讬 讬专拽 讗诇讬讘讗 讚讬讞讬讚讗讛 讜诇讗 诪讜拽诪讬 讘讛讻讬 砖"诪 讗讬谉 讞讜讝专讬谉 注诇讬讛 讚讛专讻讘转 讗讬住讜专 讛讬讗. 
讜砖讜讘 诪爪讗转讬 讘转讜专转 讻讛谞讬诐 讛注谞讬谉 讛讝讛 诪讘讜讗专 讚转谞讬讗 讛转诐 诪谞讬谉 砖讗讬谉 诪专讻讬讘讬谉 注抓 住专拽 注诇 讙讘讬 注抓 诪讗讻诇 讜诇讗 注抓 诪讗讻诇 注诇 讙讘讬 住专拽 讜诇讗 注抓 诪讗讻诇 注"讙 注抓 诪讗讻诇 转"诇 讗转 讞拽转讬 转砖诪讜专讜 讜谞讜住讞讗 砖诇谞讜 讘讬专讜砖' 诪砖讜讘砖转. 
注讜讚 专讗讬转讬 砖诐 住讜讙讬讗 讗讞专转 讘注谞讬谉 讛讝讛 讙讘讬 诪转谞讬转讬谉 讚转谞谉 讗讬诇谉 砖谞注拽专 讜讻讜' 爪专讬讻讛 讻讜' 讗"专 诪讜谞讗 讗"专 讞谞讬谞讗 讬诇讚讛 砖住驻拽讛 诇讝拽谞讛 讟讛专讛 讛讬诇讚' 讗"专 讞讬讬讗 讘专 讗讘讗 诪转谞讬' 讗诪专讛 讻谉 住驻讜拽 讙驻谞讬诐 住驻讜拽 注诇 讙讘讬 住驻讜拽 讗注驻"讬 砖讛讘专讬讻谉 讘讗专抓 诪讜转专 讜讞砖诇讜诪专 砖诪讗 讛砖专讬砖讛 讛讬诇讚讛 注讚 砖诇讗 转转讗讞讛 诪谉 讛讝拽谞讛 讗"专 讞谞讬谞讗 讘专 讛诇诇 专讘讬 讬讛讜讚讛 讛讬讗 讚讗诪专 诪转讗讞讛 讛讬讗 注讚 砖诇讗 转砖专讬砖 专' 讬讜住讬 讘砖诐 专' 讬讜讞谞谉 砖专砖讬谉 讗讬谉 讘讛诐 诪诪砖 讗"专 讝讬专讗 诇专讘讬 讬讜住讬 讘驻讬专讜砖 砖诪注转讗 诪专讘讬 讬讜讞谞谉 讗讜 诪谉 砖讬讟转讬讛 讚讗"专 讬讜讞谞谉 讜转谞讬 讻谉 讛拽讚讬砖 讜讗讞"讻 谞讟注 驻讟讜专 诪谉 讛注专诇讛 谞讟注 讜讗讞"讻 讛拽讚讬砖 讞讬讬讘 讘注专诇讛 讜讗转讜谉 住讘专讬谉 讛拽讚砖 驻讟讜专 讜讝拽谞讛 驻讟讜专 讜诇讗 讚诪讬讗 讛拽讚砖 讛讜讗讬诇 讜专讗讜讬 诇讞砖讜讘 注诇讬讜 讜诇讞讬讬讘讜 讗讬转 诇讱 讙讘讬 讝拽谞讛 专讗讜讬 诇讞砖讜讘 注诇讬讛 讜诇讞讬讬讘讛. 讝讜讛讬 讛住讜讙讬讗 讛讝讜.
讜讻讱 驻讬专讜砖讛: 讬诇讚讛 砖住讘讻讛 讘讝拽谞讛 讻讙讜谉 砖住讘讻讛 讘讛 讜讛讜专讻讘讛 注诇讬讛 讟讛专讛 讛讬诇讚讛 讜讘讟诇 讘讝拽谞讛 讻讚专' 讗讘讛讜 讘讙诪' 讚讬诇谉 讜专' 讞讬讬讗 讘专 讗讘讗 诪讬讬转讬 诇讛 诪诪转谞讬' 讚转谞谉 住驻讜拽 讙驻谞讬诐 住驻讜拽 注诇 讙讘讬 住驻讜拽 讻诇讜诪专 砖诇拽讞 注谞祝 讙驻谉 转诇讜砖讛 讜拽砖专讛 注诇 讙讘讬 讗讞专转 诪讞讜讘专转 讜讛讗专讬讱 讗讜转讛 讘讝讜 讛讬讜爪讗讛 讜讻谉 讙驻谉 注诇 讙驻谉 讘讻诇 讗讞转 拽砖专 讘讗诪爪注 讙驻谉 讗讞专转 诇讛讗专讬讻谉 讜诇讛诪砖讬讻谉 诇注砖讜转 诪讛谉 注专讬诐 讜讻讬讜爪讗 讘讛谉 讜讛讙驻谞讬诐 讻讜诇诐 诪转讘专讻讬谉 讜讛谉 讝讛 注诇 讝讛 讜讛谉 诪讜爪讬讗讬谉 爪讬抓 讗讞专 讜注谞祝 讙讚讜诇 讜注讘讛 讜讚专讱 讛专讻讘讛 讛讬讗 讝讜 讜拽转谞讬 讗注驻"讬 砖讛讘专讬讱 讛住驻讜拽 讛讝讛 砖诇 讻诇 讛讙驻谞讬诐 讘讗专抓 讗讬谉 注专诇讛 谞讜讛讙转 讘讛谉 诇驻讬 砖讻讜诇谉 诪讜专讻讘讬谉 讛谉 注诇 讛讝拽谞讛 讛专讗砖讜谞讛 砖诪讞讜讘专转 讘拽专拽注 讜讘讟诇讜转 讗讙讘讛, 砖"诪 讚讬诇讚讛 砖住讘讻讛 诇讝拽谞讛 讘讟诇讛 讜诪拽砖讬 讘诪讘专讬讻谉 讘讗专抓 讚诪转谞讬' 诇诪讛 诪讜转专 谞讬讞讜砖 砖诪讗 讛砖专讬砖讛 讛讬诇讚讛 讘讗专抓 注讚 砖诇讗 转转讗讞讛 诪谉 讛讝拽谞讛, 讜诪转专抓 专讘讬 讞谞讬谞讗 讘专 讛诇诇 专讘讬 讬讛讜讚讛 讛讬讗 讚讗诪专 诪转讗讞讛 讛讬讗 讘讝拽谞讛 讛讬诇讚讛 讚拽讗诪' 讗"专 讬讛讜讚讛 讻诇 讛专讻讘讛 砖讗讬谞讛 拽讜诇讟转 诇讙' 讬诪讬诐 砖讜讘 讗讬谞讛 拽讜诇讟转 讜讛讚讘专 讬讚讜注 砖讗讬谞讛 诪讜爪讬讗讛 砖专砖讬谉 诪诪砖 讘讙' 讬诪讬诐 讜专' 讬讜住讬 诪转专抓 讘砖诐 专讘讬 讬讜讞谞谉 砖专砖讬诐 讗讬谉 讘讛诐 诪诪砖 讜讗"诇 专' 讝讬专讗 诇专' 讬讜住讬 讘驻讬' 砖诪注转讛 诇讝讜 诪专' 讬讜讞谞谉 讚拽讗诪' 砖专砖讬谉 讗讬谉 讘讛诐 诪诪砖 讻诇诇 诇讜诪专 讚讗驻讬' 诇专讘谞谉 讗讬谉 讞讜砖砖讬谉 诇讛谉 讜讗驻讬' 讛砖专讬砖讛 转讞诇讛 讻讬讜谉 砖讞讝专讛 讜谞转讗讞' 诇讝拽谞讛 讜注讬拽专 讞讬讜转讛 诪谉 讛讗讞讜讬 驻讟讜专讛 讗讜 砖诪讗 诇讗 砖诪注转讛 诇讝讜 讘驻讬专讜砖 讗诇讗 诪砖讬讟转讬讛 讚专讘讬 讬讜讞谞谉 拽讗 讬诇驻转 诇讛 讚讗讬讛讜 讗诪专 讘讚讜讻转讗 讗讞专讬转讬 讛转诐 讘专讬砖 讛讛讜讗 驻讬专拽讗 砖专砖讬谉 讗讬谉 讘讛诐 诪诪砖 讜讚讬诇诪讗 诇讗讜 诇讙诪专讬 拽讗诪专 讗诇讗 砖讗诐 谞转讗讞讛 转讞讬诇讛 讻专讘讬 讬讛讜讚讛 砖讜讘 讗讬谉 讛砖专砖讬谉 讗讜住专讬谉 讗讜转讛 讜转谞讬 讻谉 讘讛拽讚砖 谞讟注 讜讗讞"讻 讛拽讚讬砖 讞讬讬讘 讘注专诇讛, 讜讗祝 注诇 驻讬 砖讛砖专讬砖谉 诇讗讞专 讛拽讚砖, 讗诇诪讗 讗讬谉 讛拽讚砖 驻讜讟专 注讚 砖讬讛讜 谞讟讬注讛 讜讛砖专砖讛 讛讻诇 讘驻讟讜专 拽讜讚诐 讛砖专砖讛 讜诇讗 讚诪讬讗 讛转诐 专讗讜讬 讛讜讗 诇讞砖讜讘 注诇讬讜 讜诇驻讚讜转讜 讜诇讞讬讬讘讜 讜讛讜诇讻讬谉 讘讛谉 讗讞专 讛谞讟讬注讛 诇讛讞诪讬专 讗讘诇 讙讘讬 讝拽谞讛 诇注讜诇诐 讛讬讗 驻讜讟专转 砖注讬拽专 讞讬讜转讛 诪谉 讛讝拽谞讛. 
讜讬砖 诇驻专砖 讬诇讚讛 砖住驻拽讛 诇讝拽谞讛 讘讬诇讚讛 拽讜讚诐 讛讛砖专砖讛 砖住驻拽讛 诇讝拽谞讛 讜注诇讛 诪拽砖讛 讻讬讜谉 砖诇讗 谞注拽专讛 讛讬诇讚讛 诪诪拽讜诐 谞讟讬注转讛 诇讬讞讜砖 砖诪讗 讛砖专讬砖讛 拽讜讚诐 砖转转讗讞讛 诇讝拽谞讛 讜讻讬讜谉 砖讛讬讗 讬讻讜诇讛 诇讞讬讜转 诪谉 讛砖专砖讬谉 砖诇讛 转讗住专 诇注讜诇诐 讜拽讗 诪转专抓 专讘讬 讞谞讬谞讗 讚诇专讘讬 讬讛讜讚讛 诪转讗讞讛 讛讬讗 转讞诇讛 讻讬讜谉 砖讛专讻讬讘讛 住诪讜讱 诇谞讟讬注转讛 讜专讘讬 讬讜讞谞谉 诪转专抓 讚砖专砖讬谉 讗讬谉 讘讛诐 诪诪砖 讜讻谉 诪驻专砖"讬 讬诇讚讛 讗注驻"讬 砖讛讬讗 诪讞讜讘专转 讘砖专砖讬谉 砖诇讛 讜讻讚专"讬 讘讬专讜砖诇诪讬 讜诇砖讜谉 砖驻讬专砖转讬 讛讙讜谉 讬讜转专 讜讗讬谉 讝讛 讗诇讗 住驻讜拽 讙驻谞讬诐 砖注讬拽专谉 讛专讻讘讛 讗讘诇 讘谞讟讜注 讜诪讜砖专砖 诪注讬拽专讜 砖谞转讗讞讛 诇讝拽谞讛 讜讚讗讬 讞讬讬讘 讘注专诇讛 讻注谞讬谉 砖砖谞讬谞讜 诇注拽讜专 讗诐 讞讬讬讘 讘注专诇讛 讬讻讜诇 诇讛讬讜转 驻讟讜专 讜讗诐 诇讗讜 讞讬讬讘 讻讜' 诪转谞讬转讬谉 讻谞"诇 讘驻讬' 讛诪砖谞讛 讜讛住讜讙讬讗 讛讝讜. 
讜专讗讬转讬 诇专讘讬谞讜 砖诪砖讜谉 讝"诇 讘驻讬' 住讬驻讜拽 讙驻谞讬诐 讻讜' 砖讛讬讗 讛专讻讘讛 讜诇砖讜谉 住驻讜拽 讘讙驻谞讬诐 讻诇砖讜谉 讛讘专讻讛 讘讗讬诇谉 讜讻谉 专讗讬转讬 诇讛专"诪 讘诪讝"诇.
讗讘诇 注谞讬谉 讛住讜讙讬讗 讗讬谞讜 诪转驻专砖 诇讛诐 讬驻讛 讜注讜讚 诇砖讜谉 住驻讜拽 讘讻诇 诪拽讜诐 讗诇讗 讘诪拽爪专 讜诪讗专讬讱 讻讚转谞谉 讗讝讜讘 拽爪专 诪住驻拽讜 讘讻讜砖 讜讻谉 转谞谉 讘讻诇讗讬诐 住驻拽讛 讘讞讘诇 讗讜 讘讙诪讬 诪讗讬诇谉 讻讜' 讜注讜讚 诪讗讬 讗注驻"讬 砖讛讘专讬讻谉 讘讗专抓 住驻讜拽 注诇 讙讘讬 住驻讜拽 诪讘专讬讻谉 讘讗专抓 讛讜讗 讗诇讗 讻讚驻专讬砖讬转 注讬拽专. 讜讻谉 诪爪讗转讬 讘讙诇讬讜谞讬 诪砖谞讬讜转 讬砖谞讜转 砖诇 讗专抓 讬砖专讗诇 砖驻讬专砖讜 诇砖讜谉 住驻讜拽 讘诇砖讜谉 注专讘讬 注讚讗 专讻讘讜 注讚讗 注诇讬 注讜讚 讜诪讻诇诇 讛讚讘专讬诐 讜讚讗讬 砖注专诇讛 谞讜讛讙转 讘讛专讻讘讛 砖诇 讬诇讚讛 讘讬诇讚讛 讜诇讗 砖诇 讬诇讚讛 讘讝拽谞讛 讻诇诇. 
讗讘诇 谞"诇 砖注讻砖讬讜 讘讞讜爪讛 诇讗专抓 讗讬谉 注专诇讛 谞讜讛讙转 讘讛专讻讘讛 讜讛讘专讻讛 讻诇诇 讚讛转诐 讘驻专拽 诪砖讜讞 诪诇讞诪讛 诪住拽讬谞谉 讘讙诪专讗 讻讬 讗转讗 专讘 讚讬诪讬 讗"专 讬讜讞谞谉 讛讗 诪谞讬 专' 讗诇讬注讝专 讘谉 讬注拽讘 讛讬讗 诇讗讜 讗诪专 专' 讗诇讬注讝专 讘谉 讬注拽讘 讛转诐 讻专诐 讻诪砖诪注讜 讛讻讗 谞诪讬 讻专诐 讻诪砖诪注讜 谞讜讟注 讗讬谉 诪专讻讬讘 讜诪讘专讬讱 诇讗 讗诇诪讗 诇专' 讗诇讬注讝专 讘谉 讬注拽讘 诇讬转 诇讬讛 讚谞讛讙讗 注专诇讛 讘讛讘专讻讛 讜讘讛专讻讘讛 讻诇诇 诪讚讗讬谞讜 讞讜讝专 注诇讬讛 诪注讜专讻讬 讛诪诇讞诪讛 讜诇讬讻讗 诇诪讬诪专 讚注专诇讛 讜专讘注讬 谞讜讛讙讬谉 讘讛谉 讗诇讗 砖讗讬谞讜 讞讜讝专 注诇讬讛谉 讚讜诪讬讗 诇讗专讘注 讗讬诇谞讜转 讚转"拽 讚注专诇讛 讜专讘注讬 谞讜讛讙讬谉 讘讛谉 讜讗讬谞讜 讞讜讝专 注诇讬讛谉 诪注讜专讻讬 讛诪诇讞诪讛. 讞讚讗 讚讛转诐 诇讗 讞砖讬讘讬 讜讛讜讬 讻讜诇讛讜 讻讘讬转 砖注专 诇讘讬转 砖讗讬谞讜 讞讜讝专 注诇讬讜 讗讘诇 讛讻讗 讗讬 讛讘专讻讛 讜讛专讻讘讛 讻谞讟讬注讛 诇注谞讬谉 注专诇讛 讜专讘注讬 诇诪讛 诇讗 讬讞讝讜专 注诇讬讛谉 讻讬讜谉 讚讗讬讻讗 讘讛讜 讻专诐 讞砖讜讘, 讜讘专 诪谉 讚讬谉 讙讘讬 注专诇讛 谞诪讬 讘谞讟讬注讛 谞讟讬注讛 讻转讬讘讗 讜谞讟注转诐 讜讻讬 讛讬讻讬 讚诪砖诪注 诇讬讛 诇专' 讗诇讬注讝专 讘谉 讬注拽讘 谞讟注 讻诪砖诪注讜 谞讜讟注 讗讬谉 诪讘专讬讱 讜诪专讻讬讘 诇讗 讜转谞讬讗 讘转讜专转 讻讛谞讬' 讜谞讟注转诐 驻专讟 诇诪讘专讬讱 讜诪专讻讬讘 诪讻讗谉 讗诪专讜 住驻讜拽 讙驻谞讬诐 注诇 讙讘讬 住驻讜拽 讗注驻"讬 砖讛讘专讬讻谉 讘讗专抓 诪讜转专 驻讬' 讛讬讬谞讜 诇转"拽 讚专' 讗诇讬注讝专 讘谉 讬注拽讘 讚注讘讚 讛讘专讻讛 讙诪讜专讛 讻诪住驻讬拽 讜讛专讻讘讛 讻谞讟讬注讛 讜诇讗 诪砖诪注 诇讬讛 讜谞讟注转诐 讗诇讗 诇讛讜爪讬讗 讗诇讜 砖讗讬谉 讘讛诐 讛专讻讘讛 讜讛讘专讻讛 讙诪讜专讛 讻诪讜 砖驻讬' 拽专讗 诇专' 讗诇讬注讝专 讘谉 讬注拽讘 讜谞讟注转诐 讻诪砖诪注讜 驻专讟 诇讻诇 诪讘专讬讱 讜诪专讻讬讘 砖讗讬谉 注专诇讛 谞讜讛讙转 讘讛谉 诇注讜诇诐 砖讗诐 转讗诪专 讬砖 讘讻诇诇 讜谞讟注转诐 讛讘专讻讛 讜讛专讻讘讛 讛讬讗讱 讗专"讗 讘谉 讬注拽讘 谞讟注 讻诪砖诪注讜 驻专讟 诇诪讘专讬讱 讜诪专讻讬讘 讛讗 讬砖 讘诪砖诪注 谞讟讬注讛 讛讘专讻讛 讜讛专讻讘讛. 
讜讗诐 转砖讗诇 讗诐 注专诇讛 谞讜讛讙转 讘讛谉 诇诪讛 诇讬 诇诪注讜讟讬谞讛讜 讙讘讬 讞讜讝专讬 讛诪诇讞诪讛 诪讗砖专 谞讟注 转讬驻讜拽 诇讬' 诪讜谞讟注转诐 拽专讗讬 讛讻讬 讻转讬讘讬 讗砖专 讘谞讛 讗砖专 谞讟注 讜讗注驻"讬 砖诇讗 讘谞讛 讜诇讗 谞讟注 讻讙讜谉 讬专砖 讗讜 诇拽讞 讗讜 谞转谉 诇讜 讘诪转谞讛 讞讜讝专 讜诇讗讜 诪讬注讜讟讗 讛讜讗 讗诇讗 诇讬砖谞讗 讚诪砖转注讬 讘讛讜 转讜专讛 讛讜讗 讜诇讙讜驻讬讛 讗讬爪讟专讬讱 讗诇讗 诪"诪 诇专' 讗诇讬注讝专 讚诪砖诪注 诇讬讛 谞讟讬注讛 讻诪砖诪注' 驻专讟 诇诪讘专讬讱 讜诪专讻讬讘 讘谞讟讬注讛 讚讻转讬讘讗 讙讘讬 注专诇讛 谞诪讬 讗讬谉 讘诪砖诪注 诪讘专讬讱 讜诪专讻讬讘 讻诇诇 讜讛讗 讚讗"专 讗诇讬注讝专 讙讘讬 讻专诐 讻诪砖诪注讜 讬砖 诇驻专砖 讚住"诇 讻诪讗谉 讚转谞讬 讻专诐 专讘注讬 讘驻专拽 讻讬爪讚 诪讘专讻讬谉 讜驻讬专砖 专讘 讗讞讗 诪砖讘讞讗 讚诇诪讗谉 讚转谞讬 讻专诐 专讘注讬 讜诪讬讬转讬 诇讛 诪讙"砖 讛讻专诐 讻讚讗讬转讗 讛转诐 讗讬谉 专讘注讬 谞讜讛讙 讗诇讗 讘讻专诐 砖转讬诐 讻谞讙讚 砖转讬诐 讜讗讞转 讬讜爪讗讛 讝谞讘 讗讘诇 讙驻谉 讬讞讬讚讬转 讗讬谞讛 爪专讬讻讛 驻讚讬讜谉 讻诇诇. 讜讗讬谉 讛驻讬专讜砖 讛讝讛 诪转讞讜讜专 诇讬 讚讗"讻 讙"砖 讙诪讬专 诇讛 讛转诐 谞讗诪专 讻讗谉 转讘讜讗转讜 讜谞讗诪专 诇讛诇谉 讜转讘讜讗转 讛讻专诐 讜诇诪讗讬 讗讬爪讟专讬讱 诇讬讛 讛讻讗 诇诪讬诪专 诪讻专诐 讻诪砖诪注讜 拽讗诪专 诪砖讜诐 讚讛讻讬 讛讜讗 讜注讬拽专讗 诪砖讜诐 讙"砖 讚讗讬谉 讘讛谉 专讘注讬 讻诇诇 讜讚讘专讬 讛讙讗讜谉 注爪诪谉 讗讬谞谉 诪讻讜讜谞讬诐 讗爪诇讬 讚讛讗 讙讘讬 讻诇讗讬 讛讻专诐 谞诪讬 讙驻谉 讬讞讬讚讬转 讘讻诇诇 讻诇讗讬诐 讛讜讗 讜讻诇 砖讝讜专注 讞讟讛 讜砖注讜专讛 讜讞专爪谉 拽讚砖 讗诇讗 诇讗 讘讗 讛讻转讜讘 讗诇讗 诇讛讜爪讬讗 砖讗专 讗讬诇谞讜转 讛讗 讘诪讬谉 讚讻专诐 讗驻讬诇讜 讙驻谉 讬讞讬讚讬转 谞讜讛讙 讘讛 专讘注讬 讜讘讬谉 诪讗谉 讚谞驻拽讗 诇讬讛 诪讙"砖 讘讬谉 诪讗谉 讚谞驻拽讗 诇讬讛 诪讛诇讜诇讬诐 转专讜讬讬讛讜 讻专诐 专讘注讬 谞讜讛讙 讜讙驻谉 讬讞讬讚讬' 讘讻诇诇.
讜讻谉 专讗讬转讬 注讜讚 诇专砖"讬 砖驻讬专砖 砖诐 讘诪住讻转 住讜讟讛 讚诇诪讗谉 讚转谞讬 讻专诐 专讘注讬 讗讬谉 注专诇讛 谞讜讛讙转 讗诇讗 讘讻专诐 砖诇诐 讚讛讬讬谞讜 砖转讬诐 讻谞讙讚 砖转讬诐 讜讗讞转 讬讜爪讗讛 讝谞讘 讜讝讜 拽砖讛 诪谉 讛专讗砖讜谞讛 讚讜讚讗讬 注专诇讛 讗驻讬诇讜 讘砖讗专 讗讬诇谞讜转 谞讜讛讙转 讜诇讗 砖诪注谞讜 诇专' 讜诇专' 讗诇讬注讝专 讚驻诇讬讙 讗讻讜诇讛讜 转谞讜讬讬谉 讚讗诪专讬谞谉 讙讘讬 注专诇讛 讘讻诇 讛讗讬诇谞讜转 讜讙"砖 讚讜转讘讜讗转 讛讻专诐 诇讬转讗 讗诇讗 诇专讘注讬 讜讗讬谞讛 谞讚讞讬转 诇驻谞讬 驻谞讬讜 讚诪拽专讗 诪诇讗 讚讘专 讛讻转讜讘 讜谞讟注转诐 讻诇 注抓 诪讗讻诇.
讜讬砖 诇讬 专讗讬讛 诪驻讜专砖转 砖诐 讘驻' 讻讬爪讚 诪讘专讻讬谉 诪住讜讙讬讗 讚爪诇祝 砖诇 注专诇讛 讘讞讜爪讛 诇讗专抓 讝讜专拽 讗转 讛讗讘讬讜谞讜转 讜讗讜讻诇 讗转 讛拽驻专讬住讬谉 讜讗讜拽讬诪谞讗 讻专"注 诪砖讜诐 讚诪拽讬诇 讜讻诇 讛诪拽讬诇 讘讗专抓 讛诇讻讛 讻诪讜转讜 讘讞讜爪讛 诇讗专抓 讜讗讬转诪专 注诇讛 谞诪讬 专讘讬谞讗 讗砖讻讞讬讛 诇诪专 讘专 专讘 讗砖讬 讚拽讗 讝专讬拽 讗讘讬讜谞讜转 讜讗讜讻诇 讗转 讛拽驻专讬住讬谉 讜讗讜拽讬诪谞讗 讻专' 注拽讬讘讗 诪砖讜诐 讚诪拽讬诇 讜讻诇 讛诪拽讬诇 讘讗专抓 讛诇讻讛 讻诪讜转讜 讘讞讜爪讛 诇讗专抓 讜诇讬注讘讚 诪专 讻讘讬转 砖诪讗讬 讚诪拽讬诇 讟驻讬 讚诪住驻拽讗 诇讛讜 讜转谞谉 住驻拽 注专诇讛 讘讗专抓 讜讘讞讜爪讛 诇讗专抓 讬讜专讚 讜诇讜拽讞 讻讜' 讜诪转专抓 诇讛 诪砖讜诐 讚讘"砖 讘诪拽讜诐 讘讬转 讛诇诇 讗讬谞讛 诪砖谞讛 讛讗 诇诪讚转 砖讗讬谉 讘注专诇讛 诪拽讬诇 诇讛转讬专 讘砖讗专 讗讬诇谞讜转 讞讜抓 诪讻专诐 砖讗"讻 驻住拽谞讜 讛诇讻讛 讻诪讜转讜 讘讞讜爪讛 诇讗专抓 讜讘讬谉 讗讘讬讜谞讜转 讘讬谉 拽驻专讬住讬谉 讜讗驻讬' 驻讬专讜转 砖诇 砖讗专 讗讬诇谞讜转 诪讜转专 诪砖讜诐 讚讛诇讻讛 讻讚讘专讬 讻诇 讛诪拽讬诇 讘讞"诇 讜讻"砖 讚驻诇讜讙转讗 讚专' 讞讬讬讗 讜专' 砖诪注讜谉 讘专讘讬 讛讬讗 讞讚 转谞讬 讻专诐 专讘注讬 讜讞讚 转谞讬 谞讟注 专讘注讬 讜专' 转谞讬 讻专诐 专讘注讬 讜讙诪专 诇讛 讙"砖 讜讛诇讻讛 讻专' 注讘讚讬谞谉 讘砖讗专 诪拽讜诪讜转 讜讝讜 专讗讬讛 谞讻讜谞讛. 讜讛讛讬讗 讚讗讬转诪专 讘驻专拽 诪砖讜讞 诪诇讞诪讛 诇注谞讬谉 讬诇讚讛 驻讞讜转讛 诪讟驻讞 讞讬讬讘转 讘注专诇讛 讻诇 砖谞讜转讬讛 讜讛"诪 砖转讬诐 讻谞讙讚 砖转讬诐 讜讗讞转 讬讜爪讗讛 讝谞讘 讗讘诇 讻讜诇讬讛 讻专诐 拽诇讗 讗讬转 诇讛 诇讜诪专 砖讗祝 讘讻专诐 拽讟谉 砖诇 砖转讬诐 讻谞讙讚 砖转讬诐 讜讗讞转 讬讜爪讗讛 讝谞讘 讙讝专讜 讚诇讬转 诇讬讛 拽诇讗 讜讻"砖 讘讙驻谉 讬讞讬讚讬转 讗讘诇 讘讻专诐 讙讚讜诇 讘诇讘讚 讛转讬专讜 诪砖讜诐 拽讜诇 讜讻谉 讛注谞讬谉 谞专讗讛 砖诇讝讛 诇讚讘专讬 专砖"讬 讝"诇 讙驻谉 讬讞讬讚讬转 讗讬谉 讘讛 注专诇讛 讜讻专诐 砖诇诐 拽诇讗 讗讬转 诇讬讛 讗讬谉 讙讝专转诐 (诇讗) 讘砖转讬诐 讻谞讙讚 砖转讬诐 讜讗讞转 讝谞讘 驻讞讜转讬谉 诪讟驻讞 诪讬诇转讗 讚诇讗 砖讻讬讞讗 讜诇讗 讙讝专讬谞谉 讘讛谉 讜诪讻诇 讛讚讘专讬' 讗讬谉 诇谞讜 讛讬转专 讘讛诐 讗诇讗 讘砖讗专 讗讬诇谞讜转 讘讞"诇 砖讗讬谉 专讘注讬 谞讜讛讙 讘讛谉 讜讗驻砖专 讘讗专抓 讛诇' 讻专' 讚讙诪专 讙"砖 讜讻诪讗谉 讚转谞讬 讻"专 讚诇讗 讗砖讻讞谉 讘讛讚讬讗 讚专讘讬 驻诇讬讙 注诇讬' 讗讘诇 讘讙驻谉 讬讞讬讚讬' 专讘注讬 谞讜讛讙 讜注专诇讛 谞讜讛讙转 讘讻讜诇谉 讘谞讟讬注讛 讗讘诇 讘讛讘专讻讛 讜讛专讻讘讛 讻驻讬 讚讘专讬谞讜 诇诪注诇讛 讗讬谉 讘讛诐 诪砖讜诐 注专诇讛 讘讞讜爪讛 诇讗专抓. 讜讻谉 专讗讬转讬 讘诪拽讜诪讜转 讛诇诇讜 讜讛住诪讜讻讬谉 诇谞讜 砖诪讘专讬讻讬谉 讜讞讜讝专讬谉 讜诪讘专讬讻讬谉 砖谞讛 讗讞专 砖谞讛 讜讗讬谉 讞讜砖砖讬谉 诇注专诇讛 讜砖诪讗 住诪讻讜 专讗砖讜谞讬' 砖讘讚讜专讜转 砖注讘专讜 注诇 诪讛 砖驻讬专砖谞讜 讗谞讜 讜专讗讜 讻讚讘专讬谞讜 讜讛注谞讬谉 爪专讬讱 注讬讜谉. 
讜讛专"诪 讘诪讝"诇 讞讬讚砖 注讜讚 讜讗诪专 谞"诇 砖讗讬谉 讚讬谉 专讘注讬 谞讜讛讙 讘讞讜爪讛 诇讗专抓 讗讘诇 讗讜讻诇 驻讬专讜转 砖谞讛 专讘讬注讬转 讘诇讗 驻讚讬讜谉 讻诇诇 砖诇讗 讗诪专讜 讗诇讗 讛注专诇讛 讜拽"讜 讛讚讘专讬诐 讜诪讛 住讜专讬讗 砖讛讬讗 讞讬讬讘转 讘诪注砖专讜转 讜讘砖讘讬注讬转 诪讚讘专讬讛' 讗讬谞讛 讞讬讬讘转 讘谞讟注 专讘注讬 讻诪讜 砖讬转讘讗专 讘讛诇' 诪注砖专 砖谞讬 讞讜爪讛 诇讗专抓 诇讗 讻诇 砖讻谉 砖诇讗 讬讛讬讛 谞讟注 专讘注讬 谞讜讛讙 讘讛 讗讘诇 讘讗专抓 讬砖专讗诇 谞讜讛讙 讘讬谉 讘驻谞讬 讛讘讬转 讘讬谉 砖诇讗 讘驻谞讬 讛讘讬转 讜讛讜专讜 诪拽爪转 讛讙讗讜谞讬诐 讝"诇 砖讻专诐 诇讘讚讜 驻讜讚讬谉 讗讜转讜 讘讞"诇 讜讗讞"讻 讛讜讗 诪讜转专 讘讗讻讬诇讛 讜讗讬谉 诇讚"讝 注讬拽专 讗诇讜 讚讘专讬讜 讝"诇. 
讜讘讜讚讗讬 砖讝讛 拽"讜 砖讗讬谉 注诇讬讜 转砖讜讘讛 讗诐 讗讬谉 专讘注讬 谞讜讛讙 讘住讜专讬讗 讻诇 砖讻谉 讘讞讜爪讛 诇讗专抓 讗讘诇 诪谞讬谉 诇谞讜 砖讗讬谉 谞讜讛讙 讘住讜专讬讗 讜讻诪讚讜诪讛 诇讬 砖诇诪讚讛 诪谉 讛讬专讜砖诇诪讬 讚讗讬转诪专 讛转诐 讘驻专拽 讞诪讬砖讬 诪诪住讻转 诪注砖专 砖谞讬 转诪谉 转谞讬谞谉 专' 讬讜讚讗 讗讜诪专 讗讬谉 诇谞讻专讬 讻专诐 专讘注讬 讜讞讻"讗 讬砖 诇讜 讗"专 讗诇注讝专 讻讬谞讬 诪转谞讬' 讗讬谉 诇谞讻专讬 谞讟注 专讘注讬 讻诇 注讬拽专 专' 讘讬讘讬 拽讜诪讬 专' 讝讬专讗 讘砖诐 专' 讗诇注讝专 讗转讬讗 讚专' 讬讛讜讚讛 讻讘"砖 注诇 讚注转讬讛 讚专' 讻诪讛 讚讘"砖 讞讜诪专 诇讗 诇诪讚谞讜 谞讟注 专讘注讬 讗诇讗 诪诪注砖专 砖谞讬 讻讜'. 
驻讬' 专' 拽讗诪专 讛转诐 讗诇讬讘讗 讚讘"砖 讘讚"讗 讘砖讘讬注讬转 讗讘诇 讘砖讗专 砖谞讬 砖讘讜注 讻专诐 诇讘"砖 讬砖 诇讜 讞讜诪砖 讜讬砖 诇讜 讘讬注讜专 讜诪驻专砖讬 诇讛 讛转诐 注诇 讚注转讬讛 讚讛讚讬谉 转谞讗 诇讗 诇诪讚讜 谞讟注 专讘注讬 讗诇讗 诪诪注砖专 砖谞讬 讻诪讛 讚转讬诪讗 讗讬谉 诪注砖专 砖谞讬 讘砖讘讬注讬转 讚讻讜讜转讛 讗讬谉 谞讟注 专讘注讬 讘砖讘讬注讬转 讜讛砖转讗 拽讗诪专讬' 讚专' 讬讜讚讗 讻讘"砖 讗诇讬讘讗 讚专' 住"诇 讚讙诪专讬 谞讟注 专讘注讬 诪诪注砖专 砖谞讬 诇讜诪专 砖讗讬谉 讝讛 谞讜讛讙 讗诇讗 讘讝诪谉 砖讝讛 谞讜讛讙 讻诪讛 讚讘"砖 讗讜诪专 诇讗 诇诪讚谞讜 谞讟注 专讘注讬 讗诇讗 诪诪注砖专 砖谞讬 讻诪讛 讚转讬诪专 讗讬谉 诪注砖专 砖谞讬 讘砖讘讬注讬转 讚讻讜转讛 讗讬谉 谞讟注 专讘注讬 讘砖讘讬注讬转 专' 讬讛讜讚讛 讗讜诪专 诇讗 诇诪讚谞讜 谞讟注 专讘注讬 讗诇讗 诪诪注砖专 砖谞讬 诪讛 诪注砖专 砖谞讬 讗讬谞讜 讘住讜专讬讗 讗祝 谞讟注 专讘注讬 讗讬谞讜 讘住讜专讬讗 讗诪专 诇讬讛 诪讬诪专 讗诪专 砖讗讬谉 诇讜 讞讜诪砖 讜讗讬谉 诇讜 讘讬注讜专 讛讗 砖讗专 讻诇 讛讚讘专讬' 讬砖 诇讜 专' 讬讜讚讗 讗讜诪专 讗讬谉 诇谞讻专讬 谞讟注 专讘注讬 讘住讜专讬讗. 
驻讬' 专' 讝讬专讗 拽讗 诪讛讚专 诇讬讛 诇专' 讘讬讘讬 讚专' 讬讛讜讚讗 诇讗讜 讘砖讬讟转 讘"砖 讛讜讗 讚讘"砖 诇讗 讗诪专讬 讗诇讗 砖讗讬谉 诇讜 讞讜诪砖 讜讘讬注讜专 讘砖讘讬注讬转 讗讘诇 谞讜讛讙 讛讜讗 专讘注讬 讘砖讘讬注讬转 讜专' 讬讛讜讚讗 拽讗诪专 诇讙诪专讬 砖讗讬谉 谞讟注 专讘注讬 讘住讜专讬讗. 讜注讜讚 讛讗专讬讻讜 讘讗讜转讛 住讜讙讬讗 讜讗诪专讜 转谞讬 专"讗 讜专' 讬讜住讬 讗诪专讜 诇讗 谞转讞讬讬讘讜 讘讜 讬砖专讗诇 讘谞讟注 专讘注讬 讗诇讗 诇讗讞专 讗专讘注 注砖专 砖讻讘砖讜 讜讞诇拽讜. 讗"专 讞住讚讗 讗转讬讗 讚专' 讬讜住讬 讘专"讬 讘砖讬讟转 专"讬 讗讘讜讬 讻诪讛 讚专"讬 讗诪专 诇讗 诇诪讚谞讜 谞讟注 专讘注讬 讗诇讗 诪诪注砖专 砖谞讬 讻诪讛 讚转讬诪讗 讗讬谉 诪注砖专 砖谞讬 讘住讜专讬讗 讚讻讜转讛 讗讬谉 谞讟注 专讘注讬 讘住讜专讬讗. 讻谉 专' 讬讜住讬 讗讜诪专 诇讗 诇诪讚谞讜 谞讟注 专讘注讬 讗诇讗 诪诪注砖专 砖谞讬 诪讛 诪注砖专 砖谞讬 讗讬谞讜 讗诇讗 诇讗讞专 砖讘注 砖讻讘砖讜 讜砖讘注 砖讞诇拽讜 讚讻讜转讛 讗讬谉 谞讟注 专讘注讬 讗诇讗 诇讗讞专 讬"讚 讻讜' 讝讜 讛讬讗 讛住讜讙讬讗 讚砖诐.
讜讘讜讚讗讬 诪讛 砖诇诪讚讬谉 专讘注讬 诪诪注砖专 砖谞讬 诇驻讜讟专讜 讘住讜专讬讗 讜讻"砖 讘讞讜爪讛 诇讗专抓 讗诐 诇讜诪专 砖讗讬谞讜 讞讬讬讘 诪谉 讛转讜专讛 讻讘专 讘专讜专 讛讜讗 砖讻诇 诪爪讜讛 砖转诇讜讬讛 讘讗专抓 讗讬谞讛 谞讜讛讙转 讘讞"诇 讜讗讬谉 诪注砖专 砖谞讬 驻砖讜讟 诇驻讟讜专 讬讜转专 诪谉 讛专讘注讬 讗诇讗 注诇 讻专讞谞讜 诇讜诪专 讚诪砖讜诐 注专诇讛 讘讞"诇 讛诇讻讛 讜讛诐 住讘讜专讬谉 砖讛讬讗 讛诇讻讛 诇诪砖讛 诪住讬谞讬 诇诪讚讜 讛专讘注讬 诇驻讟讜专 诪谉 讛诪注砖专 诇讜诪专 砖讗讬谞讜 谞讜讛讙 讘讞"诇 讜讻讬讜谉 砖专' 讬讛讜讚讛 讜专' 讬讜住讬 讜专' 讗诇注讝专 讻讜诇讛讜 住"诇 讚谞讟注 专讘注讬 诇诪讚 诪谉 讛诪注砖专 诇驻讜讟专讜 讘住讜专讬讗 注讘讚讬谞谉 讻讜转讬讬讛讜 诪砖讜诐 讚讻诇 讛诪拽讬诇 讘讗专抓 讛诇讻讛 讻诪讜转讜 讘讞"诇 讜讻"砖 讚讙诪专讗 讚讬诇谉 讘驻专拽 讛讗讬砖 诪拽讚砖 诇讘"讛 拽讗诪专 诇讛讱 住讘专讗 讚讙诪专讬 拽讚砖 拽讚砖 诪诪注砖专 砖谞讬 讛讬诇讻讱 讗讬谉 专讘注讬 谞讜讛讙 讘讞"诇 讻诇诇 讻讚讘专讬 讛专讘 讝"诇 讜讻谉 诪砖谞转谞讜 诪讜讻讞转 讘诇砖讜谞讛 讚转谞谉 讘驻"拽 讚拽讚讜砖讬谉 讜讻诇 砖讛讬讗 转诇讜讬讛 讘讗专抓 讗讬谞讛 谞讜讛讙转 讗诇讗 讘讗专抓 讞讜抓 诪谉 讛注专诇' 讜讻诇讗讬诐 讜转谞谉 谞诪讬 讛讞讚砖 讗住讜专 诪谉 讛转讜专讛 讘讻"诪 讜讛注专诇讛 讛诇讻讛 讜讛讻诇讗讬诐 诪讚"住 讜讛讗 专讘注讬 诪爪讜讛 讘驻"注 讛讬讗 讜讘讻"诪 谞诪讬 砖谞讜讬 讛讜讗 讗爪诇 注专诇讛 砖讜讛 诇讗讬诇谉 诇注专诇讛 讜诇专讘注讬 讗诐 诇注专诇讛 注专诇讛 讜讗诐 诇专讘注讬 专讘注讬 讜讻讗谉 诇讗 砖谞讜 讗诇讗 注专诇讛, 讗诇诪讗 讗讬谉 专讘注讬 讗诇讗 讘讗专抓.
讜讝讜 砖讗诪专讜 讘讬专讜砖诇诪讬 讘诪注砖专 砖谞讬 砖讗讬谞讜 谞讜讛讙 讘住讜专讬讗 讬砖 诪驻专砖讬诐 讚诪谉 讛转讜专讛 拽讗诪专, 讗讘诇 诪讚讘专讬讛诐 谞讜讛讙 讻砖讗专 诪注砖专讜转 砖谞讜讛讙讬谉 砖诐, 讜讗驻讬诇讜 讘讞"诇 讬砖 诪拽讜诪讜转 砖谞讜讛讙讬谉 讻讚转谞谉 讘诪住' 讬讚讬诐 讘讻诇 诪注砖专 砖谞讬 讘砖讘讬注讬转 讜诪讬讛讜 讘诪注砖专讜转 转拽谞讜 讗讘诇 专讘注讬 诇讗 转拽谞讜 砖诐 讻诇诇 讜讝讛 讚注转 讛专讗讘"讚 讝"诇. 
讜讛"专 诪砖讛 讝"诇 住讜讘专 砖讻讬讜谉 砖讛讜讗 讟注讜谉 讛讘讗转 诪拽讜诐 诇讗 讙讝专讜 讘讜 砖讬谞讛讙讜 讻诇诇 讜砖讗专 诪注砖专讜转 谞讜讛讙讬谉 砖诐 诪驻谞讬 砖注砖讗讜讛 讻讗专抓 讬砖专讗诇 诇专讜讘 讛讚讘专讬诐 讗讘诇 讘讞"诇 诪转讜讱 砖专爪讜 诇拽讘讜注 砖诐 诪注砖专 砖谞讬 讻讚讬 砖讬住诪讻讜 注诇讬讛诐 注谞讬讬诐 讘砖讘讬注讬转 转拽谞讜 砖诐 讻诇 讛诪注砖专讜转. 注讚 讻讗谉 讛讘讬讗 讗讜转谞讜 诪砖讱 讛注谞讬讬谞讬诐 诇讛讗专讬讱 讘讚讬谉 注专诇讛 讜专讘注讬 注诇 讛砖诪讜注讛 讝讜 砖讘驻专拽 专讗砖讜谉 讚专讗砖 讛砖谞讛. 讜讛讗诇 讬爪讬诇谞讜 诪砖讙讬讗讜转 讜讬专讗谞讜 诪转讜专转讜 谞驻诇讗讜转:





专砖讘"讗

诇讚讘专讬 讛讗讜诪专 砖诇砖讬诐 爪专讬讱 砖诇砖讬诐 讜砖诇砖讬诐. 驻讬专砖 专讘讬谞讜 砖诇诪讛 讝"诇, 砖诇砖讬诐  诇拽诇讬讟讛 讜砖诇砖讬诐 诇转讜住驻转 讚讗诇诪讗 讘注讬谞谉 砖诇讗 讬讛讗 谞拽诇讟 讘转讜讱 砖诇砖讬诐, 讚转讜住驻转 砖讘讬注讬转  讻砖讘讬注讬转. 讜讛拽砖讛 专讘讬谞讜 转诐, 讚讗诐 讻谉 诪讗讬 拽砖讬讗 诇讬讛 诇讬诪讗 谞诪讬 讘专讬讬转讗 讚诇注讬诇 (专讗砖 讛砖谞讛 讟, 讘)  讚砖诇砖讬诐 讜砖诇砖讬诐 拽讗诪专, 讗讬 谞诪讬 讬讜诐 讗讞讚 讜砖诇砖讬诐, 讚诇讗 讞砖讬讘 讘讘专讬讬转讗 讗诇讗 砖诇砖讬诐 讚拽诇讬讟讛  讻讚诇讗 讞砖讬讘 讘讛讗 讘专讬讬转讗, 讜诇注讜诇诐 讛讛讬讗 讘专讬讬转讗 讗讜 专' 讗诇讬注讝专 讗讜 专'  诪讗讬专. 讜注讜讚 讚诇拽诪谉 (专讗砖 讛砖谞讛 讬讙, 讘) 讙讘讬 讗讜专讝 讜讚讜讞谉 讜驻专讙讬谉  讜砖讜诪砖诪讬谉, 诪讞诇拽 讘讬谉 讛砖专讬砖讜 诇驻谞讬 专讗砖 讛砖谞讛 诇讛砖专讬砖讜 诇讗讞专 专讗砖 讛砖谞讛 诇注谞讬谉 砖讘讬注讬转,  讗诇诪讗 讛砖专砖讛 讚讘转讜住驻转 砖讘讬注讬转 诪砖专讗 砖专讬讗, 讚诇讗 讗住专讜 讗诇讗 讞专讬砖讛 讚诪专讘讬谞谉 诇讛 诇讗讬住讜专  诪讘讞专讬砖 讜讘拽爪讬专, 讻讚讗讬转讗 诇注讬诇 (专讗砖 讛砖谞讛 讟, 讗) 讜讻讚讗讬转讗 讘专讬砖 驻"拽 讚诪讜注讚  拽讟谉 (讙, 讘). 讜诪驻专砖 专讘讬谞讜 转诐 讝"诇 讚讛讻讬 拽讗诪专 专讘  谞讞诪谉, 诇讚讘专讬 讛讗讜诪专 砖诇砖讬诐 诇拽诇讬讟讛 讘砖讘讬注讬转 爪专讬讱 砖诇砖讬诐 讜砖诇砖讬诐 诇注谞讬谉 注专诇讛, 讗讘诇 诇注谞讬谉  砖讘讬注讬转 诇讗 讞讬讬砖讬谞谉 讗诇讗 砖诇讗 转拽诇讜讟 讘砖讘讬注讬转 注爪诪讛. 讜诇专' 讬讛讜讚讛 讚讗诪专 讻诇 讛专讻讘讛 砖讗讬谞讛  拽讜诇讟转 诇砖诇砖讛 讬诪讬诐 砖讜讘 讗讬谞讛 拽讜诇讟转 诪讜转专 诇讬讟注 讙'  讬诪讬诐 诇驻谞讬 专讗砖 讛砖谞讛, 讜讟注诪讗 讻讚讗诪专谉 讚讗讬谉 转讜住驻转 砖讘讬注讬转 讗住讜专 诪讚讗讜专讬转讗 讘谞讟讬注讛 讗诇讗  讘讞专讬砖讛, 诪砖讜诐 讚讻转讬讘 讘讛 拽专讗 讚讘讞专讬砖 讜讘拽爪讬专. 讜注讜讚 讚讻诇 讞讜专砖 注专讘 砖讘讬注讬转 诪讜注讬诇 讘讞专讬砖转讜  讗驻讬诇讜 讘砖讘讬注讬转 讗讘诇 谞讜讟注 讻诇 砖讛砖专讬砖 诇驻谞讬 专讗砖 讛砖谞讛 讚讬, 讚讗诐 诪砖讜诐 讚讛讜诇讱 讜讙讚诇 讗祝  讘砖讘讬注讬转 讻诇 讛讗讬诇谞讜转 诪讬讙讚诇 讙讚诇讬 讜诇注讜诇诐 讬讛讗 讗住讜专 诇讬讟注.



诪讚讗讻转讬 讬讜诐 讗讞讚 讛讜讗 讚注讬讬诇 讜拽专讬  诇讬讛 砖谞讛. 讜讗讬 讗驻砖专 诇讜诪专 砖谞讛 砖谞讬转 诇诪讘讜诇 讛讬转讛 讜诇讗 讞砖讬讘 诇讛 诪砖讜诐 讚讗讻转讬 诇讗 注讬讬诇  讗诇讗 讬讜诐 讗讞讚, 讚讛讗 拽专讗 讗讞专讬谞讗 讻转讬讘 (讘专讗砖讬转 讞, 讬讚) 讘讞讚砖 讛砖谞讬 讘砖讘注讛 讜注砖专讬诐 讬讜诐  诇讞讜讚砖, 讜诇讗 讻转讬讘 讘讞讚砖 讛砖谞讬 讘砖转讬诐 讜砖砖 诪讗讜转, 讗注"驻 砖谞讻谞住讬谉 诇讛  砖诇砖讬诐.



诪讻诇诇 讚转专讜讜讬讬讛讜 住讘讬专讗 诇讛讜 讘谞讬住谉  谞讘专讗 讛注讜诇诐. 讻转讘 专砖"讬 讝"诇 讚诇讗 讙专住讬谞谉 诇讬讛, 讚讚讬诇诪讗 讻专' 讗诇讬注讝专 住讘讬专讗 诇讛讜 讚讗诪专  讘转砖专讬 谞讘专讗 讛注讜诇诐, 讜诪讗讬 专讗砖讜谉 转砖专讬 讜诪驻谞讬 砖讘讜 谞讘专讗 讛注讜诇诐 讜讛讜讗 专讗砖讜谉 诇诪谞讬谉 讛注讜诇诐  拽专讬 诇讬讛 专讗砖讜谉. 讜讘住讚专 注讜诇诐 (驻专拽 讚') 转谞讬讗 讘讛讚讬讗 讚诇专' 讗诇讬注讝专 讛讗讬 讘专讗砖讜谉 讛讬讬谞讜  转砖专讬. 讜讘转讜住' 驻讬专砖讜 讚讛讻讬 讚讬讬拽, 讚讗诐 讗讬转讗 讚讘转砖专讬 谞讘专讗 讛注讜诇诐 讚讬诇诪讗 讛讗讬 专讗砖讜谉 谞讬住谉  讜讻讘专 注讘专 诇诪讘讜诇 砖谞讛 讜讞爪讬 讜谞讻谞住讛 砖谞讬 诪转砖专讬, 讜转讜 诇讗 转讬讚讜拽 诪讬谞讛 讚讬讜诐 讗讞讚 讘砖谞讛 讞砖讜讘  砖谞讛.





专讬讟讘"讗

砖谞讬诐 砖讬讜诐 讗壮 注讜诇讛 讘住讜驻谉 讜讻讜'. 讛拽砖讛 讘转讜住壮 诪讗讬 拽状讜 砖讛专讬 讝讘讛 转讜讻讬讞 砖转讞诇转 讛讬讜诐 注讜诇讛 诇讛 讘住讜驻讛 砖讛专讬 讝讘讛 讟讘讬诇转讛 讘讬讜诐 讝壮 诪谉 讛转讜专讛 讗诇讗 砖讞砖讜 讞讻诪讬诐 砖诪讗 转专讗讛 讗讞专 讛讟讘讬诇讛 讜转住转讜专 讜谞诪爪讗 讘讜注诇 讝讘讛 诇诪驻专注 讜讻状砖 讚诇专壮 讬讜住讬 诪讜转专转 诇讙诪专讬 讚住状诇 讚诪拽爪转 讛讬讜诐 讻讻讜诇讜 诇讙诪专讬 讜讗驻讬壮 专讗转讛 讗讞专 讟讘讬诇讛 讗讬谞讛 住讜转专转 讗诇讗 诪讻讗谉 讜诇讛讘讗 讛讬讗 诪讟诪讗讛 讜讗驻状讛 讗讬谉 住讜祝 讛讬讜诐 注讜诇讛 诇讛 讘转讞讬诇转讛 讚讬讜诐 砖讛转讞讬诇讛 诇驻住讜拽 讘讜 讗讬谞讛 住讜驻专转讜 诇诪谞讬谉 讝壮 讜讬状诇 讚砖讗谞讬 讝讘讛 讚讘谞拽讬讜转 转诇讗 专讞诪谞讗 讜讝壮 谞拽讬讬诐 讘注讬谞谉 讛讬诇讻讱 住讜祝 讛讬讜诐 谞讙专专 讗讞专 转讞诇转讜 讜讻砖转讞诇转讜 讘讟讜诪讗讛 讻诇讜 讟诪讗 诇驻讬讻讱 讗讬谞讛 住讜驻专转讜 讻诇诇 讜讻砖转讞诇转讜 讟讛讜专 讘砖讘讬注讬 讻讜诇讜 讞砖讜讘 讟讛讜专 讛讜讗讬诇 讜讻讘专 讛驻住讬拽讛 讟讛专讛 讜壮 讬诪讬诐 讜讛讜讗 诪砖讗状讻 讘谞讚讛 砖住讜驻专转 讗驻讬壮 砖诇讗 讘讛驻住拽 讚诐 砖诇讗 转诇讛 讛讻转讜讘 讘谞拽讬讜转 讗诇讗 讘讬诪讬诐 讙专讬讚讬 讜注讜讚 讻讬讜谉 砖讗诐 讞讝专讛 讜专讗转讛 讘讬讜诐 讛讚壮 住讜转专转 讻诇 诪谞讬谞讛 讛专讗砖讜谉 诇讗 讞砖讬讘 诇谉 诪拽爪转 讛讬讜诐 讻讻讜诇讜:



讜讗诇讗 诪讗讬 专状讗 讗状讛 砖诇砖讬诐 讜砖诇砖讬诐 讘注讬. 驻讬壮 砖诇砖讬诐 诇砖谞讛 讜砖诇砖讬诐 诇拽诇讬讟讛 讻讬 诇注讜诇诐 讗讬谉 诪讜谞讬谉 砖谞讛 注讚 砖转拽诇讜讟 讚诪拽诪讬 拽诇讬讟讛 讻转诇讜砖 讚诪讬:



讜诪谞讗 转讬诪专壮 [讚转谞谉] 讜讻讜'. 讚讘注讬 转状拽 砖诇砖讬诐 讬讜诐 诇拽诇讬讟讛 讜诪住转讘专 诇讬讛 诇转诇诪讜讚讗 讚讗讬讚讱 诪转谞讬转讗 谞诪讬 讻讜讜转讬讛 住状诇 讜讻讚专讘 谞讞诪谉 讘住诪讜讱:



(讚讗专状讘) [讜讗诪专 专讘] 谞讞诪谉 诇讚讘专讬 讛讗讜诪专 砖诇砖讬诐 爪专讬讱 砖诇砖讬诐 讜砖诇砖讬诐. 驻专砖状讬 砖诇砖讬诐 诇拽诇讬讟讛 讜砖诇砖讬诐 诇转讜住驻转 砖讘讬注讬转 讜讗讝讚讗 诇砖讬讟转讗 讚讻转讬讘谞讗 诇注讬诇 砖住讜讘专 砖讬砖 讘谞讟讬注讛 诪砖讜诐 转讜住驻转 砖讘讬注讬转 讜讻讘专 驻讬壮 诇注讬诇 砖讗讬谉 砖讟转讜 诪讞讜讜专转 讜转讚注 注讜讚 讚讗讬 讻讚讘专讬讜 讗诪讗讬 诇讗 转专讬抓 诇讬讛 讛讻讗 讚讘专讬讬转讗 讚诇注讬诇 讗驻讬壮 转讬诪讗 专讘讬 讗诇注讝专 讜砖诇砖讬诐 讜砖诇砖讬诐 讘注讬 讜诪讬讛讜 诇讗 讛砖讬讘 讗诇讗 砖诇砖讬诐 讚拽诇讬讟讛 讗讘诇 讚转讜住驻转 砖讘讬注讬转 诇讗 讞砖讬讘 讻讚诇讗 讞砖讬讘 诇讬讛 讘讛讗讬 (讘专讬讬转讗 转谞讬谞讗) [诪转谞讬转讬谉] 讜注状讚 讝讜 讬讻讜诇 诇讛注诪讬讚讛 讗驻讬诇讜 讻专状诪 讜讗讞讚 讜砖诇砖讬诐 讬讜诐 讘注讬 讜诇讗 讞砖讬讘 诪转谞讬转讗 讗诇讗 砖诇砖讬诐 讚拽诇讬讟讛 讜讻谉 讛拽砖讛 专状转 讜诪讬讛讜 讛讗 诇讗 拽砖讬讗 讚讘专讬讬转讗 讚诇注讬诇 讜讚讗讬 讚讬谞讗 拽转谞讬 讜讻诇 讛爪专讬讱 诇讚讘专 拽转谞讬 讚讛讗 拽转谞讬 砖诇砖讬诐 讬讜诐 诇驻谞讬 专状讛 注诇转讛 诇讜 砖谞讛 讜诪讜转专 诇拽讬讬诪讛 讜转讜 诪讚讛讚专 讜转谞讬 住讬驻讗 驻讞讜转 诪砖诇砖讬诐 讬讜诐 诇驻谞讬 专状讛 诇讗 注诇转讛 诇讜 砖谞讛 讜讗住讜专 诇拽讬讬诪讛 讜讛讗讬 讻驻讬诇讗 讚住讬驻讗 诇诪讛 诇讬 讚讛讗 诪讚讬讜拽讗 (讚住讬驻讗) 砖诪注讬谞谉 诇讛 讗诇讗 讜讚讗讬 讗转讗 诇讗砖诪注讬谞谉 讚砖诇砖讬诐 讬讜诐 讚拽转谞讬 专讬砖讗 讚讜拽讗 讛讜讗 讜讗讬谞讜 讗住讜专 讗诇讗 讘驻讞讜转 诪砖诇砖讬诐 讬讜诐 讘诇讘讚 讜诪状诪 讗讬谉 砖讬讟转 专砖状讬 [诪讞讜讜专] 诪谉 讛讟注诪讬诐 砖讻转讘谞讜 诇诪注诇讛 讜讛谞讻讜谉 讻驻讬壮 专状转 诇讚讘专讬 讛讗讜诪专 砖诇砖讬诐 爪专讬讱 砖诇砖讬诐 讜砖诇砖讬诐 砖诇砖讬诐 诇拽诇讬讟讛 讻讚拽转谞讬 讘讛讚讬讗 讜砖诇砖讬诐 诇注诇讜转 诇讜 砖谞讛 讜诇讚讘专讬 讛讗讜诪专 讘壮 砖讘转讜转 爪专讬讱 讘壮 砖讘转讜转 讜砖诇砖讬诐 讘壮 砖讘转讜转 诇拽诇讬讟讛 讜砖诇砖讬诐 诇砖谞讛 讜诇讚讘专讬 讛讗讜诪专 讙壮 爪专讬讱 讙壮 讜砖诇砖讬诐 讙壮 诇拽诇讬讟讛 讜砖诇砖讬诐 诇砖谞讛 讜讻状转 讜诪讛讬讻谉 驻住讬拽讗 诇讬讛 讚讻讜诇讛讜 讘注讬 砖诇砖讬诐 诇讛讬讜转 砖谞讛 讻讬讜谉 讚驻诇讜讙转讗 讚转谞讗讬 讛讬讗 讜讬状诇 讚诇讗讜 讛讻专讞讗 讛讜讗 讚讛讻讬 住状诇 诇讛谞讬 转谞讗讬 讚讗驻砖专 讚讻专状诪 住讘讬专讗 诇讛讜 讗诇讗 讚专讘 谞讞诪谉 住状诇 诇讛讗 讻专状讗 诪讜拽讬 诇讛讜 讻专壮 讗诇讬注讝专 讜讗讬谉 讛讻讜讜谞讛 讗诇讗 诇讜诪专 砖讛讝诪谉 砖讛讝讻讬专讜 转谞讗讬 讛讘专讬讬转讗 讗讬谞讜 讗诇讗 诇拽诇讬讟讛 讘诇讘讚 讜讘专 诪讬讜诪讬 拽诇讬讟讛 讘注讬谞谉 讝诪谉 诇讛讬讜转 讞砖讬讘 砖谞讛 讗讜 讻专状诪 讗讜 讻专壮 讗诇注讝专 讻讚讬 砖诇讗 转诪谞讛 诇注专诇讛 讝讛 砖谞转 讛砖讘讬注讬转 砖谞讛 专讗砖讜谞讛 诪谉 讛讟注诐 砖讻转讘谞讜 诇诪注诇讛:



讜讗状谞 讻专状讬 住状诇. 驻讬壮 诇转谞讗 (讚诪转谞讬转讬谉) 讚讗壮 讛谞讜讟注 讜讗壮 讛诪讘专讬讱 讗讻转讬 讙壮 讜砖诇砖讬诐 讘注讬 讜诇讛讗讬 驻讬壮 讚专状转 讜讚讗讬 诇讗 诪爪讬 诪讜拽讬 诇讚诇注讬诇 讻专状诪 讗讜 讻专状讗 讜诇诪讬诪专 (讚诪转谞讬') 诇讗 诪谞讬 讗诇讗 讬讜诪讬 拽诇讬讟讛 讜讻讚诪驻专砖 讘讗讬讚讱 (讘专讬讬转讗) 讚讛讗 讜讚讗讬 讻讬讜谉 讚讘讛讚讬讗 拽转谞讬 讘讘专讬讬转讗 讚诇注讬诇 讚讬谉 注诇转讛 诇讜 砖谞讛 诪住转诪讗 讘讝诪谉 讚注诇转讛 诇讜 砖谞讛 讗讬讬专讬 讟驻讬 诪讝诪谉 拽诇讬讟讛 讚诇讗 讗讬讬专讬 讘讬讛 诪诇讘讚 讛转讬专讜抓 砖讻转讘谞讜 诇注讬诇 讚诪住讬驻讗 (讚诪转谞讬转讬谉) 讚讬讬拽讬谞讬谉 讚砖诇砖讬诐 讚拽转谞讬 住讙讬 诇讛讜 诇讻诇 诪讬诇讬:



[讗诇讗] 诇注讜诇诐 专状诪 讛讬讗 讜讻讬 拽转谞讬 砖诇砖讬诐 诇拽诇讬讟讛 讗状讛 砖诇砖讬诐 讜讗讞讚 讘注讬. 讛讗讬 讗状讛 诇讗 诪转驻专砖 讘讗讗状讘 讗诇讗 讻注讬谉 砖讗诇讛 讛讜讗 讜讻讗诇讜 讗诪专讬谞谉 讜讗讻转讬 砖诇砖讬诐 讜讗讞讚 讘注讬 讜讛专讘讛 讻讬讜爪讗 讘讜 讜讬砖 诇谞讜 诇驻专砖 讘讚专讱 讗讞专转 讗讗状讘 讜讛状驻 讗讗状讘 讚诪爪讬谞讜 诇讗讜拽诪讬 诪转谞讬转讗 讚诇注讬诇 讻专壮 讗诇注讝专 讜谞讬诪讗 讚砖诇砖讬诐 讬讜诐 讚拽转谞讬 讛讬讬谞讜 诇注谞讬谉 注诇转讛 诇讜 砖谞讛 讜讘注谞讬谉 拽诇讬讟讛 诇讗 讗讬讬讚讬 讜诇讗 谞讬讞讜转 讗讚讬讜拽讗 讚住讬驻讗 讜讻驻讬诇讗 讚讬讚讛 砖驻讬专 讗讘诇 讛砖转讗 讚讗诪专转 讚讘拽诇讬讟讛 诇讗 讗讬讬专讬 讻状砖 讚讗讬讬专讬 诇注谞讬谉 讝诪谉 砖注诇转讛 讘讜 砖谞讛 讜砖诇砖讬诐 讜讗讞讚 讘注讬 讜驻专拽讬壮 讚讬讜诐 砖诇砖讬诐 注讜诇讛 诇讻讗谉 讜诇讻讗谉 驻讬壮 砖讛专讬 讘转讞诇转讜 拽讜诇讟 讜砖讗专 讛讬讜诐 注讜诇讛 诇讜 诇砖谞讛 讚诇专状诪 诪拽爪转 讛讬讜诐 讻讻诇讜 讜诇注谞讬谉 讛诇讻转讗 讘驻诇讜讙转讗 讚专状诪 讜专状讗 讛诇讻讛 讻专状讗 讚讛讻讬 住状诇 诇专讘 谞讞诪谉 诇驻讬 讛驻讬壮 讛谞讻讜谉 砖诇 专状转 讜讘讬诪讬 拽诇讬讟讛 讛诇讻讛 讻专壮 讬讜住讬 讚专讘 讜砖诪讜讗诇 讗驻诇讬讙讜 讘讛 讘讛注专诇 讜专讘 驻住拽 讻专壮 讬讜住讬 讜拽状诇 讛诇讻转讗 讻专讘 讘讗住讜专讬 讜讻谉 驻住拽 讛专讬状祝:



讗状专 讬讜讞谞谉 讜砖谞讬讛谉 讜讻讜'. 讬砖 诪拽砖讬谉 讜讚讬诇诪讗 讘专讗砖讜谉 讘讗讞讚 诇讞讚砖 砖诇诪讜 讗壮 讜转状专 讜讛砖转讗 注讬讬诇讗 砖谞转 砖转讬诐 讜转状专 讜诇讗 讞砖讬讘 诇讛 诪砖讜诐 讚诇讗 注讬讬诇 讗诇讗 讬讜诐 讗讞讚 讜诪转专爪讬诐 讚讛讗 讻转讬讘 拽专讗 讗讞专讬谞讗 讘转讜专讛 讚讛讗讬 拽专讗 讘讞讚砖 讛砖谞讬 (讘讬状讝) [讘讻状讝] 诇讞讚砖 讜诇讗 讻转讘 讘讬讛 讘砖转讬诐 讜转状专 讜诇讚讬讚讬 诇讗 拽砖讬讗 讻诇诇 讚讗状讗 诇讜诪专 砖讻讘专 砖诇诪讜 讗壮 讜转状专 注讻砖讜 砖讗状讻 转讛讗 讝讜 砖谞转 讙壮 诇诪讘讜诇 讜讬讛讗 讝诪谉 讛诪讘讜诇 砖转讬 砖谞讬诐 讜讝讛 讗状讗 砖讛诪讘讜诇 讛转讞讬诇 讘砖谞转 转状专 砖谞讛 诇讞讬讬 谞讞 讘讞讚砖 讛砖谞讬 讜讘讞讚砖 讛注砖讬专讬 谞专讗讜 专讗砖讬 讛讛专讬诐 讜诪砖诐 讛诇讻讜 讛诇讜讱 讜讞住讜专 讜讞住专讜谉 讛诪讬诐 讛讬讛 讗诪讛 诇讗专讘注讛 讬诪讬诐 讻诪讜 砖讻转讜讘 讘驻专砖状讬 讜讗状讗 砖讬砖讛讗 注讜讚 讞住专讜谞诐 讻状讻 诪讞讚砖 讛注砖讬专讬 砖诇 砖谞讛 专讗砖讜谞讛 注讚 转砖诇讜诐 砖谞讛 讝讜 讜砖谞讛 砖谞讬讛 讜讘讻诪讛 诪拽讜诪讜转 讘诪讚专砖讜转 砖诪砖驻讟 讚讜专 讛诪讘讜诇 讬状讘 讞讚砖 讜讗讬谉 诇讱 诇讜诪专 砖讛诪讘讜诇 讛转讞讬诇 讘住讜祝 砖谞转 转状专 讚讗状讻 讻讬讜谉 讚讘讞讚砖 讛砖谞讬 讛讜讗 讛讜诇状诇 讘砖谞转 转状专 讜讗讞讚 讗诇讗 讜讚讗讬 讻讚讗诪专谉 讛讗 讚讗诪专讬谞谉 诪讚讗讻转讬 讬讜诐 讗壮 讛讜讗 讚注讬讬诇 讘讞讚砖 讜拽专讬 诇讬讛 讞讚砖 驻专砖状讬 讚诪砖诪注 诇讬讛 讚拽专讬 诇讬讛 讞讚砖 诪讚讻转讬讘 讘讗壮 诇讞讚砖 讜拽讗诪专 讘专讗砖讜谉 讘讗壮 诇讞讚砖:



讙专状讬 诪讻诇诇 讚转专讜讬讛讜 [住状诇] 讘谞讬住谉 谞讘专讗 讛注讜诇诐. 讜讻谉 讛讜讗 讘驻专砖状讬 讗讘诇 讛讜讗 讝状诇 讻转讘 讚诇讗 讙专住讬壮 诇讬讛 讚讚讬诇诪讗 讻专状讗 住状诇 讚讗诪专 讘转砖专讬 谞讘专讗 讛注讜诇诐 讜讛讗讬 专讗砖讜谉 转砖专讬 讜诪驻谞讬 砖讘讜 谞讘专讗 讛注讜诇诐 讜讛讜讗 专讗砖讜谉 诇诪谞讬谉 讬诪讬 注讜诇诐 拽专讬 诇讛讜 讜诇专壮 讗诇讬注讝专 转谞讬讗 讘讛讚讬讗 讘住讚专 注讜诇诐 讚讛讗讬 讘专讗砖讜谉 讛讬讬谞讜 转砖专讬 注状讻 讜诪讬讛讜 [诇状诇] 讚专讗砖讜谉 讛讬讬谞讜 讞讜讚砖 讗讞专 讚注诇诪讗 讜诪讗讬 专讗砖讜谉 专讗砖讜谉 诇讚讬谉 讻讚讗诪专讬谞谉 诇拽诪谉 砖谞讬 诇讚讬谉 讚讛转诐 讛讜讗 讚诪讬讬专讬 讘讚讬谉 讛诪讘讜诇 讗讘诇 讛讻讗 诇讬讻讗 诇诪讬诪专 讛讻讬 讗讘诇 讜讚讗讬 转砖专讬 讗讜 谞讬住谉 讛讜讗 讚讗讬讻讗 诇诪讬诪专 讜诇讬讻讗 诇讗讻专讜讞讬 讞讚 诪谞讬讬讛讜 讟驻讬 诪讞讘专讬讛 讜讬砖 诪拽讬讬诪讬谉 讙专状讬 讚讛状拽 讚诪住转诪讗 讛讗讬 诇讬砖谞讗 讚讘专讗砖讜谉 讛讬讬谞讜 谞讬住谉 砖讛讜讗 专讗砖讜谉 诇讞讚砖讬诐 讚诇讚讬讚讬讛 讘讻诇 讚讜讻转讗 讚讗讜专讬讬转讗 讜讗讬谉 讝讛 讻诇讜诐 讚讛讗 讘住讚专 注讜诇诐 诪驻专砖 砖讛讜讗 转砖专讬 诇专状讗 讻讚讻转讘 专砖状讬 讝状诇 讜讛讟注诐 讻讬 诇讗讞专 讬爪讬讗转 诪爪专讬诐 讛讜讗 砖谞拽专讗 谞讬住谉 专讗砖讜谉 讻讚讻转讬讘谞谉 诇注讬诇 讗讘诇 拽讜讚诐 诇讻谉 专讗砖讜谉 讛讬讬谞讜 转砖专讬 砖讘讜 谞讘专讗 讛注讜诇诐 讜讗讬谉 诪讘讬讗讬谉 专讗讬壮 诪讗讬讚讱 讘专讗砖讜谉 讚讻转讬讘讬 诇讗讞专 讬爪讬讗转 诪爪专讬诐 讜讘转讜住壮 拽讬讬诪讜 讙专状讬 讚讜讚讗讬 讘谞讬住谉 谞讘专讗 讛注讜诇诐 住状诇 讜讛讬讬谞讜 讚诪讬讬转讬 专讗讬壮 诪讘专讗砖讜谉 诪讗壮 诇讞讜讚砖 讚诇讗 注讬讬诇 讗诇讗 讬讜诐 讗讞讚 讘砖谞讛 讚讗诐 讗讬转讗 讚住状诇 讘转砖专讬 谞讘专讗 讛注讜诇诐 诪谞讗 诇讛讜 讚讬讜诐 讗壮 讛讜讗 讚注讬讬诇 讘砖谞讛 讚讬诇诪讗 注讬讬诇 诪讬谞讬讛 砖砖讛 讞讚砖讬诐 砖讛专讬 讘转砖专讬 谞讘专讗 讛注讜诇诐 讜诪诪谞讜 诪讜谞讬谉 诇讬诪讬 讛诪讘讜诇 讜讛讗讬 讘专讗砖讜谉 讚讛讬讬谞讜 谞讬住谉 砖讛讜讗 注讻砖讬讜 专讗砖讜谉 诇讞讚砖讬诐 驻讬壮 讚讗祝 注诇 讙讘 讚诇专状讗 讚讗诪专 讘转砖专讬 谞讘专讗 讛注讜诇诐 讗祝 转砖专讬 讛讬壮 专讗砖讜谉 诇讞讚砖讬诐 讘讗讜转讛 砖注讛 讻讚讻转讬讘谞谉 诇注讬诇 砖诇讗 诪谞讛 讘谞讬住谉 讗讚诐 讛专讗砖讜谉 诪状诪 讻砖谞讻转讘 讛诪拽专讗 讛讝讛 诇讗讞专 讬爪讬讗转 诪爪专讬诐 讛讬讛 砖讗谞讜 拽讜专讬谉 诇谞讬住谉 专讗砖讜谉 讗诇讗 讜讚讗讬 住状诇 讚讘谞讬住谉 谞讘专讗 讛注讜诇诐 讜讛讜讗 砖谞拽专讗 专讗砖讜谉 讚讗诇讜 讞讜讚砖 讗讞专 讗讬谉 诇讜 讟注诐 诇拽专讜转讜 专讗砖讜谉 砖讛专讬 讗讬谞讜 专讗砖讜谉 诇讞讚砖讬诐 讜诇讗 专讗砖讜谉 诇诪谞讬谉 注讜诇诐 讜专讗砖讜谉 诇讚讬谉 诇讬讻讗 诇诪讬诪专 讻讚驻专讬壮 诇注讬诇 讻谞状诇 诇驻讬 驻讬专讜砖诐 讜谞讻讜谉 讛讜讗 讜讘诪拽爪转 住驻专讬诐 砖诇谞讜 讙讜专住讬谉 诪讻诇诇 讚转专讜讬讬讛讜 住状诇 讘转砖专讬 谞讘专讗 讛注讜诇诐 讜讛讗讬 讙专住讗 诇讬转讛 讻诇诇 讚讘讛讗 讜讚讗讬 诇讬讻讗 讛讻专讞讗 讚诇讛讜讬 讛讗讬 讘专讗砖讜谉 转砖专讬 讚讚讬诇诪讗 谞讬住谉 讛讜讗 砖讛讬讜 专讗砖讜谉 诇诪谞讬谉 讛注讜诇诐 讜诇讞讚砖讬诐 讜讗讬 诪砖讜诐 讚专状讗 住状诇 讘转砖专讬 谞讘专讗 讛注讜诇诐 专壮 讗诇讬注讝专 诇讞讜讚 讜专壮 讗诇注讝专 诇讞讜讚 讚讛讻讗 专壮 讗诇注讝专 讙专住讬壮 讘讻诇 讛谞讜住讞讗讜转:





转讜住驻讜转 专讬"讚

讜讗诪专 专"谞 讗诪专 专' 讗讘讗 讘专 讗讘讜讛 诇讚讘专讬 讛讗讜诪专 爪专讬讱 砖诇砖讬诐 爪专讬讱 砖诇砖讬诐 讜砖诇砖 讻诪讛 驻转专讜谉 讛诪讜专讛 砖驻讬专砖 诇' 诇拽诇讬讟讛 专"诇 诇转讜住驻转 砖讘讬注讬转 讘诇讘讜诇 讗转 讛注讜诇诐 讜讗讞专讬讜 讛诇讱 讙诐 专讘讬' 讬讛讜讚讗 讘专' 谞转谉 讝爪讜拽"诇 讜诇驻讬 驻转专讜谞讜 谞讚讞拽转讬 诇讻转讜讘 诪讛 砖讻转讘转讬 讘诪讛"拽 讜讗讬谞讜 讻谉 砖诇讗 诪爪讗谞讜 转讜住驻转 砖讘讬注讬转 讗诇讗 诇讞专讜砖 讗转 讛讗讬诇谞讜转 讘讗讜转讛 讛转讜住驻转 砖讛讚讘专 诪讜讻讬讞 砖讗讜转讛 讛讞专讬砖讛 讗讬谞讛 讗诇讗 诇爪讜专讱 砖讘讬注讬转 讜诪驻谞讬 讝讜 讛讬讗 讗住讜专讛 讗讘诇 讗诐 讛讬讗 专讜爪讛 诇讝专讜注 讗讜 诇谞讟讜注 砖讜诐 谞讟讬注讛 讘讗讜转讛 转讜住驻转 砖讘讬注讬转 诇讗 谞讗住专 讗讱 讗诐 讗讬谉 诇讛 砖讛讜转 诇拽诇讜讟 拽讜讚诐 砖讗诐 讛讚讘专 讬讚讜注 砖诇讗 转讜讻诇 诇拽诇讜讟 拽讜讚诐 砖讘讬注讬转 讗诇讗 讘砖讘讬注讬转 讛讜"诇 讛谞讜讟注 讘砖讘讬注讬转 讜讬注拽讜专 讜讘砖讬注讜专 讛拽诇讬讟讛 讞诇拽讜 讗诇讗 讛转谞讗讬诐 讚转"拽 住讘专 诇' 讬讜诐 讜专' 讬讛讜讚讗 住讘专 讙' 讬诪讬诐 讜专' 讬讜住讬 讜专' 砖诪注讜谉 住讘专讬 砖转讬 砖讘转讜转 讜诇讗 讘注讬谞谉 讙讘讬 砖讘讬注讬转 讟驻讬 诪讛讗讬 砖讬注讜专讗 诇' 讬讜诐 诇转"拽 讜讙' 诇专' 讬讛讜讚讗 讜砖转讬 砖讘转讜转 诇专' 讬讜住讬 讜专"砖 讜讛讗讬 讚讗诪专 专"谞 诇讚讘专讬 讛讗讜诪专 诇' 爪专讬讱 诇' 讜诇' 讻讜' 诇讗 拽讗讬 讗诇讗 讗诪讗讬 讚转谞讬讗 诇注讬诇 砖讛谞讜讟注 诇' 讬讜诐 诇驻谞讬 专"讛 注诇转讛 诇讜 砖谞讛 讜讗转讗 专讘 谞讞诪谉 诇诪讬诪专 讚讛讗讬 讚转谞讬 讚讘诇' 讬讜诐 注诇转讛 诇讜 砖谞讛 讗讬谉 讬诪讬 讛拽诇讬讟讛 注讜诇讬谉 诇讜 诇讞砖讘讜谉 诇' 讬讜诐 砖讞砖讜讘讬谉 砖谞讛 砖讻诇 讬诪讬 讛拽诇讬讟讛 讻诪讗谉 讚诪谞讞讗 讘讻讚讗 讚诪讬讗 讗诇讗 讘注讬 诇' 讬讜诐 诇讘讚 诪讬诪讬 讛拽诇讬讟讛 砖诇讗讞专 砖转拽诇讜讟 讘注讬谞谉 诇' 讬讜诐 诇讛讬讜转 讞砖讜讘讬谉 讜诇诪"讚 砖讬诪讬 讛拽诇讬讟讛 讛谉 诇' 讬讜诐 爪专讬讱 诇' 讜诇' 砖诇砖讬诐 诇拽诇讬讟讛 讜砖诇砖讬诐 诇讛讬讜转 讞砖讜讘讬谉 砖谞讛 讜诇讚讘专讬 讛讗讜诪专 砖讬诪讬 讛拽诇讬讟讛 讛谉 砖转讬 砖讘转讜转 爪专讬讱 砖转讬 砖讘转讜转 诇拽诇讬讟讛 讜诇' 诇讛讬讜转 讞砖讜讘讬谉 砖谞讛 讜专"谞 住"诇 讻专"讗 讚讗诪专 诇' 讬讜诐 讘注讬' 诇讛讬讞砖讘 砖谞讛 讜讗"讻 诪讗讬 讚转谞讬讗 讘讘专讬讬转讗 讚诇注讬诇 诇' 讬讜诐 诇驻谞讬 专讗砖 讛砖谞讛 注诇转讛 诇讜 砖谞讛 讻诪讗谉 讗转讬讗 讗讬 讻专"讗 诇' 讜诇' 讘注讬 诇' 诇拽诇讬讟讛 讜诇' 诇讛讬讜转 讞砖讜讘讬谉 砖谞讛 讚讬诪讬 讛拽诇讬讟讛 讗讬谞谉 诪谉 讛讞砖讘讜谉 讚讻诪讗谉 讚诪谞讞讗 讘讻讚讗 讚诪讬讗 讜讗讜拽诪讛 讻专"诪 讜讛讗讬 讚转谞讗 诇' 讬讜诐 诇讗 诇讛讬讜转 讞砖讜讘讬谉 砖谞讛 讚诇专"诪 讬讜诐 讗' 讘砖谞讛 讞砖讜讘 砖谞讛 讗诇讗 诇讗讬讘注讬 诇' 诇拽诇讬讟讛 讜讚讬谉 讛讜讛 讛讜讛 讚诇讬讘注讬 诇"讗 讬讜诐 诇' 诇拽诇讬讟讛 讜讗' 诇讛讬讜转 讞砖讜讘 砖谞讛 讗诇讗 拽住讘专 专"诪 讬讜诐 讛砖诇砖讬诐 砖拽讜诇讟转 讘讜 注讜诇讛 谞诪讬 诇讛讬讜转 讞砖讜讘 砖谞讛 讻讱 谞专讗讛 讘注讬谞讬 驻转专讜谉 砖讬讟讛 讝讜 讜讗讬谉 讻讗谉 砖讜诐 讚讜讞拽: 注讬讬谉 诪讛 砖讻转讘转讬 讘驻"拽 讚诪砖拽讬谉 讘诪讛讚讜专讗 转谞讬谞讗 讜讻谉 诪爪讗转讬 砖驻讬专砖 讙诐 专讘讬' 讞谞谞讗诇 讝爪讜拽"诇 讘砖诇讛讬 讛注专诇 砖诇砖讬诐 诇拽诇讬讟讛 讜砖诇砖讬诐 诇注诇讜转 诇讜 砖谞讛:





诪讛专砖"讗 - 讞讬讚讜砖讬 讛诇讻讜转

讙诪' 讚转谞谉 讗讬谉 谞讜讟注讬谉 讻讜' 讜讛专讻讬讘 讬注拽讜专 (讻讜') 专' 讬讛讜讚讛 讗讜诪专 讻讜' 讻爪"诇:


转讜住' 讘讚"讛 砖诇砖讬诐 讻讜' 讜诇专' 讬讛讜讚讛 讚拽讜诇讟转 讻讜' 讗注"驻 砖谞讟注讛 讘讗讬住讜专 讻讜' 讻爪"诇:


讘驻专砖"讬 砖诐 讘讚"讛 讚转谞谉 讗讬谉 谞讟讬注讛 讻讜' 讜讘讚"讛 诇注讜诇诐 讻讜' 讜拽住讘专 专' 诪讗讬专 讚诇讗 讻讜' 讻爪"诇:





诪讛专砖"讗 - 讞讬讚讜砖讬 讗讙讚讜转

讘转砖专讬 谞讘专讗 讛注讜诇诐 讻讜'. 讬爪讗 诇谞讜 诪讗诇讜 讚讘专讬诐 讻讬 诇讻讱 谞拽讘注 专讗砖 讛砖谞讛 讘讗讞讚 讘转砖专讬 诇驻讬 砖讛注讜诇诐 谞讘专讗 讘讜 讚讛讬讬谞讜 讛讗讚诐 讜讘讜 讘讗 讛讗讚诐 诇讚讬谉 注诇 砖讞讟讗 讜砖讘 讗讚诐 讛专讗砖讜谉 讜讛拽讘"讛 讘专讞诪讬诐 砖讘专讗 讛注讜诇诐 诪讞诇 诇讜 讜注"讻 讘讜 讘讬讜诐 谞讘专讗讜 讗讘讜转 讗讘专讛诐 讜讬注拽讘 注"砖 诪讚转 讞住讚 讜专讞诪讬诐 讜讛讜讗 住讬诪谉 诇讘谞讬讛诐 诇讘讗 注诪讛诐 讘专讞诪讬诐 讘讚讬谉 讘讬讜诐 讛讝讛 讗讘诇 讬爪讞拽 砖讛讜讗 诪讚转 讛讚讬谉 谞讘专讗 讘驻住讞 砖讘讜 讛讬讛 砖讜诇讟 诪讛"讚 注诇 讛诪爪专讬讬诐 讘诪讻转 讘讻讜专讜转 讜讬砖专讗诇 谞讙讗诇讜 讘讜 注"讬 诪"讛 讛拽砖讛 注诇 讛诪爪专讬讬诐: 讜讗诪专 讘转砖专讬 注转讬讚讬谉 诇讬讙讗诇 讻讬 讘注转讬讚 讬讘讜讗讜 讛专讞诪讬诐 讛讙诪讜专讬诐 诇讬砖专讗诇 讻诪讛 砖讻转讜讘 讘专讞诪讬诐 讙讚讜诇讬诐 讗拽讘爪讱 讙讜' 讜诪讬讬转讬 诇讬讛 诪讚讻转讬讘 讬转拽注 讘砖讜驻专 讚讛转拽讬注讛 诪讜专讛 注诇 讛专讞诪讬诐 注"砖 讬诪讬谞讱 驻砖讜讟讛 讜讙讜':





专砖"砖

讙诪专讗 讻诇 讛专讻讘讛 砖讗讬谞讛 拽讜诇讟转 讻讜'. 注讟"讗 讚驻住讬拽讗 诇讬讛 讚讛"讛 讚驻诇讬讙讬 讻讝讛 讘讛砖专砖讛 讚转讘讜讗讛. 讜注诪砖"讻 讘住"讚 讘驻"讘 讚讻诇讗讬诐 诪"讙. 讜讛谞讛 讘拽讜砖讬讬转讜 讛讬讛 诪转讬讬砖讘 讚注转 讛专诪讘"诐 讗砖专 转诪讛转讬 注诇讬讜 讘专讬砖 诪讻诇转讬谉 讚讬"诇 讚讚讞讛 住讜讙讬讗 讚驻住讞讬诐 诪驻谞讬 住讜讙讬讗 讚诪谞讞讜转 讚诪讜讻讞 诪砖诐 讚诇"讗 诪拽爪转 讛讬讜诐 讻讻讜诇讜. (讗诇讗 讚注讬拽专 拽讜砖讬讬转讜 讗讬谞讛 讚诇讬砖谞讗 讚专"讬 诪砖诪注 讚讬讜转专 诪讙"讬 讗"讗 砖转砖转讛讬 讛拽诇讬讟讛 讗讘诇 讘驻讞讜转 讗驻砖专 讜讛讜讗 讻讚诪住讬拽 诪讛讬专讜砖诇诪讬). 讗诪谞诐 注讚讬讬谉 拽砖讬讗 讘砖诇砖讬诐 讬讜诐 讚讞砖讬讘转 砖谞讛 讛诇"诇 讚诪拽爪转 讛讬讜诐 讻讻讜诇讜 讻讚讗诪专讬' 讛讻讗 诇专"诪 讘讬讜诐 讗讞讚. 讜讻"诪 讙"讻 诪讟注诪讗 讚专"讗 讚诇拽诪谉 讚讬诇讬祝 诪讚讬讜诐 讗' 讘讞讚砖 讞砖讜讘 讞讚砖 讜讛转诐 讗驻讬' 诪拽爪转 讬讜诐 讻讚讻转讬讘 讘讗讞讚 诇讞讚砖 讜讻谉 专"诪 讛诇讗 讬诇讬祝 诪讬谞讬讛 注诇 诪拽爪转 讬讜诐 讜讝讛 讬拽砖讛 讙诐 诇讬砖讜讘 讛谞讜"讘 砖爪讬讬谞转讬讜 砖诪讛:



讙诪' 砖诐 讜专"讗 诪"讟 讻讜' 讘讗讞讚 诇讞讚砖 讻讜' 讜拽讗 拽专讬 诇讬讛 讞讚砖 讻讜'. 谞"诇 讚专"诇 讚讗诇"讛 诇讗 讛"诇 诇诪讬讻转讘 讗诇讗 讘讗讞讚 讘诇讗 诪诇转 诇讞讚砖 讜讻讚讻转讬讘 讜讬讞诇 诇讘谞讜转 讘讞讚砖 讛砖谞讬 讘砖谞讬 讚诇驻砖讟讬' 驻讬' 讘砖谞讬 诇讞讚砖 讜讚专砖讛 讚诇注讬诇 (讙) 讛讜讗 诪讚诇讗 讻转讬讘 讜讘讛讚讬讗:



讙诪' 砖诐 讘转砖专讬 谞讘专讗 讛注讜诇诐. 拽"诇 讚讛讗 讛讻讜讜谞讛 注诇 讘专讬讗转 讛讗讚诐 讜砖谞讘专讗 讘专"讛 讻诪砖"讻 讛转讜住' 诇注讬诇 (讞) 讚"讛 诇转拽讜驻讜转 讜讛专"谉 诇拽诪谉 讘诪砖谞讛 讚讘讚' 驻专拽讬诐 讗"讻 诪讚讜注 诇讗 拽讗诪专 讘专"讛 谞讘专讗 讛注讜诇诐 讻诪讜 砖讗诪专 讘专"讛 谞驻拽讚讛 讻讜' 讘专"讛 讬爪讗 讻讜' 讘专"讛 讘讟诇讛 讻讜' 讜讻诪讜 讻谉 拽砖讛 讘讚专' 讬讛讜砖注. 讜讗讜诇讬 诪砖讜诐 讚讛专讗讬讛 诪讛诪拽专讗讜转 讗讬谞讛 讗诇讗 注诇 讛讞讚砖 讜专"讛 讛讜讗 诪住讘专讗:



[砖诐 讘专"讛 谞驻拽讚讛 砖专讛 专讞诇 讜讞谞讛. 转诪讛 讗谞讻讬 注诇 讛驻讬讬讟谉 讘砖讞专讬转 讬讜诐 讗' 讚专"讛 讘驻讬讜讟 转讗诇转 讝讜 砖讬住讚 讘讝讛 驻专拽 讞谞谉 注转讬专讛 讻讜' (专"诇 讬爪讞拽 注"砖) 注讚 讛转专讛. 讗谞拽转 讗住讬专 讗讝 讻讛讜讻转专讛. 砖讛专讬 讛讙诪' 讻讗谉 诇讗 讞砖讬讘 诇讛] :



转讚"讛 砖诇砖讬诐. 讚诇讗 讗讬讬专讬 讘转讜住驻转 砖讘讬注讬转 讻讜'. 讻爪"诇:



转讚"讛 诪讚讗讻转讬 (讘住讜驻讜). 讘讞讚砖 讛砖谞讬 讘注砖专讬诐 讘讞讚砖. 讻爪"诇:





讛讙讛讜转 讬注讘"抓

专砖状讬 住讚状讛 讜讬讛讬 讘讗讞转 谞讻谞住讜. 谞状讘 谞讞 讜讘谞讬讜:





讘谉 讬讛讜讬讚注

专址讘旨执讬 讗直诇执讬注侄讝侄专 讗讜止诪值专: 讘旨职转执砖讈职专值讬 谞执讘职专指讗 讛指注讜止诇指诐. 讘旨职转执砖讈职专值讬 谞讜止诇职讚讜旨 讗指讘讜止转. 讬砖 诇讛讘讬谉 诇诪讛 讛讝讻讬专 转砖专讬 讗讻诇 讞讚 讜讞讚 诇讬诪讗 '讘旨职转执砖讈职专值讬 谞执讘职专指讗 讛指注讜止诇指诐 讜职谞讜止诇职讚讜旨 讗指讘讜止转 讜旨诪值转讜旨 讗指讘讜止转'? 讜谞专讙砖 讘讝讛 讛专讘 注讬讜谉 讬注拽讘 讝"诇 注讬讬谉 砖诐. 讜谞专讗讛 诇讬 讘住"讚 转讬专讜抓 驻砖讜讟 讻讬讜谉 讚讻诇 讞讚 讬诇讬祝 诇讛 诪驻住讜拽 讘驻谞讬 注爪诪讜 诇讛讻讬 诇讗 讻诇诇诐 讘讞讚讗 诪诇转讗.
讜注讜讚 谞专讗讛 诇讬 讘住"讚 讚讛讗讘讜转 拽讗讬 注诇 讗讘专讛诐 讜讬注拽讘 讘诇讘讚 砖讛诐 讗讞讚 讘拽讜 讛讞住讚 讜讗讞讚 讘拽讜 讛专讞诪讬诐 讜诇讻谉 谞讜诇讚讜 讘转砖专讬 砖讛讜讗 讚讬谉 讻讚讬 诇诪转拽讜 讜诇注砖讜转讜 专讞诪讬诐 讜讻谉 讛讬讛 讘讗诪转 讻讬 讘讜 讝讻讬谞讜 诇讞讙 讛住讜讻讜转 砖讻讜诇讜 讛诪砖讻转 讞住讚讬诐 驻谞讬诪讬诐 讜诪拽讬驻讬诐 讜讬讚讜注 讻讬 住讬诪谉 诇转砖专讬 砖讛讜讗 讚讬谉 讛讜讗 讘砖诐 '转旨执砖讈职专值讬' 讻讬 讗讜转讬讜转 砖诪讜 住讚专 转砖专"拽 砖讛讜讗 讚讬谉 讜诇讝讛 讗诪专 讻讬讜谉 讚讘转砖专讬 砖讛讜讗 讚讬谉 谞讘专讗 讛注讜诇诐 诇讻讱 诇讟讜讘转 讛注讜诇诐 讘转砖专讬 砖讛讜讗 讚讬谉 谞讜止诇职讚讜旨 讗指讘讜止转 讻讚讬 诇诪转拽讜 讜诪讗讞专 讻讬 讘转砖专讬 谞讜诇讚讜 诇讻谉 砖讜专转 讛讚讬谉 诪讞讬讬讘转 砖爪专讬讱 诇讛讬讜转 讘转砖专讬 诪执讬转址转 讛指讗指讘讜止转 讻讬 讞讜讚砖 砖讗讻诇 讛诪讬转讜拽 砖诇 诇讬讚转诐 讬讗讻诇 讛诪专讬专讜转 砖诇 驻讟讬专转诐.



讘旨职驻侄住址讞 谞讜止诇址讚 讬执爪职讞指拽. 谞专讗讛 诇讬 讘住"讚 讛讟注诐 讻讬 讬讚讜注 诪讛 砖讗诪专 专讘讬谞讜 讛讗专"讬 讝"诇 讚谞讬住谉 讛讜讗 专讗砖 讞讜讚砖讬 讛谞讜拽讘讗 讜转砖专讬 专讗砖 讞讜讚砖讬 讛讚讜讻专讗 讜讬讚讜注 讻讬 讬爪讞拽 谞讜诇讚 诪住讟专讗 讚谞讜拽讘讗 讘住讜讚 (讘专讗砖讬转 讬讞, 讬) '讜职讛执谞值旨讛 讘值谉 诇职砖指讉专指讛 讗执砖职讈转侄旨讱指' 讻谞讝讻专 讘砖注专 讛驻住讜拽讬诐 讜诇讻谉 谞讜诇讚 讘驻住讞 砖讛讜讗 讘谞讬住谉 砖讛讜讗 专讗砖 讞讜讚砖讬 讛谞讜拽讘讗.



讘旨职谞执讬住指谉 谞执讙职讗植诇讜旨, 讜旨讘职转执砖讈职专值讬 注植转执讬讚执讬谉 诇执讙旨指讗值诇. 谞专讗讛 诇讬 讘住"讚 讛讟注诐 讚讗诪专讜 专讘讜转讬谞讜 讝"诇 讙讗讜诇转 讬砖专讗诇 诪诪爪专讬诐 讛讬转讛 诪住讟专讗 讚谞讜拽讘讗 诇讻讱 讗诪专讜 砖讬专讛 诇砖讜谉 谞拽讘讛 诪驻谞讬 砖讬砖 讗讞专讬讛 砖注讘讜讚 讗讘诇 讙讗讜诇讛 讛注转讬讚讛 诇讛讬讜转 讘讘"讗 [讘诪讛专讛 讘讬诪讬谞讜 讗诪谉] 诪住讟专讗 讚讚讻讜专讗 砖讗讬谉 讗讞专讬讛 砖注讘讜讚 讜诇讻讱 讗讜诪专讬诐 砖讬专 诇砖讜谉 讝讻专 讚讻转讬讘 (转讛诇讬诐 爪讜, 讗) '砖执讈讬专讜旨 诇址讛殖' 砖执讈讬专 讞指讚指砖讈'.
讜讘讝讛 诪讜讘谉 讛讟注诐 砖驻讬专 讘谞讬住谉 砖讛讜讗 专讗砖 讚谞讜拽讘讗 谞讙讗诇讜 诪诪爪专讬诐 讻讬 讝讜 讛讬转讛 讙讗讜诇讛 砖讬砖 讗讞专讬讛 砖注讘讜讚 讗讘诇 讘转砖专讬 注转讬讚讬谉 诇讬讙讗诇 讻讬 转砖专讬 专讗砖 讞讚砖讬 讛讚讜讻专讗 讜讙讗讜诇讛 讛注转讬讚讛 诪住讟专讗 讚讚讻讜专讗.
讗讜 讬讜讘谉 讘住"讚 谞讬住谉 讞住讚 诇讻谉 讗讜转讬讜转 谞讬住谉 讛诐 注诇 住讚专 讗讘讙"讚 砖讛讜讗 讘讞住讚 讚讛讬讜"讚 讗讬谞讛 讬讜爪讗讛 讘诪讘讟讗 讜谞讜"谉 砖谞讬 讚谞讬住谉 讛讜讗 谞讜"谉 讚诪谞爪驻"讱 砖讛讜讗 诪住驻专 转"砖 讜诇讻谉 讙讗讜诇转 诪爪专讬诐 砖讛讬转讛 注诇 驻讬 诪讚转 讛讞住讚 讝专讜注 讬诪讬谉 讛讬转讛 讘谞讬住谉 讗讘诇 讙讗讜诇讛 讛注转讬讚讛 转讛讬讛 注诇 驻讬 诪讚转 讛讙讘讜专讛 讙诐 讻谉 讜讻诪讜 砖讗诪专讜 讘讝讜讛专 讛拽讚讜砖 注诇 驻住讜拽 (讬砖注讬讛 谞讘, 讙) '讜职诇止讗 讘职讻侄住侄祝 转执旨讙指旨讗值诇讜旨' 讚诇讗 诇讛讜讬 驻讜专拽谞讗 讚讬诇讻讜谉 讘讞住讚 砖讛讜讗 讻住祝 讻讗砖专 讛讬讛 讘讬爪讬讗转 诪爪专讬诐 讗诇讗 讬讛讗 驻讜专拽谞讗 讚讬诇讻讜谉 讘讙讘讜专讛 讚讬爪讞拽 砖讛讜讗 讘讙讘讜专讛 讜讻谞讝讻专 讘砖注专 讛驻住讜拽讬诐 讚讘专 讝讛 讘专讞讘讛 讜诇讻谉 讘转砖专讬 砖讛讜讗 讚讬谉 讻讬 讛讜讗 注诇 住讚专 转砖专"拽 讘讜 注转讬讚讬谉 诇讬讙讗诇.





讘谞讬讛讜

专址讘旨执讬 讗直诇执讬注侄讝侄专 讗讜止诪值专: 讘旨职转执砖讈职专值讬 谞执讘职专指讗 讛指注讜止诇指诐. 讘旨职转执砖讈职专值讬 谞讜止诇职讚讜旨 讗指讘讜止转, 讘旨职转执砖讈职专值讬 诪值转讜旨 讗指讘讜止转. 诪拽砖讬诐 诇诪讛 诇讗 讻诇诇讬谞讛讜 讘讞讚讗 讘讘讗, 讚讛讜讛 诇讬讛 诇诪讬诪专 '讘旨职转执砖讈职专值讬 谞执讘职专指讗 讛指注讜止诇指诐 讜职谞讜止诇职讚讜旨 讗指讘讜止转 讜旨诪值转讜旨 讗指讘讜止转'? 讜讘住讛"拽 讘侄旨谉 讬职讛讜止讬指讚指注 转专爪转讬 注诇 讝讛 注讬讬谉 砖诐.
讜注讜讚 谞专讗讛 诇讬 讘住"讚 讚讗讬 讛讜讛 讻讬讬诇 诇讛讜 讛讻讬, 讛讜讛 讗诪讬谞讗 讻诇 讛砖诇砖讛 讚讘专讬诐 讛讛诐 讛讬讜 讘讬讜诐 讗讞讚, 砖讘讬讜诐 砖谞讘专讗 讛注讜诇诐 谞讜诇讚讜 讛讗讘讜转 讜诪转讜, 讜讘讗诪转 讚诇讗 讛讜讛 讛讻讬 讚拽讬讬诪讗 诇谉 诇转谞讗 谞讜诇讚讜 讘讬讜诐 讗' 讜诪转讜 讘讬讜诐 讗讞专, 讜诪讛 砖讗诪专 专讝"诇 (拽讬讚讜砖讬谉 诇讞.) '讛拽讘"讛 诪诪诇讗 砖谞讜转讬讛诐 砖诇 爪讚讬拽讬诐 诪讬讜诐 诇讬讜诐 讜诪讞讜讚砖 诇讞讜讚砖' 讻讘专 讘讬讗专转讬 讘讝讛 讚讘专 谞讻讜谉 讘住"讚 讘诪拽讜诐 讗讞专 讜诇讛讻讬 谞拽讬讟 诇讛讜 讘转诇转讗 讘讘讬 诇诇诪讚 讚讻诇 讞讚讗 讛讜讜转 讘讬讜诪讗 讞讚讗.
讜注讜讚 谞专讗讛 诇讬 讘住"讚 讚谞拽讬讟 '讘旨职转执砖讈职专值讬' 讘讻诇 讞讚讗 讜讞讚讗 诇专诪讜讝 诇驻讬 讚专讻讜 注谞讬谉 讗讞专, 讜讛讜讗 讚讬讚讜注 砖讬砖 砖谞讬 砖讬"谉 讘转驻讬诇讬谉 讞讚 讘转诇转 专讬砖讬谉 讜讞讚 讘讗专讘注 专讬砖讬谉, 讜驻专砖转讬 讘住"讚 讟注诐 诇讝讛 讚诪爪讬谞讜 讘驻专拽 拽诪讗 讚讗讘讜转 (诪砖谞讛 讗讘讜转 讗, 讘) '砖执讈诪职注讜止谉 讛址爪址旨讚执旨讬拽 讗讜止诪值专, 注址诇 砖职讈诇砖指讈讛 讚职讘指专执讬诐 讛指注讜止诇指诐 注讜止诪值讚, 注址诇 讛址转旨讜止专指讛 讜职注址诇 讛指注植讘讜止讚指讛 讜职注址诇 讙职旨诪执讬诇讜旨转 讞植住指讚执讬诐' 讜讘住讜祝 讛驻专拽 (诪砖谞讛 讗讘讜转 讗, 讬讞) 讗讜止诪值专 专址讘指旨谉 砖执讈诪职注讜止谉 讘侄旨谉 讙址旨诪职诇执讬讗值诇, 注址诇 砖职讈诇砖指讈讛 讚职讘指专执讬诐 讛指注讜止诇指诐 拽址讬旨指诐, 注址诇 讛址讚执旨讬谉 讜职注址诇 讛指讗直诪侄转 讜职注址诇 讛址砖指旨讈诇讜止诐, 讜拽砖讗 讗诪讗讬 谞讚 专讘谉 砖诪注讜谉 讘谉 讙诪诇讬讗诇 诪谉 讙' 讚讘专讬诐 砖讗诪专 砖诪注讜谉 讛爪讚讬拽 讜谞拽讬讟 转诇转 讗讞专讬谞讬?
讜转专爪转讬 讘住"讚 讚砖诪注讜谉 讛爪讚讬拽 谞拽讬讟 注诇 注诪讬讚转 讛砖诪讬诐 砖爪专讬讱 诇讛 讗专讘注讛 注诪讜讚讬诐 诇专讜讘 诪注诇转讛, 讜诇讛讻讬 谞拽讬讟 砖诇砖讛 砖讛诐 讗专讘注讛 讻讬 讞讚 诪谞讬讬讛讜 讛讜讗 讙诪讬诇讜转 讞住讚讬诐 转专转讬 诪砖诪注 讚诇讗 讗诪专 注诇 讛讞住讚 讗诇讗 讞住讚讬诐 讜讛诐 讞讚 讞住讚 讘讙讜驻讜 砖诇 讗讚诐 讜讞讚 讘诪诪讜谞讜, 谞诪爪讗 讛诐 讗专讘注讛 注诪讜讚讬诐, 讜讻谞讙讚 讝讛 砖讬谉 讚转驻诇讬谉 讚讗专讘注 专讬砖讬谉, 讗讱 专讘谉 砖诪注讜谉 讘谉 讙诪诇讬讗诇 讚讘专 讘拽讬讜诐 讛讗专抓 讚住讙讬 诇讛 讘转诇转 注诪讜讚讬诐 砖讛诐 讚讬谉 讜讗诪转 讜砖诇讜诐 讚讗讬谉 诇讛 讞砖讬讘讜转 讻诪讜 讛砖诪讬诐, 讜讻谞讙讚 讝讛 砖讬"谉 砖诇 转诇转 专讬砖讬谉 砖讘转驻讬诇讬谉. 讜谞专讗讛 讚谞专诪讝讜 砖谞讬 砖讬谉 讛谞讝讻专讬诐 讘诪诇转 '转旨执砖讈职专值讬' 砖讛讜讗 讗讜转讬讜转 转旨职专值讬 砖讈', 讜注诇 讝讛 讗诪专 '讘旨职转执砖讈职专值讬 谞执讘职专指讗 讛指注讜止诇指诐' 讻诇讜诪专 讘旨职转旨职专值讬 砖讈' 谞执讘职专指讗, 讚注诪讬讚讛 砖诇 讛注讜诇诐 砖讛讜讗 讻讜诇诇 讛砖诪讬诐 讜讛讗专抓.
讜讗诪专 注讜讚 '讘旨职转执砖讈职专值讬 谞讜止诇职讚讜旨 讗指讘讜止转' 讚讗 诪讬诇转讗 讗讞专讬转讬 砖专诪讝 诇驻讬 讚专讻讜 注谞讬谉 讗讞专, 讚讻转讘 讛专讘 拽讛讬诇转 讬注拽讘 讝"诇 讘砖诐 专注讬讗 诪讛讬诪谞讗 (驻专砖转 驻谞讞住 讚祝 专诪讜) 砖讬"谉 讘转诇转 讗谞驻讬谉 讘讬谞讛 讚注诇讛 讗转诪专 砖诇砖讛 诪砖诪专讜转 讛讜讬 讛诇讬诇讛 (讘专讻讜转 讙.), 砖讬"谉 讚讗专讘注 讗谞驻讬谉 诇拽讘诇 诪诇讻讜转 讚注诇讛 讗转诪专 讗专讘注讛 诪砖诪专讜转 讛讜讬 讛诇讬诇讛 注讬讬谉 砖诐, 谞诪爪讗 讬砖 砖讬"谉 专讜诪讝转 诇讘讬谞讛 讜讬砖 砖讬"谉 专讜诪讝转 诇诪诇讻讜转, 讜讬讚讜注 讚讝讜讜讙 注诇讬讜谉 讛讜讗 讘讘讬谞讛 讜讝讜讜讙 转讞转讜谉 讛讜讗 讘诪诇讻讜转, 讜讘砖讘讬诇 诇讬讚转 讛讗讘讜转 谞注砖讛 诇诪注诇讛 讘住驻讬专讜转 讝讜讜讙 注诇讬讜谉 讘讘讬谞讛 讜讝讜讜讙 转讞转讜谉 讘诪诇讻讜转, 讜讙诐 讝讛 谞专诪讝 讘讗讜转讬讜转 '转旨执砖讈职专值讬' 砖讛讜讗 转旨职专值讬 砖讈' 讜诇讝讛 讗诪专 '讘旨职转执砖讈职专值讬 谞讜止诇职讚讜旨 讗指讘讜止转' 讻诇讜诪专 讘旨职转旨职专值讬 砖讈' 砖讛诐 讘讬谞讛 讜诪诇讻讜转 谞讜诇讚讜 讛讗讘讜转.
讜讗诪专 注讜讚 '讘旨职转执砖讈职专值讬 诪值转讜旨 讗指讘讜止转' 讝讜 诪讬诇转讗 讗讞专讬转讬 砖专诪讝 讘讛 注谞讬谉 讗讞专 诇驻讬 讚专讻讜, 讜讛讜讗 讚讬讚讜注 住讚专 讗讘讙"讚 讛讜讗 讗讜专 讬砖专 讜住讚专 转砖专"拽 讛讜讗 讗讜专 讞讜讝专, 讜讻讗砖专 谞讜诇讚 讛爪讚讬拽 砖转讘讗 谞砖诪转讜 诇注讜诇诐 讛讝讛, 讛谞讛 讘讬讗转 谞砖诪转讜 诇注讜诇诐 讛讝讛 砖转讛讬讛 讘诇讬讚转讜 讘注讜诇诐 讛讝讛 转讛讬讛 讘讬讗转讛 讘住讜讚 讗讜专 讬砖专 诪注讬诇讗 诇转转讗, 讗讱 讻砖谞驻讟专 讛爪讚讬拽 砖讞讜讝专转 谞砖诪转讜 诇注诇讜转 诇诪注诇讛 砖注讜诇讛 诪诇转转讗 诇注讬诇讗 讛讬讗 讘住讜讚 讗讜专 讞讜讝专, 讜讬讚讜注 诪讛 砖讗诪专 讘转讬拽讜谞讬诐 讚'转旨执砖讈职专值讬' 讛讜讗 住讜讚 转砖专"拽 砖讛讜讗 讗讜专 讞讜讝专, 讜讝讛讜 砖讗诪专 '讘旨职转执砖讈职专值讬 诪值转讜旨 讗指讘讜止转' 讻诇讜诪专 讘旨职转执砖讈职专值讬 砖讛讜讗 转砖专"拽 讗讜专 讞讜讝专 诪转讜 讗讘讜转 砖注诇转讛 谞砖诪转诐 诪转转讗 诇注讬诇讗 讘住讜讚 讗讜专 讞讜讝专, 讜谞诪爪讗 讛转谞讗 诪诇诪讚谞讜 讘讻诇 讘讘讗 注谞讬谉 讗讞专 讘诪诇转 '转旨执砖讈职专值讬' 讜诇讻谉 谞拽讬讟 讘旨职转执砖讈职专值讬 砖诇砖讛 讘讘讬.


讘旨职专止讗砖讈 讛址砖旨讈指谞指讛 谞执驻职拽职讚讜旨 砖讉指专指讛, 讜职专指讞值诇, 讜职讞址谞旨指讛. 谞专讗讛 诇讬 讘住"讚 讛讟注诐 讚砖诇砖转谉 谞驻拽讚讜 讘专讗砖 讛砖谞讛 讚讗讬转讗 讘住驻专 '谞讗讜讛 转讛诇讛' 注诇 讛转讛诇讬诐 讘诪讝诪讜专 拽讬"讟 讛讙讛讛 讗讞转 讘砖诐 讛专讘 诪讛专"专 讬注拽讘 注谞转讘讬 讝诇讛"讛, 讚讻转讜讘 讘住驻专 砖注专讬 讙谉 注讚谉 讚祝 注"讙 注诇 驻住讜拽 (转讛诇讬诐 诪讛, 讘) '专指讞址砖讈 诇执讘执旨讬 讚指旨讘指专 讟讜止讘' 砖讬砖 砖诐 拽讚讜砖 讜谞讜专讗 讜讛讜讗 砖诐 专讞"砖 砖诪讙专砖 讛讞讬爪讜谞讬诐, 讜爪专讬讱 讻诇 讗讚诐 诇讻讜讬谉 讘砖诐 讝讛 拽讜讚诐 转驻诇转讜 讘驻讟讜诐 讛拽讟讜专转 讜讛讜讗 讬讜爪讗 诪住讜驻讬 转讬讘讜转 '诪只诇指旨讞 讟指讛讜止专 拽止讚侄砖讈' 讜讛讜讗 讟讜讘 讙诐 讻谉 诇讝讻讬专讛. 注讜讚 讻转讘 砖诐 砖诪爪讗 讘住驻专 诪拽讜专 讛砖诪讜转 讻转讘 讬讚 砖砖诐 '专指讞址砖讈' 诪住专讜 讬注拽讘 讗讘讬谞讜 注"讛 讘注转 驻讟讬专转讜 诇讘谞讬讜 讻讚讬 诇讛讝讻讬专讜 讘注转 爪专讛 讜诪诪谞讛 讬讜砖注讜 注讬讬谉 砖诐.
讜讘诪拽讜诐 讗讞专 讻转讘转讬 讚讛转讞诇转 注砖专转 讬诪讬 转砖讜讘讛 砖讘讛诐 转转讙诇讛 讛讗专转 讛讘讬谞讛 讛讜讗 讬讜诐 专讗砖 讛砖谞讛 讜住讜驻诐 讛讜讗 讬讜诐 讛讻讬驻讜专讬诐, 讗讱 讗讬谉 讛讙讬诇讜讬 砖诇 讛讗专转 讛讘讬谞讛 讘讛转讞诇转 讬讜"讚 讬诪讬 转砖讜讘讛 砖讛讜讗 讬讜诐 专讗砖 讛砖谞讛 讚讜诪讛 诇讙讬诇讜讬 讛讗专转 讛讘讬谞讛 讘住讜驻诐 砖讛讜讗 讬讜诐 讛讻讬驻讜专讬诐, 讗诇讗 讛讚诪讬讜谉 讛讜讗 讻讱 讚讛转讞诇转 讬讜"讚 讬诪讬 转砖讜讘讛 讚讜诪讛 诇讗讜专 讛砖讞专 讜住讜驻诐 砖讛讜讗 讬讜诐 讛讻讬驻讜专讬诐 讚讜诪讛 诇谞抓 讛讞诪讛, 讜讗诪专转讬 讘专讗砖 讛砖谞讛 砖讛讜讗 砖讞专 砖讘讜 诪转讙诇讛 讗讜专 讛讘讬谞讛 讻诪讜 讗讜专 砖讞专 讬转注讜专专 讜讬转讙诇讛 砖诐 讝讛 讛谞拽专讗 专讞"砖 砖讛讜讗 讗讜转讬讜转 砖讞专' 砖讻讞讜 诇讙专砖 讛讞讬爪讜谞讬诐 讻谞讝讻专 诇注讬诇 讻讬 '砖讞专' 讛讜讗 讗讜转讬讜转 '专讞砖'.
讙诐 讬砖 诇专诪讜讝 注讜讚 讘住"讚 讻讬 专讗砖 讛砖谞讛 讛讜讗 专讗砖 讞讜讚砖 讜讙诐 讛讜讗 讬讜诐 讟讜讘 砖谞拽专讗 砖讘转 讻诪讜 砖谞讗诪专 专讝"诇 (诪谞讞讜转 住讛:) 注诇 驻住讜拽 (讜讬拽专讗 讻讙, 讟讝) '诪执诪指旨讞殖专址转 讛址砖址旨讈讘指旨转 讛址砖职旨讈讘执讬注执转 转执旨住职驻职旨专讜旨 讞植诪执砖执旨讈讬诐' 讚讛讻转讜讘 拽讜专讗 诇讬讜诐 讟讜讘 讘砖诐 砖讘转, 讜诇讻谉 讙诐 讘讬讜诐 讟讜讘 讗讜诪专讬诐 (转讛讬诇讬诐 爪讘) '诪执讝职诪讜止专 砖执讈讬专 诇职讬讜止诐 讛址砖址旨讈讘指旨转' 讜专讗砖讬 转讬讘讜转 专讗砖 讞讜讚砖 砖讘转 讛讜讗 专讞"砖 砖诪转讙诇讛 讘讜 砖诐 专讞"砖 诇讙专砖 讛讞讬爪讜谞讬诐 讛诪拽讟专讙讬诐. 讙诐 讗诪专转讬 讬讜诐 专讗砖 讛砖谞讛 讛讜讗 专讗砖 讞讜讚砖 讜讙诐 讛讜讗 专讗砖 砖谞讛, 讜诇讻谉 专讗砖 讞讚砖 砖谞讛 专讗砖讬 转讬讘讜转 专讞"砖, 讜讛讻诇 注讜诇讛 讘拽谞讛 讗讞讚:.
讜诇驻讬 讛讗诪讜专 讚讘专讗砖 讛砖谞讛 讬转讙诇讛 砖诐 专讞"砖 砖讻讞讜 诇讙专砖 讛讞讬爪讜谞讬诐 讜讛诪拽讟专讙讬诐 讚讛砖注讛 爪专讬讻讛 诇讻讱 注诇 讬讚讬 讛讗专转 讛讘讬谞讛 砖讛讬讗 诪讙专砖转 讛讞讬谞讜谞讬诐, 诇讻谉 讘讬讜诐 专讗砖 讛砖谞讛 谞驻拽讚讜 讜谞讝讻专讜 砖诇砖讛 爪讚拽谞讬讜转 砖讉指专指讛 专指讞值诇 讜职讞址谞旨指讛, 讗砖专 专讗砖讬 转讬讘讜转 砖诪讜转诐 讛讜讗 专讞"砖 砖诪转讙诇讛 讜诪讗讬专 讘讬讜诐 讝讛, 讜谞驻拽讚讛 砖讉指专指讛 转讞诇讛 讻讬 讛讬讗 讬砖 诇讛 拽砖专 讜讗讞讬讝讛 讘砖诐 讝讛 讬讜转专, 讚讗讜转 讛"讗 砖讘砖诪讛 讬转讞诇祝 讘讗讜转 讞' 讘讗讞讛"注, 讜谞诪爪讗 砖讉指专指讛 讗讜转讬讜转 专讞"砖, 讜诇驻讬 诪讛 砖讗诪专 讛专讘 讝"诇 诇注讬诇 砖砖诐 讝讛 诪住讜讙诇 诇讝讻讬专讛, 诇讻谉 讘讬讜诐 讝讛 砖诪转讙诇讛 讘讜 讛讗专转 砖诐 讛谞讝讻专 谞讝讻专讜 讜谞驻拽讚讜 砖诇砖讛 爪讚拽谞讬讜转 讛讛诐 讻讬 砖诐 讝讛 讛讜讗 讘住讜讚 讛讝讻讬专讛.
讜谞专讗讛 诇讬 讘住"讚 诪讟注诐 讝讛 谞诪讬 讗诪专 讛转谞讗 讘旨职讬讜止诐 专止讗砖讈 讛址砖旨讈指谞指讛 讬指爪指讗 讬讜止住值祝 诪执讘旨值讬转 讛指讗植住讜旨专执讬谉 讜讙诐 驻旨指住职拽指讛 注植讘讜止讚指讛 诪值讗植讘讜止转值讬谞讜旨 讘旨职诪执爪职专指讬执诐, 讻讬 砖诐 讝讛 诪住专讜 讬注拽讘 讗讘讬谞讜 注"讛 讜住讙讜诇转讜 诇讛爪讬诇 讛讗讚诐 诪谉 讛爪专讛 讻谞讝讻专 诇注讬诇, 讜谞专讗讛 砖诐 讝讛 注讜诇讛 诪住驻专 注植讘讜止讚址转 讛殖' [508] 砖讘讜 讬爪讗讜 诪注讘讜讚转 驻专注讛 讜谞讻谞住讜 诇注讘讜讚转 讛'.





驻谞讬 讬讛讜砖注

讘转讜住' 讘讚"讛 讜砖诇砖讬诐 驻讬' 讘拽讜谞讟专住 讜讻讜' 讜拽砖讬讗 诇专"转 讜讻讜' 注讚 住讜祝 讛讚讬讘讜专. 讜诇注谞"讚 讬砖 诇讬讬砖讘 砖讬讟转 专砖"讬 讘谞拽诇 讜诇讜诪专 讚专砖"讬 讙讜驻讗 诪讜讚讛 讚诪讛 砖谞拽诇讟 讘转讜住驻转 讜讗祝 讝讛 砖谞讝专注 讘讜 讗讬谞讜 讗讜住专 讘讚讬注讘讚 讗诇讗 讛讗 讚拽讗诪专 专讘 谞讞诪谉 砖诇砖讬诐 讜砖诇砖讬诐 讛讬讬谞讜 诇讻转讞讬诇讛 讚诇讻转讞讬诇讛 讗住讜专 诇讬讟注 砖砖讬诐 讬讜诐 拽讜讚诐 砖讘讬注讬转 讻讚讬 砖诇讗 转拽诇讜讟 讘转讜住驻转 砖讘讬注讬转. 讜诇驻"讝 诪爪讬谞谉 诇诪讬诪专 讚诇注讜诇诐 讻诇 讛讬讻讗 讚拽转谞讬 砖诇砖讬诐 讛讬讬谞讜 砖诇砖讬诐 诪诪砖 讗诇讗 砖专讘 谞讞诪谉 住讘专讗 讚谞驻砖讬讛 拽讗诪专 讜讛"拽 专讘 谞讞诪谉 诇讚讘专讬 讛讗讜诪专 砖诇砖讬诐 诇注谞讬谉 讚讬注拽讜专 讘讚讬注讘讚 爪专讬讱 砖诇砖讬诐 讜砖诇砖讬诐 诇讻转讞诇讛 诪砖讜诐 转讜住' 讜讛讗 讚拽转谞讬 讘诪转谞讬转讬谉 讗讬谉 谞讜讟注讬谉 驻讞讜转 诪砖诇砖讬诐 讛"讛 讚拽讜讚诐 砖诇砖讬诐 谞诪讬 讗住讜专 注讚 砖砖讬诐 讬讜诐 讗诇讗 讚谞拽讟 砖诇砖讬诐 诇讗砖诪注讬谞谉 讚讘讚讬注讘讚 讬注拽讜专 诪砖讗"讻 讘讘专讬讬转讗 讚诇注讬诇 讚注诇讛 拽讗讬 诪拽砖讛 砖驻讬专 砖诇砖讬诐 讜砖诇砖讬诐 讘注讬 讜讛讬讬谞讜 诇注谞讬谉 注专诇讛 讚诇砖讬讟转 专砖"讬 住讜讘专 讛砖"住 讘驻砖讬讟讜转 讚诪讗谉 讚讘注讬 砖诇砖讬诐 讬讜诐 诇讞砖讬讘讜转 讛砖谞讛 讛讬讬谞讜 诇讗讞专 砖讬拽诇讜讟 讜讗"讻 砖诇砖讬诐 讜砖诇砖讬诐 讘注讬. 讜注讜讚 讚诇注谞讬谉 砖讘讬注讬转 谞诪讬 拽砖讬讗 讘专讬讬转讗 讚诇注讬诇 讚诪砖诪注 讚讗转讬 诇讗砖诪注讬谞谉 讚拽讜讚诐 砖诇砖讬诐 诪讜转专 讗祝 诇讻转讞诇讛 讻诪讜 砖讚拽讚拽讜 讛转讜住' 诇注讬诇 讚"讛 讜诪讜转专 诇拽讬讬诪谉 讘砖讘讬注讬转. 讗诇讗 讗讬 拽砖讬讗 讛讗 拽砖讬讗 诇讬 讻讬讜谉 讚诇驻"讝 讚诇专砖"讬 谞诪讬 讗祝 诪讛 砖谞讝专注 讗讜 谞讬讟注 讘转讜住' 砖讘讬注讬转 讗讬谞讜 讗住讜专 讘讚讬注讘讚 讻讚诪讜讻讞 诪讛讛讬讗 讚讗讜专讝 讜驻专讙讬谉 讗"讻 诪讛 砖讻转讘 专砖"讬 诇注讬诇 讘诇砖讜谉 讛讘专讬讬转讗 讘讚"讛 讗住讜专 诇拽讬讬诪谉 诪砖讜诐 转讜住' 砖讘讬注讬转 注讻"诇. 讜讗讬谉 诇讚讘专讬诐 讗诇讜 讻诇诇 诪拽讜诐 讚讛讗 诇诪住拽谞讗 讗住讜专 诪砖讜诐 拽诇讬讟讛 讚砖讘讬注讬转 注爪诪讛 讜讗祝 诇驻讬 诪讛 讚住"讚 诪注讬拽专讗 讚诇讗 讗住讬拽 讗讚注转讬讛 诪拽诇讬讟讛 讗驻"讛 诇讗 讛讬讛 讗驻砖专 诇驻专砖 讗住讜专 诇拽讬讬诪谉 诪砖讜诐 讗讬住讜专 转讜住驻转 讜转讬驻讜拽 诇讬讛 讚讗讬住讜专 转讜住驻转 讗讬谞讜 讗住讜专 讘讚讬注讘讚 讜讚讜讞拽 诇讜诪专 讚讛诪拽砖谉 讜讛转专爪谉 诇驻诇讙讜 讘讛讻讬 讻讬讜谉 砖诇讗 谞专诪讝 讻诇诇 讘砖"住. 讜注讜讚 讚讛讛讬讗 讚讗讜专讝 讜驻专讙讬谉 诪砖谞讛 诪驻讜专砖转 讛讬讗:


讜讛谞诇注"讚 讘讝讛 讚诪"砖 专砖"讬 诇注讬诇 讚讗住讜专 诇拽讬讬诪谉 诪砖讜诐 转讜住' 砖讘讬注讬转 讛讬讬谞讜 讗祝 诇驻讬 讛诪住拽谞讗 讚砖诇砖讬诐 诇拽诇讬讟讛 讗驻"讛 诇讗 住讙讬 讛讗讬 讟注诪讗 诇讞讜讚 诇讜诪专 讚讘讚讬注讘讚 讬注拽讜专 诪讛 砖谞讟注 转讜讱 砖诇砖讬诐 讻讬讜谉 砖谞拽诇讟 讘砖讘讬注讬转 注爪诪讛 砖讚讬谉 讝讛 砖讬注拽讜专 诇讗 诪爪讬谞讜 讘砖讜诐 诪拽讜诐 讜讘砖讘讬注讬转 谞诪讬 诇讗 诪爪讬谞讜 砖讛讜爪专讻讜 讞讻诪讬诐 诇砖专砖 诪讛 砖谞讝专注 讘砖讘讬注讬转 讜诇讗 讗砖讻讞谉 讗诇讗 讘谞讟讬注转 讗讬诇谞讜转 讚讜讜拽讗 讜讻讘专 讻转讘转讬 讚讛讬讬谞讜 讻讚讗诪专讬谞谉 讘讙讬讟讬谉 诇驻讬 砖讬砖专讗诇 诪讜谞讬谉 谞讟讬注讜转讬讛诐 诇砖讘讬注讬转 讜讛讬讬谞讜 诇注谞讬谉 注专诇讛. 讜讗注"讙 讚讗诪专讬谞谉 讛转诐 讟注诪讗 讗讞专讬谞讗 诇驻讬 砖讬砖专讗诇 谞讞砖讚讜 注诇 讛砖讘讬注讬转 讗驻"讛 诇讗 谞讚讞讛 讟注诐 讛专讗砖讜谉 诪诪拽讜诪讜 讗诇讗 讚转专讜讜讬讬讛讜 讚讜讜拽讗 讘注讬谞谉 讛讬讻讗 砖谞讞砖讚 诇注砖讜转 诪诇讗讻讛 讛讗住讜专讛 讘砖讘讬注讬转 讜诪谞讻专讗 谞诪讬 诪诇转讗 诇诪驻专注 砖谞注砖讛 讘讗讬住讜专 讻讬讜谉 砖诪讜谞讬谉 诇注专诇讛 诪砖谞转 讛砖讘讬注讬转 讘讻讛"讙 讚讜拽讗 讗住讜专. 讜诇驻"讝 谞转讬讬砖讘 讛讻诇 讚讘讗讜专讝 讜驻专讙讬谉 讜讚讗讬 砖专讬 讘谞拽诇讟 拽讜讚诐 砖讘讬注讬转. 讜讗注"讙 砖谞讝专注 讘讗讬住讜专 转讜住驻转 砖讘讬注讬转 讗驻"讛 诇讗 拽谞住讬谞谉 诇讬讛 诇注拽讜专 讚诇讗 拽谞住讜讛讜 诇注拽讜专 讗诇讗 讘诪讬讚讬 讚砖讬讬讱 讘注专诇讛 讜讛讬讬谞讜 讘谞讟讬注讜转 诇驻讬 砖讬砖专讗诇 诪讜谞讬谉 诇注专诇讛 诪砖谞转 讛砖讘讬注讬转 诪砖讗"讻 讘讗讜专讝 讜驻专讙讬谉 讚诇讗 砖讬讬讱 讘讛讜 讛讗讬 讟注诪讗 讚诇讬转 讘讛讜 注专诇讛 诪砖讜"讛 砖专讬. 讜讘谞讟讬注讜转 谞诪讬 讗讬 诇讗讜 讚讗讬讻讗 讗讬住讜专 转讜住' 砖讘讬注讬转 诇讗 讛讜讛 讗诪专讬谞谉 诇注拽讜专 讗祝 诪讛 砖谞讬讟注 转讜讱 砖诇砖讬诐 讜讗注"讙 讚谞拽诇讟 讘砖讘讬注讬转 注爪诪讛 讜讬砖专讗诇 诪讜谞讬谉 谞讟讬注讜转讬讛谉 诪砖谞转 讛砖讘讬注讬转 诇注谞讬谉 注专诇讛 讗驻讬' 讛讻讬 诇讗 讛讜讛 砖讬讬讱 诇拽谞讜住 诪讛讗讬 讟注诪讗 讛转讬专讗 讗讟讜 讗讬住讜专讗 讻诪"砖 讚诪住讬拽 讛砖"住 讘讙讬讟讬谉 谞诪讬 讟注诪讗 讚谞讞砖讚讜 注诇 讛砖讘讬注讬转 讗诇诪讗 讚转专转讬 讟注诪讬 讘注讬谞谉 砖谞讟注 讘讗讬住讜专 讜讟注诪讗 讚诪讜谞讬谉 诇注专诇讛 诪砖讜"讛 讗讬爪讟专讬讱 专砖"讬 诇驻专砖 讟注诪讗 讚转讜住' 砖讘讬注讬转 讚讗住讜专 诪讚讗讜专讬讬转讗 讜讗诐 讻谉 讗讬讻讗 转专转讬 讟注诪讬 讜诪砖讜诐 讛讻讬 讗住讜专 诇拽讬讬诪谉 讗诐 谞讟注 转讜讱 砖诇砖讬诐 诪诪砖 讗讘诇 诪讛 砖谞讟注 拽讜讚诐 砖诇砖讬诐 诪讜转专 诇拽讬讬诪谉 讚谞讛讬 讚诇讻转讞诇讛 讗住讜专 注讚 砖诇砖讬诐 讜砖诇砖讬诐 讗驻"讛 诪讜转专 讘讚讬注讘讚 讚讗注"讙 讚砖讬讬讱 讟注诪讗 讚注专诇讛 讗驻"讛 住讘专讬 讛谞讱 转谞讗讬 讻专讘讬 讬讛讜讚讛 讚驻专拽 讛谞讝拽讬谉 讚诇讗 拽谞住讜 讗诇讗 讘讗讬住讜专讗 讚讗讜专讬讬转讗 讜讗"讻 讘谞讟注讜 拽讜讚诐 诇' 讬讜诐 讚诇讗 注讘讬讚 讗讬住讜专讗 讚讗讜专讬讬转讗 砖专讬 讗讘诇 诇讻转讞诇讛 讘注讬谞谉 砖诇砖讬诐 讜砖诇砖讬诐 讜讛讬讬谞讜 讚讗诪专 专讘 谞讞诪谉 诇讚讘专讬 讛讗讜诪专 讜讻讚驻专讬砖讬转 讻谉 谞专讗讛 诇讬 谞讻讜谉 讜讘专讜专 讘注讝"讛 诇讬讬砖讘 砖讬讟转 讛讙诪专讗 诇驻讬 砖讬讟转 专砖"讬 讝"诇. 讜讻诪讜 砖讗讘讗专 讘住诪讜讱 砖讛讬讗 砖讬讟转 讛专诪讘"诐 讝"诇 讜拽爪转 住讬讜注 诇讝讛 诪爪讗转讬 讘讬专讜砖诇诪讬 驻"讘 讚转专讜诪讜转 注"砖 讗讘诇 诪"诪 专砖"讬 讙讜驻讗 诇讗 诇讻讱 谞转讻讜讬谉 诪诪讛 砖谞专讗讛 诪驻讬专讜砖讜 讘诪住拽谞讗 讚讘住诪讜讱 讚诪讜拽诪讬谞谉 诇讛 讻专"诪 讜砖诇砖讬诐 诇拽诇讬讟讛 讜驻讬专砖"讬 诇讛讚讬讗 讚专"诪 住讘专 讚诇讗 讬讛讘讬谞谉 诇转讜住' 讗诇讗 讬讜诐 讗讞讚 讜讗驻砖专 讚诪"砖 诇讗 讬讛讘讬谞谉 讛讬讬谞讜 诇注谞讬谉 讚诇讗 诪讞讬讬讘讬谞谉 诇注拽讜专 诪讛 砖谞拽诇讟 讘转讜住' 讻讚驻专讬砖讬转 讗诇讗 砖讗讬谉 讝讛 讘诪砖诪注 诇砖讜谞讜 讜注讚讬讬谉 爪"注 讜注讬讬谉 讘住诪讜讱:


讘驻讬专砖"讬 讘讚"讛 诇注讜诇诐 讘专讬讬转讗 讚诇注讬诇 专"诪 讛讬讗 讻讜'. 讜拽住讘专 专"诪 讬讛讘讬谞谉 砖诇砖讬诐 诇拽诇讬讟讛 讻讜' 注讻"诇. 讻讘专 讻转讘转讬 讘讝讛 讘住诪讜讱 讗诇讗 讚讘诇讗"讛 讬砖 诇转诪讜讛 讻讬讜谉 讚诇专"诪 诇讬转 诇讬讛 诇' 诇转讜住驻转. 讗"讻 诪谞"诇 诇专讘 谞讞诪谉 讗诪专 专讘讛 讘专 讗讘讜讛 讚诇专"讗 爪专讬讱 砖诇砖讬诐 讜砖诇砖讬诐 讜诇专讘讬 讬讛讜讚讛 诇"讙 讜诇专讘讬 讬讜住讬 讜专"砖 砖转讬 砖讘转讜转 讜砖诇砖讬诐 讚诇诪讗 讗讬谞讛讜 谞诪讬 讻专"诪 住"诇 讚诇讗 讬讛讘讬 诇转讜住' 砖诇砖讬诐 讗诐 诇讗 砖谞讗诪专 讚专讘 谞讞诪谉 讜专讘讛 讘专 讗讘讜讛 住讘专讬 讗诇讬讘讗 讚讛诇讻转讗 讚讘注讬谞谉 砖诇砖讬诐 诇转讜住' 讜诇讬转 诇讛讜 讛讗 讚讗诪专讬谞谉 讘专讬砖 诪"拽 讚专"讙 讜讘讬转 讚讬谞讜 谞诪谞讜 讜讘讟诇讜 讗讜 砖谞讗诪专 讚专讘 谞讞诪谉 讜专讘讛 讘专 讗讘讜讛 讛讻讬 拽讗诪专讬 诇讚讘专讬 讛讗讜诪专 砖诇砖讬诐 砖诇讗 讘讝诪谉 讛讘讬转 爪专讬讱 砖诇砖讬诐 讜砖诇砖讬诐 讘讝诪谉 讛讘讬转 讚诇讻"注 讘注讬讗 砖诇砖讬诐 诇转讜住' 诪讛诇讻转讗 讻诪"砖 讛转讜住' 诇注讬诇 讘讚祝 讛拽讜讚诐 讚讗驻讬诇讜 诇专"注 讗讬转 诇讬讛 讛诇讻转讗 讘讝诪谉 讛讘讬转 讜讻诪"砖 砖诐 讜讛砖转讗 讗"砖 讟驻讬 诪"砖 专砖"讬 讚诇专"诪 诇讬转 诇讬讛 转讜住' 讜讛讬讬谞讜 诪砖讜诐 讚讘专讬讬转讗 讚诇注讬诇 讗讬讬专讬 注"讻 砖诇讗 讘讝诪谉 讛讘讬转 诇诪讗讬 讚诪讜拽诪讬谞谉 诇讛 讻专"诪:


诪讬讛讜 诪爪讗转讬 诇讛专诪讘"诐 讝"诇 砖讻转讘 诇讛讚讬讗 讘驻"讘 诪讛诇' 砖讘讬注讬转 讚讗祝 讚讘讝诪谉 讛讝讛 诇讬讻讗 讗讬住讜专 转讜住驻转 讗驻"讛 讗诐 谞讟注 转讜讱 诪"讚 讬讜诐 拽讜讚诐 砖讘讬注讬转 讬注拽讜专 讜诪住讬拽 砖诐 讚讛讟注诐 诪砖讜诐 诪专讗讬转 注讬谉. 讜诇讻讗讜专讛 讗讬谉 讝讛 讗诇讗 讚讘专讬 谞讘讬讗讜转 讜诇诪讗讬 讚驻专讬砖讬转 讘住诪讜讱 讗"砖 讚讚讘专讬 讛专诪讘"诐 讝"诇 讛诐 讚讜拽讗 讘谞讟讬注讜转 讚砖讬讬讱 讘讛讜 诪专讗讬转 注讬谉 砖诇讗 讬讗诪专讜 砖谞讟注 讘砖讘讬注讬转 讻讬讜谉 砖诪讜谞讬谉 诇砖谞讜转 注专诇讛 诪砖讘讬注讬转 讜讛讜讻专讞 诇讝讛 讻讚讬 诇讛注诪讬讚 讚讘专讬 专讘 谞讞诪谉 讜专讘讛 讘专 讗讘讜讛 讗诇讬讘讗 讚讛诇讻转讗 讜讗驻讬诇讜 讘讝诪谉 讛讝讛 讜讚讜拽 讛讬讟讘:


讜讘讝讛 谞转讬讬砖讘 诪讛 砖驻住拽 讛专诪讘"诐 讝"诇 讘谞讟讬注讛 讚讬注拽讜专 诪讛 砖谞讟注 讘转讜住驻转 砖讘讬注讬转 讜讘讗讜专讬 讜讚讜讞谉 讻转讘 讚讗诐 讛砖专讬砖讜 拽讜讚诐 专"讛 诪讜转专讬谉 讗祝 注"讙 砖谞讝专注讜 讘转讜住' 砖讘讬注讬转 讜诇诪讗讬 讚驻专讬砖讬转 讗"砖. 讜注讜讚 讬"诇 讚讛专诪讘"诐 讝"诇 诇砖讬讟转讜 讚讗驻讬诇讜 讛讬讻讗 讚讗诪专讬谞谉 讬注拽讜专 讗驻"讛 讛驻讬专讜转 诪讜转专讬谉 诪讬讛讜 谞专讗讛 诪讚讘专讬讜 讚讛讬讬谞讜 讚讜拽讗 讘讝诪谉 讛讝讛 注"砖:


讘讚"讛 诪讻诇诇 讚转专讜讜讬讬讛讜 讻讜'. 讘住讚专 注讜诇诐 转谞讬讗 讘讛讚讬讗 讚专' 讗诇讬注讝专 讛讗讬 讘专讗砖讜谉 转砖专讬 讛讜讗 注讻"诇. 诇讻讗讜专讛 谞专讗讛 讚讘住讚专 注讜诇诐 讙专住讬' 专' 讗诇注讝专 讜讛讜讗 专"讗 讘谉 砖诪讜注 讚讗讬讬专讬谞谉 讘讬讛 讘砖诪注转讬谉 讚住"诇 砖诇砖讬诐 讬讜诐 讘砖谞讛 讞砖讜讘 砖谞讛 讚讗讬 讙专住讬谞谉 专' 讗诇讬注讝专 讜讛讜讗 专"讗 讘谉 讛讜专拽谞讜住 讚住"诇 讘转砖专讬 谞讘专讗 讛注讜诇诐 诇拽诪谉 讘住诪讜讱 注"讝 诇讗 讛讜爪专讱 专砖"讬 诇讗转讜讬讬 诪住讚专 注讜诇诐 讚讛讗 讘讛讚讬讗 讗诪专 诇拽诪谉 讚诪讘讜诇 讬专讚 讘诪专讞砖讜讜谉 讜讗"讻 注"讻 讛讗讬 讘专讗砖讜谉 转砖专讬 讛讜讗 讚讗"讗 诇讜诪专 讘谞讬住谉 讻诪"砖 专砖"讬 讘讛讚讬讗 讘讚"讛 讘讗' 讜砖砖 诪讗讜转 讗诇讗 讚讗讬讻讗 诇诪讬诪专 讚诇注讜诇诐 讙专住讬' 专' 讗诇讬注讝专 讜讗驻"讛 谞讬讞讗 诇讬讛 诇讗转讜讬讬 讛讛讬讗 讚住讚专 注讜诇诐 诪砖讜诐 讚讛讛讬讗 讛讜讻讞讛 讚诇注讬诇 讗讬谞讜 诪讜讻专讞 讻诇 讻讱 讚讗讬讻讗 诇诪讚讞讬 讚讗驻砖专 砖讛诪讘讜诇 讛讬讛 砖谞讛 讜诪讞爪讛 注诇 讛讗专抓 讻诪"砖 讛转讜住' 讗讘诇 诪讛讛讬讗 讚住讚专 注讜诇诐 诪讜讻讞 砖驻讬专 讻诪讜 砖讗驻专砖 讘住诪讜讱 讘诇砖讜谉 讛转讜住':


讘转讜住驻讜转 讘讚"讛 诪讻诇诇 讚转专讜讜讬讬讛讜 讻讜'. 讜谞专讗讛 讚诇注讜诇诐 讙专住讬' 讻讜' 讚诇诪讗 讛讗讬 专讗砖讜谉 谞讬住谉 讻讜' 讜注诪讚 讛诪讘讜诇 砖谞讛 讜诪讞爪讛 讻讜' 注讻"诇. 讜诇讻讗讜专讛 讬砖 诇转诪讜讛 讗讬讱 讗驻砖专 诇讜诪专 讻谉 讛讗 讻转讬讘 讘讛讚讬讗 讘注砖讬专讬 讘讗讞讚 诇讞讚砖 谞专讗讜 专讗砖讬 讛讛专讬诐 讜注"讻 讛讬讬谞讜 讗讘 注砖讬专讬 诇讬专讬讚讛 诇诪"讚 讚讘讞砖讜讜谉 讛转讞讬诇 诇讬专讚 讜讻转讬讘 讘转专讬讛 诪拽抓 讗专讘注讬诐 讬讜诐 砖诇讬讞讜转 讛注讜专讘 讜讗讞"讻 砖诇讬讞讜转 讛讬讜谞讛 诇住讜祝 讻"讗 讬讜诐 讛专讬 砖诇住讜祝 砖砖讬诐 讬讜诐 诇讗 讬住驻讛 讛讬讜谞讛 诇砖讜讘 讗诇讬讜. 讜讗诐 讻谉 注"讻 诇诪"讚 诪讘讜诇 讬专讚 讘诪专讞砖讜讜谉 讘转砖专讬 讞专讘讛 讛讗专抓 讜注"讻 专讗砖讜谉 讛讬讬谞讜 转砖专讬. 讜诇讬讻讗 诇诪讬诪专 讚讛讗讬 讘注砖讬专讬 讘讗讞讚 诇讞讚砖 讛讬讬谞讜 讟讘转 砖讛讜讗 注砖讬专讬 诇讞讚砖讬诐. 讚讗"讻 讘讗讞讚 讘讗讚专 诇住讜祝 砖砖讬诐 讬讜诐 讞专讘讛 讛讗专抓 讜讗讬谉 讝讛 专讗砖讜谉 诇砖讜诐 讞砖讘讜谉 讘注讜诇诐. 讗诇讗 讚讗讬讻讗 诇诪讬诪专 讚诪讛 砖诇讗 讬住驻讛 讛讬讜谞讛 诇砖讜讘 讛讬讬谞讜 诪砖讜诐 砖诪爪讗讛 诪谞讜讞 注诇 专讗砖讬 讛讛专讬诐 讘讗讞讚 讗讜 讘砖谞讬诐 诇讗讚专 砖讗讝 讞专讘讜 专讗砖讬 讛讛专讬诐 讗讘诇 讘专讗砖讜谉 讛讬讬谞讜 谞讬住谉 砖讗讞专讬讜 讞专讘讜 诇讙诪专讬 诪讬讛讜 专砖"讬 讝"诇 住讜讘专 讚讗讻转讬 诪砖讜"讛 诇讗 讛讜讛 诪爪讬 诇讗讜讻讜讞讬 讚住"诇 讘谞讬住谉 谞讘专讗 讛注讜诇诐 讚讘诇讗"讛 诇讗 谞讬讞讗 诇谉 诇诪讬诪专 讚注诪讚 讛诪讘讜诇 砖谞讛 讜诪讞爪讛 讻讬讜谉 讚驻砖讟讬讛 讚拽专讗讬 诪砖诪注 诇讛讚讬讗 讚讛讞砖讘讜谉 诪讻讜讜谉 砖注诪讚 讛诪讘讜诇 专拽 砖谞讛 讚讘注砖讬专讬 谞专讗讜 专讗砖讬 讛讛专讬诐 讜讗讞专 砖砖讬诐 讬讜诐 诇讗 讬住驻讛 讛讬讜谞讛 诇砖讜讘 讜诪住转诪讗 讛讬讬谞讜 讞专讬讘转 讛讗专抓 诇讙诪专讬 砖讻讱 讛讞砖讘讜谉 诪讻讜讜谉 讻诪"砖 专砖"讬 诇讛讚讬讗 讘讞讜诪砖 讜讗讬谉 诇讛讗专讬讱. 诪讬讛讜 讘诇讗"讛 拽砖讬讗 诇讬 注诇 讙专住转 讛转讜住驻转 讚讗讻转讬 讛讬讗讱 拽讗诪专 诪讻诇诇 讚转专讜讜讬讬讛讜 住讘专讬 讚谞讛讬 讚诪讚专讘讬 诪讗讬专 诪讜讻讞 砖驻讬专 讗讻转讬 诪讚专讘讬 讗诇讬注讝专 诇讗 诪讜讻讞 诪讬讚讬 讚住讜祝 住讜祝 讬诇讬祝 诇诪讬诇转讗 砖驻讬专 诪讚讬讜诐 讗' 讘讞讚砖 讞砖讜讘 讞讚砖 讗诇诪讗 讚讞讚砖 讘砖谞讛 讞砖讜讘 砖谞讛 讜爪"注:





注专讜讱 诇谞专

讘讙诪专讗 诪讚讗讻转讬 讬讜诐 讗讞讚 讛讜讗 讚注讬讬诇 讘砖谞讛: 讛讟"讗 讻转讘 讚诪讝讛 诪讜讻讞 讚砖谞讬 讛讚讜专讜转 讗讬谉 诪讜谞讬谉 诪讬讜诐 诇讬讚转诐 讗诇讗 诇砖谞讜转 讛注讜诇诐 讚讗诇"讻 诪讛 诪讜讻讬讞 诪诪讘讜诇 讛讗 砖诐 谞诪谞讜 讛砖谞讬诐 诇讞讬讬 谞讞 讜讛讜拽砖讛 诇讜 讘讝讛 诪讻诪讛 住讜讙讬讜转. 讜讛谞讛 专讗讬转讜 讜讚讗讬 诇讗 砖讬讬讱 诇驻讬 讙讬专住转 专砖"讬 讚诇讗 讙专住 讚讻"注 住"诇 讘谞讬住谉 谞讘专讗 讛注讜诇诐 砖讚讬讬拽 讻谉 诪讘专讗砖讜谉 讗诇讗 砖诪驻专砖 专讗砖讜谉 注诇 转讞诇转 讛砖谞讛 讚诇诪谞讬谉 讛砖谞讛 拽专讬 诇讬讛 专讗砖讜谉 讗"讻 讗驻讬诇讜 谞诪谞讜 讛砖谞讬诐 诇讞讬讬 诇讬讚转 谞讞 诪讻"诪 讚讬讬拽 砖驻讬专 讚讬讜诐 讗' 讞砖讜讘 砖谞讛 讚讛专讬 注"讻 讗讝 讙诐 讛砖谞转 砖砖 诪讗讜转 讜讗讞转 谞诪谞讛 诇讞讬讬 诇讬讚转 谞讞 讜讗讻转讬 诇讗 谞讻谞住 讘讜 讗诇讗 讬讜诐 讗' 讜讞砖讬讘 诇讬讛 砖谞讛 讗诪谞诐 讙诐 诇驻讬 讙讬专住转 讛转讜住' 讚诪驻专砖 讘专讗砖讜谉 注诇 讞讜讚砖 专讗砖讜谉 砖讛讜讗 谞讬住谉 讬"诇 讚拽讗 讚讬讬拽 讚讻讬讜谉 砖讘讗 讛讻转讜讘 诇驻专砖 讜诇讗 诇住转讜诐 砖诪驻专砖 讛砖谞讬诐 讜讛讞讚砖讬诐 讜讛讬诪讬诐 砖讛讬讜 讻诇 诪讗讜专注讬 讛诪讘讜诇 讗讬讱 谞讗诪专 讚转诇讜 讘讬讜诐 诇讬讚转 谞讞 砖诇讗 讬讚注谞讜 讗讜转讜 讗诇讗 注"讻 砖讗讬专注 讻谉 砖诇讬讚转 谞讞 讛讬讛 讘讬讜诐 专讗砖 讛砖谞讛 砖诇 讘专讬讗转 注讜诇诐 讜诇讻谉 讬诇讬祝 砖驻讬专 讚讬讜诐 讗' 讘砖谞讛 讞砖讜讘 砖谞讛 讗讘诇 讗讬谉 专讗讬讛 诪讝讛 讚讘讻诇 诪拽讜诐 谞诪谞讜 砖谞讜转 讛讚讜专讜转 诇砖谞讜转 讛注讜诇诐:



讜讞讚砖 诇诪谞讜讬讜: 讛讟"讗 讛拽砖讛 讗讻转讬 诪谞"诇 讚诇' 讬讜诐 讘砖谞讛 讞砖讜讘 砖谞讛 讚讬诇诪讗 讻"讟 讚讛讗 讛砖谞讛 谞诪谞讛 讙"讻 诇讞讚砖讬诐 讞住专讬诐 砖诇 讻"讟 讬讜诐 讚讛讗 讘讻诇 诪拽讜诐 讗诪专讬谞谉 转驻住转 诪专讜讘讛 诇讗 转驻住转 转驻住转 诪讜注讟 转驻住转 讜讛谞讬讞 讘拽讜砖讬讗. 讜诇讗 讛讘谞转讬 砖讛专讬 讘讻诇 诪拽讜诐 砖讗诪专讬谞谉 讻谉 转驻住转 诪专讜讘讛 诇讗 转驻住转 诇讗 谞拽专讗 诪专讜讘讛 讛诪谞讬谉 诪专讜讘讛 讗诇讗 诪讛 砖讛讜讗 讞讬讚讜砖 讘讬讜转专 讻诪讜 砖驻讬专砖 专砖"讬 讘住讜讻讛 (讚祝 讛') 讻砖转驻住转 讛诪专讜讘讛 砖诪讗 讛诪讜注讟 讬砖 诇讱 诇转驻讜住 讜讛专讬 讗转讛 砖拽专谉 讘讚讘专讬讱 注"砖. 讜讗注"驻 砖讘专讜讘 讛诪拽讜诪讜转 砖谞诪爪讗 讻谉 讛诪专讜讘讛 讛讜讗 讛讞讬讚讜砖 讬讜转专 诪讻"诪 讛讻讗 讛讜讬 讗讬驻讻讗 讚讘诇讗 讚专砖讛 诇讗 谞讞砖讘 砖谞讛 专拽 砖谞讛 砖诇讬诪讛 砖诇 砖住"讛 讬诪讬诐 讜讗谞讜 讬诇驻讬谞谉 讚讙诐 讞讚砖 谞拽专讗 砖谞讛 讗"讻 讛讜讬 讛诪专讜讘讛 砖转驻住转 讗诐 转讗诪专 砖讻"讟 讬讜诐 讙"讻 谞讞砖讘 砖谞讛 讚讚诇诪讗 转转驻讜住 讛讞讬讚讜砖 讛诪讜注讟 讚讚讜拽讗 诇' 讬讜诐 谞讞砖讘 砖谞讛 砖讛专讬 讗诐 谞讗诪专 讗讬驻讻讗 砖谞拽专讗 诪专讜讘讛 诪讛 砖诪专讜讘讛 讘诪谞讬谉 讛讗讬讱 砖讬讬讱 讘讝讛 诪讛 砖驻讬专砖 专砖"讬 讘住讜讻讛 砖讻转讘 讜讗诐 转驻住转 讛诪专讜讘讛 诇讗 转驻住转 砖讗转讛 谞专讗讛 讻砖拽专谉 讘讚讘专讬讱 讜砖诪讗 讛诪讜注讟 讬砖 诇讱 诇转驻讜住 讜讗转讛 讛专讘讬转 诇转驻讜住 讞住专讜 诇讱 诪诪讛 砖讘讬讚讱 讜讛讬讬谞讜 诇讗 转驻住转 注讻"诇, 讜讛讗讬讱 砖讬讬讱 讛讻讬 诇讜诪专 讻谉 讛专讬 讻讗谉 讛诪谞讬谉 讛诪专讜讘讛 讘讻诇诇 讛诪讜注讟 讚讗诐 讻"讟 讬讜诐 讞砖讜讘 砖谞讛 讻砖"讻 讚诇' 讬讜诐 讞砖讜讘 砖谞讛 讜讛讗讬讱 砖讬讬讱 讚讻讬讜谉 讚讛专讘讬转 诇转驻讜住 讞住专讜 诇讱 诪诪讛 砖讘讬讚讱:



讘专砖"讬 讚"讛 诪讻诇诇. 转谞讬讗 讘讛讚讬讗 讚诇专"讗: 讛驻"讬 诪住讜驻拽 讗诐 讻讜讜谞转 专砖"讬 诇专' 讗诇注讝专 讘谉 砖诪讜注 讘专 驻诇讜讙转讗 讚专"诪 讚诇注讬诇 讗讜 专' 讗诇讬注讝专 讘专 驻诇讜讙转讗 讚专' 讬讛讜砖注 注"砖. 讜讛谞讛 讬砖 诇讛讘讬讗 专讗讬讛 讚专' 讗诇讬注讝专 讙专住讬谞谉 砖讛专讬 讛转讜住驻讜转 砖讬讬砖讘讜 讛讙讬专住讗 讚讻"注 讘谞讬住谉 谞讘专讗 讛注讜诇诐 诇讗 转讬专爪讜 专拽 拽讜砖讬讗 专讗砖讜谞讛 砖诇 专砖"讬 讗讘诇 诇讗 讛拽讜砖讬讗 讚专' 讗诇注讝专 讘讛讚讬讗 住"诇 讚讛讗讬 讘专讗砖讜谉 转砖专讬 讛讜讗 讗讘诇 讗讬 讙专住讬谞谉 专' 讗诇讬注讝专 讗讬谉 讝讛 拽讜砖讬讗 讘驻谞讬 注爪诪讜 讗诇讗 诪住拽谞讗 讚拽讜砖讬讗 专讗砖讜谞讛 讛讜讗 讜诇讻谉 诇讗 爪专讬讱 讛转讜住' 诇转专抓 拽讜砖讬讗 讝讜 讜讙诐 诪专讬讟讘"讗 谞专讗讛 讚讛讙讬专住讗 讘专砖"讬 专' 讗诇讬注讝专. 讗讘诇 注讬讬谞转讬 讘住讚专 注讜诇诐 讜诇讗 诪爪讗转讬 砖诐 诇讗 专' 讗诇注讝专 讜诇讗 专' 讗诇讬注讝专 讜讛讻讬 讗讬转讗 砖诐 诪讗讞讚 讘讗讘 讜注讚 讗讞讚 讘转砖专讬 谞讘诇注讜 讛诪讬诐 讜讬讛讬 讘讗讞转 讜砖砖 诪讗讜转 砖谞讛 讘专讗砖讜谉 讻讜' 诪拽爪转 讛讞讜讚砖 讻讻讜诇讜 诇诪讚谞讜 砖讻讬讜谉 砖谞讻谞住 讗' 讬讜诐 讘讞讚砖 诪讜谞讬谉 讗讜转讜 讞讜讚砖 砖诇诐 讜讞讚砖 讗讞讚 谞讻谞住 讘砖谞讛 诪讜谞讬谉 讗讜转讛 砖谞讛 砖诇讬诪讛 砖诪拽爪转 讛讞讜讚砖 讻讻讜诇讜 讜诪拽爪转 讛砖谞讛 讻讻讜诇讛 注讻"诇 讛专讬 讛住讚专 注讜诇诐 住"诇 讻专' 讗诇注讝专 讚诇' 讬讜诐 讘砖谞讛 讞砖讜讘 砖谞讛 讜讗注驻"讻 住"诇 讚讘专讗砖讜谉 转砖专讬 讛讜讗 讜诇注谞"讚 讝讛 拽讜砖讬讬转 专砖"讬 讜诇讻谉 诇讗 诪转讜专爪转 讛讙专住讗 讚讻"注 住"诇 讘谞讬住谉 谞讘专讗 讛注讜诇诐 讻转讬专讜抓 讛转讜住驻转:



讘转讜住驻转 讚"讛 砖诇砖讬诐. 讜拽砖讬讗 诇专"转: 注讬' 讘驻"讬 砖讟专讞 诇转专抓 砖讬讟转 专砖"讬 讜诇讘住讜祝 讛谞讬讞 讘爪"注 讜讙诐 讛讟讜专讬 讗讘谉 砖专爪讛 诇转专抓 砖讬讟转 专砖"讬 讚讘讬谉 诪转谞讬转谉 讘讬谉 讘专讬讬转讗 讚诇注讬诇 讗讝讬诇 讗诇讬讘讗 讚专' 讬砖诪注讗诇 讚住"诇 转讜住驻转 砖讘讬注讬转 讛诇讻讛 诇诪砖讛 诪住讬谞讬 讚讜拽讗 讘讝诪谉 砖讘讛诪"拽 拽讬讬诐 讜讗讬讬专讬 诪转谞讬转谉 讜讘专讬讬转讗 讘讝诪谉 讛讝讛 讚诇讬讻讗 转讜住驻转 砖讘讬注讬转 注"砖. 讘诪讞讻"讛 讗砖转诪讬讟转讬讛 讚专砖"讬 诇注讬诇 注诇 讛讘专讬讬转讗 讻转讘 讘驻讬专讜砖 讗住讜专 诇拽讬讬诪讜 诪砖讜诐 转讜住驻转 砖讘讬注讬转 讜讙诐 注诇 诪转谞讬转谉 讻转讘 讘讬讘诪讜转 (讚祝 驻"讙) 讚转讜住驻转 砖讘讬注讬转 讚讗转讬讗 诪讘讞专讬砖 讜拽爪讬专 转砖讘讜转 讛专讬 讛讜讗 讻砖讘讬注讬转 讜诇讻谉 爪专讬讱 砖诇砖讬诐 讜砖诇砖讬诐 注"砖 讛专讬 讘驻讬专讜砖 讚专砖"讬 住"诇 讚讗讬讬专讬 讘转讜住驻转 砖讘讬注讬转 讚诪讚讗讜专讬讬转讗 诪讘讞专讬砖 讜拽爪讬专 讗住讜专. 讜诇注谞"讚 讬砖 诇讬讬砖讘 砖讬讟转 专砖"讬 讚讜讚讗讬 驻讬' 专"转 讚讞讜拽 讛讜讗 讚诪讛 讚拽讗诪专 爪专讬讱 砖诇砖讬诐 讜砖诇砖讬诐 讗讬讬专讬 诇注谞讬谉 注专诇讛 讻讬讜谉 讚诇讗 讛讝讻讬专 诪注专诇讛 讻诇诇. 讜诇讻谉 驻讬专砖 专砖"讬 讻驻砖讜讟讜 讚讗讬讬专讬 讘砖讘讬注讬转 讜讘讗诪转 住"诇 讙"讻 讻诪砖"讻 讛转讜住' 讚讘讬谉 讘诪转谞讬转谉 讘讬谉 讘讘专讬讬转讗 诪讛 讚拽转谞讬 砖讘讬注讬转 讛讬讬谞讜 砖讘讬注讬转 诪诪砖 专拽 讚讘诪转谞讬转谉 注"讻 讗讬讬专讬 诪拽诇讬讟讛 砖讛专讬 专' 讬讛讜讚讛 讚驻诇讬讙 讗转"拽 拽讗诪专 讻诇 讛专讻讘讛 砖讗讬谞讛 拽讜诇讟转 讻讜' 讛专讬 讚讗讬讬专讬 诪讬诪讬 讛拽诇讬讟讛 讜诪专' 讬讛讜讚讛 谞砖诪注 诇转"拽 讚讗讬讬专讬 讙"讻 诪讬诪讬 拽诇讬讟讛 讜诪"诪 诪讛 讚拽转谞讬 讘诪转谞讬转谉 砖讘讬注讬转 讗讬谞讜 讬讜爪讗 诪讬讚讬 驻砖讜讟讜 砖讘讬注讬转 诪诪砖 讗诇讗 诪讚拽讗诪专 转"拽 讗讬谉 谞讜讟注讬谉 驻讞讜转 诪诇' 讬讜诐 讚专讱 砖诇讬诇讜转 讜诇讗 拽讗诪专 讻诇砖讜谉 讛讘专讬讬转讗 讚诇注讬诇 讛谞讜讟注 诇' 讬讜诐 诇驻谞讬 专"讛 诪讜转专 诇拽讬讬诪讜 讜讗诐 驻讞讜转 讗住讜专 诇拽讬讬诪讜 诇讻谉 诪驻专砖 专"谞 讚讛讻讬 拽讗诪专 讚驻讞讜转 诪砖诇砖讬诐 讜讚讗讬 讬注拽讜专 讻讬讜谉 讚讘讝讛 拽诇讟 讘砖讘讬注讬转 讗讘诇 诪讛 砖爪专讬讱 讬讜转专 诪诇' 讬讜诐 诪砖讜诐 转讜住驻转 砖讘讬注讬转 诪讝讛 诇讗 讗讬讬专讬 转"拽 讻讬讜谉 讚转诇讬 讝讛 讘驻诇讜讙转讗 讚诇专' 讗诇注讝专 讚诇' 讬讜诐 讘砖谞讛 讞砖讜讘 砖谞讛 爪专讬讱 转讜住驻转 诇' 讬讜诐 讜诇专"诪 住讙讬 讘转讜住驻转 讘讬讜诐 讗讞讚 讬讜转专 诪诇' 讚拽诇讬讟讛 讜讘驻诇讜讙转讗 诇讗 拽诪讬讬专讬 讜诇讻谉 谞拽讟 讘诇砖讜谉 砖诇讬诇讜转 讚驻讞讜转 诪诇' 讬讜诐 讜讚讗讬 讗讬谉 谞讜讟注讬谉 讜爪专讬讱 诇注拽讜专 讜注"讻 诪驻专砖 专讘 谞讞诪谉 讚诇讚讬讚谉 诇讻诇 讗讞讚 诪讛转谞讗讬诐 爪专讬讱 注讜讚 诇' 讬讜诐 讘转讜住驻转 砖讘讬注讬转 砖诇讗 讬讛讬讛 谞拽诇讟 讘讛诐 讞讜抓 诪讬诪讬 讛拽诇讬讟讛 诪砖讜诐 讚转讜住驻转 砖讘讬注讬转 讛讜讗 讻砖讘讬注讬转 诪诪砖 讚讗转讬 诪讘讞专讬砖 讜讘拽爪讬专 讜讙诐 讛转讜住' 讘诪"拽 (讚祝 讙') 讻转讘讜 讻谉 讚诇讻讱 拽讗诪专 砖诐 讬讻讜诇 讛讞讜专砖 讘转讜住驻转 砖讘讬注讬转 诇讜拽讛 讚讘拽专讗 讚讘讞专讬砖 讜讘拽爪讬专 讙诇讬 讚砖讘讬注讬转 诪转讞讬诇 讻讘专 诪讬诪讬 讛转讜住驻转 讜讻讬讜谉 讚专讘 谞讞诪谉 住"诇 讚讛诇讻讛 讻专"讗 讚诇' 讬讜诐 讘砖谞讛 讞砖讜讘 砖谞讛 诇讻谉 拽讗诪专 讚诇转"拽 爪专讬讱 砖诇砖讬诐 讜砖诇砖讬诐 讗讻谉 讻诇 讝讛 诇讗 砖讬讬讱 专拽 注诇 诪转谞讬转谉 讚拽转谞讬 讗讬谉 谞讜讟注讬谉 驻讞讜转 诪诇' 讬讜诐 讗讘诇 讘讘专讬讬转讗 讚诇注讬诇 讚拽转谞讬 讘诇砖讜谉 讞讬讜讘 讛谞讜讟注 诇' 讬讜诐 诇驻谞讬 专"讛 诪讜转专 诇拽讬讬诪讜 讜诇讗 讛讝讻讬专 诪拽诇讬讟讛 讗"讻 诪砖诪注 讚诪拽诇讬讟讛 诇讗 拽诪讬讬专讬 讗诇讗 诪砖讘讬注讬转 诪诪砖 讜讻讬讜谉 讚转讜住驻转 砖讘讬注讬转 讛讜讬 讻砖讘讬注讬转 注"讻 讛"拽 讛谞讜讟注 诇' 讬讜诐 诇驻谞讬 转讜住驻转 砖讘讬注讬转 讚讛讬讬谞讜 砖拽诇讟 诇' 讬讜诐 诇驻谞讬 砖讘讬注讬转 诪诪砖 诪讜转专 讜谞拽讟 讛谞讜讟注 诇注谞讬谉 诪讛 砖拽诇讟 讚讛讬讬谞讜 住讜祝 谞讟讬注讛 讜注"讻 爪"诇 讻谉 讚拽专讗 砖诐 讛谞讜讟注 注诇 住讜祝 讛谞讟讬注讛 讚讛讬讬谞讜 讛拽诇讬讟讛 讚讛讗 拽转谞讬 砖诐 注诇转讛 诇讜 砖谞讛 诇注谞讬谉 注专诇讛 讙"讻 讜讛专讬 注专诇讛 注"讻 爪专讬讱 注讜讚 讗讞专 砖拽诇讟 诇' 讬讜诐 诇讛讞砖讘 砖谞讛 讗注"讻 讚诇讗 讗讬讬专讬 讘讘专讬讬转讗 诪讬诪讬 讛拽诇讬讟讛 讻诇诇 专拽 诪诪讛 砖爪专讬讱 讘讬诪讬 住讜祝 讛谞讟讬注讛 讚讛讬讬谞讜 诪讗讞专 砖拽诇讟 讜讛讜讬 讚讜诪讬讗 诇诇砖讜谉 讛讻转讜讘 讜谞讟注转诐 讻诇 注抓 诪讗讻诇 砖诇砖 砖谞讬诐 讬讛讬讜 诇讻诐 注专诇讬诐 讚注"讻 讙"讻 讛驻讬专讜砖 讻谉 讚讞砖讬讘 讜谞讟注转诐 诪讬诪讬诐 砖拽诇讟 讜讻诪讜 砖讻转讘转讬 诇注讬诇 讘转讜住' 讚"讛 讛讗 讗诪专讬谞谉 讜诇讻谉 驻专讬讱 讚诇讗 讗转讬讗 讻专"诪 讚诇专"诪 讘讬讜诐 讗' 住讙讬 讗讻谉 讛转专爪谉 讛砖讬讘 讚讗讻转讬 讬拽砖讛 诇诪讛 谞拽讟 转谞讗 讚讘专讬讬转讗 讛谞讜讟注 住转诐 讜诇讗 讛讝讻讬专 诪讬诪讬 讛拽诇讬讟讛 讚诇转"拽 爪专讬讱 砖诇砖讬诐 讜砖诇砖讬诐 讜讗驻讬诇讜 诇专' 讬讛讜讚讛 注讻"驻 诇"讙 讗诇讗 讗讚专讘讗 讗转讬 讻专"诪 讜讘专讬讬转讗 讗注"驻 砖诇讗 讛讝讻讬专讛 诪拽诇讬讟讛 诪"诪 诇讗 讗讬讬专讬 专拽 诪讬诪讬 讛拽诇讬讟讛 讜转讜住驻转 砖讘讬注讬转 谞讻诇诇 讘讬讜诐 诇' 讚注讜诇讛 诇讻讗谉 讜诇讻讗谉. 讜诪讛 砖讛拽砖讜 讛转讜住' 注讜讚 诇驻讬' 专砖"讬 诪讛讗 讚讗讜专讝 讜讚讜讞谉 讚转诇讬 讘讛砖专讬砖讜 诇驻谞讬 专"讛 讜诇讗 讞讬讬砖讬谞谉 讘诪讛 砖讛砖专讬砖讜 讘转讜住驻转 砖讘讬注讬转 讙"讻 讬砖 诇转专抓 注"驻 诪讛 砖讛拽砖讜 讛转讜住' 诇拽诪谉 (讚祝 讬"讙) 诇驻讬' 专砖"讬 砖讻转讘 讛讟注诐 讚诇讻讱 讗讝诇讬谞谉 讘转专 讛砖专砖讛 讜诇讗 讘转专 诇拽讬讟讛 诇注谞讬谉 诪注砖专 诪砖讜诐 诪注砖专 讬专拽 讚专讘谞谉 讚讛转讬谞讞 诇注谞讬谉 诪注砖专 讗讘诇 诇注谞讬谉 砖讘讬注讬转 讚讗讜专讬讬转讗 诇诪讛 诇讗 讗讝诇讬谞谉 讘转专 诇拽讬讟讛 讜转讬专爪讜 讚讗讬讬专讬 讘砖讘讬注讬转 讘讝诪谉 讛讝讛 讚专讘谞谉 讜讗"讻 诇转讬专讜抓 讝讛 驻砖讬讟讗 讚诇"拽 诇专砖"讬 讚讬"诇 讚讻讬讜谉 讚专讘谞谉 讛讜讗 诇讗 讛讞诪讬专讜 诇讗住讜专 诪讛 砖谞砖转专砖 讘转讜住驻转 砖讘讬注讬转 讗诪谞诐 讙诐 诇转讬专讜爪诐 讛砖谞讬 讚讬诇驻讬谞谉 讘转"讻 诪拽专讗 讚讘转专 讛砖专砖讛 讜诇讗 讘转专 诇拽讬讟讛 讗讝诇讬谞谉 讗"砖 砖讛专讬 诪讛 砖讘诪拽讜诐 讗讞专 讛讜讬 讞讜诪专讗 诇讗住讜专 讘砖讘讬注讬转 讙诐 诪讛 砖谞拽诇讟 讘转讜住驻转 砖讘讬注讬转 讜诇讞砖讘讜 讙讬讚讜诇讬 砖讘讬注讬转 讛讜讬 诇注谞讬谉 讗讜专讝 讜讚讜讞谉 注讜讚 讞讬讚讜砖 讚讗诐 诇讗 谞砖专砖 诇驻谞讬 砖讘讬注讬转 讛讜讬 讙讬讚讜诇讬 砖讘讬注讬转 讚讗讝诇讬谞谉 讘转专 诇拽讬讟讛 讜讻讬讜谉 讚讞讬讚讜砖 讛讜讗 砖讞讚砖讛 转讜专讛 诇讛转讬专 讘谞砖专砖 诇驻谞讬 砖讘讬注讬转 讗祝 砖讬专拽 讛讜讗 讚讗讝诇讬谞谉 讘讜 讘转专 诇拽讬讟讛 讗讬谉 诇讱 讘讜 讗诇讗 讞讬讚讜砖讜 讚讚讜拽讗 讘谞砖专砖 讘砖讘讬注讬转 诪诪砖 讗讝诇讬谞谉 讘转专 诇拽讬讟讛 讗讘诇 诇讗 讘谞砖专砖 讘诇' 讬讜诐 诇驻谞讬 砖讘讬注讬转 讗祝 砖讛讜讬 转讜住驻转 砖讘讬注讬转 讚讘讝讛 诇讗 讙诇转讛 讛转讜专讛. 讗诪谞诐 诇驻讬 诪讛 讚诪住讬拽 讚诇专"诪 讬讜诐 砖诇砖讬诐 注讜诇讛 诇讻讗谉 讜诇讻讗谉 讘诇讗"讛 诇拽"诪 诪讛讱 诪转谞讬转谉 讚讗讜专讝 讜讚讜讞谉 讚讬"诇 讚专"诪 讛讬讗 讜诇讻谉 讻诇 砖讛砖专讬砖 拽讜讚诐 专"讛 讗驻讬诇讜 砖注讛 讗讞转 诪讬拽专讬 讛砖专讬砖 拽讜讚诐 转讜住驻转 砖讘讬注讬转 讚讘转讜住驻转 砖讘讬注讬转 住讙讬 讗驻讬诇讜 讘诪拽爪转 讛讬讜诐 讻讚诪讜讻讞 诪诪讛 讚诪住讬拽 讻讗谉 讚诇专"诪 讬讜诐 诇' 注讜诇讛 诇讻讗谉 讜诇讻讗谉 讜讻讬讜谉 讚讗驻砖专 讚诇讗 谞拽诇讟 讗诇讗 讘注专讘 专"讛 住诪讜讱 诇专"讛 讜讗驻讬诇讜 讛讻讬 诇注谞讬谉 注专诇讛 注讜诇讛 诇砖谞讛 讗"讻 注"讻 讙诐 诪拽爪转 讛讬讜诐 讘住讜驻讜 谞讞砖讘 砖谞讛 讜讗"讻 驻砖讬讟讗 砖谞讞砖讘 讙诐 讻谉 转讜住驻转 砖讘讬注讬转 讜诇讻谉 砖驻讬专 拽讗诪专 讻诇 砖谞砖专砖 诇驻谞讬 专"讛 诪讜转专 诇拽讬讬诪讜 讘砖讘讬注讬转 讚讘讝讛 谞讞砖讘 讛砖专讬砖 诇驻谞讬 转讜住驻转 砖讘讬注讬转:



讚"讛 诪讚讗讻转讬. 讜讘讬专讜砖诇诪讬 讚讬讬拽 诪讚讻转讬讘: 注讬讬谉 诪讛 砖讻转讘讜 讛转讜住驻讜转 讘讝讛 诇注讬诇 (讚祝 讙') 讜诪讛 砖讻转讘转讬 砖诐:



讘讚"讛 诪讻诇诇. 讜注诪讚 讛诪讘讜诇 砖谞讛 讜诪讞爪讛: 讛驻"讬 转诪讛 讗讬讱 讗驻砖专 诇讜诪专 讻谉 砖讛专讬 讗讞专 拽"诇 讬讜诐 讛讞诇 诪' 讬讜诐 讜砖诇讞 讛注讜专讘 讜讗讞"讻 砖诇讬讞讜转 讛讬讜谞讛 诇住讜祝 讻"讗 讬讜诐 讛专讬 砖砖讬诐 讬讜诐 讜诇讗 讬住驻讛 讛讬讜谞讛 砖讜讘 讗诇讬讜 注讜讚 注"砖 砖谞讚讞拽 讘讬砖讜讘 拽讜砖讬讗 讝讜. 讜诇讗 讬讚注转讬 诪讛讬讻谉 诪讜讻讞 讚砖诇讬讞讜转 讛讬讜谞讛 讛讬讛 诪讬讚 讗讞专 砖诇讬讞讜转 讛注讜专讘 讚讬诇诪讗 讘讬谉 砖诇讬讞讜转 诇砖诇讬讞讜转 注讘专讜 讻诪讛 讞讚砖讬诐 讚讘诇讗"讛 驻砖讬讟讗 讚拽专讗 诪砖诪注 砖砖诇讞 讛注讜专讘 驻注诪讬诐 讛专讘讛 讻讚讻转讬讘 讜讬爪讗 讬爪讜讗 讜砖讜讘 注讚 讬讘讜砖转 讛诪讬诐 (讗诪谞诐 注"驻 讚专砖转 讛诪讚专砖 诇讗 讛诇讱 讛注讜专讘 讘砖诇讬讞讜转 讻诇诇) 讙诐 诪讛 砖讻转讘 讛驻"讬 讘驻砖讟讜转 讛讻转讜讘讬诐 诪砖诪注 讚诇讗 注诪讚 讛诪讘讜诇 专拽 砖谞讛 讜诇讗 砖谞讛 讜诪讞爪讛 诇注谞"讚 讛住讘专讗 讗讬驻讻讗 砖讛专讬 讬砖 诇转诪讜讛 讻砖讛转讞讬诇讜 讛诪讬诐 讛诇讜讱 讜讞住讜专 讘讞讜讚砖 讛砖讘讬注讬 砖讛讬讛 专"讞 住讬讜谉 注讚 砖谞专讗讜 专讗砖讬 讛讛专讬诐 讘专"讞 讗讘 诇讗 讞住专讜 讘砖谞讬 讞讚砖讬诐 专拽 讛讟"讜 讗诪讜转 砖讙讘专讜 讛诪讬诐 注诇 专讗砖讬 讛讛专讬诐 讜诪讗讘 注讚 转砖专讬 砖讛讬讛 讙"讻 专拽 讘' 讞讚砖讬诐 谞讞住专讜 讻诪讛 讗诇驻讬诐 讗诪讜转 砖讙讘讜讛讬诐 讛讛专讬诐 讛讬讜转专 讙讘讜讛讬诐 注诇 讛讗专抓 砖讛专讬 讘讗讞讚 讘转砖专讬 讞专讘讛 讛讗专抓 讜讗诐 诇讗 讬讚注谞讜 注诇 讚专讱 讛拽讘诇讛 砖讻谉 讙讝专 讞住讚 讛拽讘"讛 讘讚专讱 谞住 讬讜转专 讛讬讛 住讘专讗 诇讜诪专 注驻"讬 驻砖讜讟讬 讛讻转讜讘 砖讞住专讜 讛诪讬诐 诪专"讞 讗讘 注讚 专"讞 谞讬住谉 讗诇讜 讛讗诇驻讬诐 讗诪讜转 砖注讻"驻 讗讬谉 讝讛 谞住 讻"讻. 讜诪讛 砖转诪讛 讛驻"讬 注诇 讛转讜住' 讚讗讻转讬 诪谞"诇 讚转专讜讜讬讬讛讜 住"诇 讘谞讬住谉 谞讘专讗 讛注讜诇诐 讚诪专"讗 诇讗 诪讜讻讞 诪讬讚讬 讚讗驻讬诇讜 讗诐 讘转砖专讬 谞讘专讗 讛注讜诇诐 住讜祝 住讜祝 讬诇讬祝 砖驻讬专 讚诇' 讬讜诐 讘砖谞讛 讞砖讜讘 砖谞讛 诪讚讬讜诐 讗讞讚 讞砖讜讘 讞讜讚砖 讜讛谞讬讞 讘爪"注. 诇注谞"讚 讛转讜住' 讻讘专 驻讬专砖讜 讚注转诐 讘讝讛 讘转讞诇转 讚讘专讬讛诐 砖讻转讘讜 讚讛讗 转专讜讜讬讬讛讜 诪讜讚讜 砖讝讛 讛讬讛 转讞诇转 讛砖谞讛 讚讛讬谞讜 砖讛专讬 讻诇 讛专讗讬讛 讛讬讛 诪讚讘专讬 专' 讬讜讞谞谉 砖讗诪专 讜砖谞讬讛诐 诪拽专讗 讗讞讚 讚专砖讜 讜诪驻专砖 讟注诐 讚专"诪 讜注诇 讝讛 拽讗诪专 讜讗讬讚讱 讚讛讬讬谞讜 专"讗 住讜讘专 讚诪讝讛 讗讬谉 专讗讬' 讚诪讗讬 讗讞转 讗转讞诇转讗 讚讗讞转 讜诪讚诇讗 拽讗诪专 讚诇讻讱 诇专"讗 讗讬谉 专讗讬讛 讚住"诇 讚讘转砖专讬 谞讘专讗 讛注讜诇诐 讜注诪讚 讛诪讘讜诇 砖谞讛 讜诪讞爪讛 诪砖诪注 讚驻砖讬讟讗 诇讬讛 讚专"讗 讙"讻 住"诇 讚讘谞讬住谉 谞讘讛"注 讗诪谞诐 诪讛 砖诇讗 谞讬讞讗 诇专砖"讬 诇讙专讜住 讻谉 讻讬讜谉 讚讻诇 讛专讗讬' 讛讬讗 诪讚讻转讬讘 讘专讗砖讜谉 讜专讗砖讜谉 讛讜讗 谞讬住谉 讜讗讬谉 讝讛 专讗讬讛 讚诪讚讻转讬讘 讛讞讜讚砖 讛讝讛 诇讻诐 专讗砖 讞讚砖讬诐 诪砖诪注 讚专拽 诪讗讝 讜讗讬诇讱 讙讝专 讛拽讘"讛 讻谉 砖讛讞讜讚砖 谞讬住谉 讬讛讬讛 专讗砖 讞讚砖讬诐 讗讘诇 拽讜讚诐 讛讝诪谉 讛讝讛 诪住转诪讗 谞诪谞讜 讛讞讚砖讬诐 诇诪谞讬谉 讛砖谞讛 讜讬讛讬' 专讗砖 讛砖谞讛 讛讞讚砖 讛专讗砖讜谉:

